བོད་ཀྱི་དུས་བབ་དྲ་བའི་མཉེན་ཆས་གསར་པ། - བོད་ཀྱི་དུས་བབ།\nདེ་རིང་༧གོང་ས་རྒྱལ་བ་རིན་པོ་ཆེ་མཆོག་དགུང་གྲངས་ ༨༢ ལ་ཕེབས་པའི་སྐུའི་འཁྲུངས་སྐར་དང་བསྟུན་ཏེ། བོད་ཀྱི་དུས་བབ་དྲ་བའི་ལག་ཐོག་ཁ་པར་དང་ལག་འཁྱེར་གློག་དེབ་སོགས་ཀྱི་པར་གཞི་གསར་པའི་མཉེན་ཆས་བཏང་ཡོད་པ་དང་། མཉེན་ཆས་འདི་མ་འོངས་པའི་ཉིན་གྲངས་ ༡༠༠ རིང་རིན་མེད་ཕབ་ལེན་བྱེད་ཆོག\nབོད་ཀྱི་དུས་བབ་ཀྱི་མཉེན་ཆས་གསར་པ་(tibettimes APP)འདི་ཁྱོད་ཀྱི་ལག་ཐོག་ཁ་པར་(Mobile)དང་། ལག་འཁྱེར་གློག་དེབ་(ipad)སོགས་ཀུ་ཤུ་(IOS)རྟགས་ཅན་ཡིན་ན་(app store)དང་། ཨན་ཌོར་ཌི་(Android)རྟགས་ཅན་ཡིན་ན་(Play Store)ནས་ཕབ་ལེན་བྱེད་ཐུབ་པ་མ་ཟད། དེ་གཉིས་ཀྱི་བེད་སྤྱོད་དང་ཇུས་འགོད་སོགས་ཀྱང་གཅིག་གྱུར་ཡིན།\nརིམ་སྤར་(Upgrade)ཞེས་པའི་མིང་ཚིག་འདི་དེ་རིང་གི་བརྡ་འཕྲིན་སྤྱིའི་འཕེལ་ཕྱོགས་ཤིག་ཆགས་ཡོད་པ་ལྟར། བོད་ཀྱི་དུས་བབ་མཉེན་ཆས་འདིའང་སྐྱོན་ཀུན་སེལ་ཡོན་ཏན་ཀུན་ལྡན་ཞིག་ཡིན་མི་སྲིད་སྟབས། དུས་ནས་དུས་སུ་སྤུས་ཇེ་དག་དང་སྣ་ཇེ་འཛོམ་དུ་གཏོང་རྒྱུ་ཡིན་པས། ཁྱེད་ཀྱི་ཁ་པར་ནང་གི་བོད་ཀྱི་དུས་བབ་མཉེན་ཆས་ཀྱང་བདུན་ཕྲག་འགའ་རེ་དང་། ཡང་ན་ཟླ་རེའི་མཚམས་སུ་ངེས་པར་དུ་ཁ་གསབ་(Update)དང་། ཡང་ན། རྦད་དེ་ནག་གསུབ་(Delet)བཏང་སྟེ་བསྐྱར་དུ་ཕབ་ལེན་བྱས་ན་ཁྱེད་ལ་དུས་བབ་མཉེན་ཆས་མ་ལག་གསར་ཤོས་དེ་རེག་པ་མ་ཟད། ཆ་རྐྱེན་ཇེ་འཛོམས་དང་འཁོར་རྒྱུག་ཀྱང་ཇེ་མགྱོགས་སུ་འགྲོ་བའི་དགེ་མཚན་ཡོད།\nབོད་ཀྱི་དུས་བབ་ཀྱི་མཉེན་ཆས་གསར་པ་འདི་ནི། རྒྱ་གར་ལྷོ་ཕྱོགས་གྷོ་ཝར་རྟེན་གཞི་བྱེད་པའི་ཀུ་ཤུ་འཆར་འགོད་བཟོ་གྲྭ་དང་། དྷ་རམ་ས་ལའི་བོད་ཀྱི་བརྡ་འཕྲིན་ལས་ཁུངས། བོད་ཀྱི་དུས་བབ་ལས་ཁུངས་བཅས་ཚོགས་པ་གསུམ་མཉམ་འབྲེལ་ཐོག་འདས་པའི་ལོ་ངོ་གཅིག་དང་ཕྱེད་ལྷག་རིང་བཟོས་ཤིང་། མཉེན་ཆས་འདི་ནི་(NDK)ཞེས་པའི་དཔར་གཞི་དང་ (SDK) ཞེས་པའི་དཔར་གཞི་གཉིས་ཀྱི་རྨང་གཞིའི་ཐོག་ཀུ་ཤུ་(apple)དང་གྷོ་གྷིལ་(Google)གཉིས་གཅིག་གྱུར་དུ་བཟོས་པའི་བོད་ཡིག་ཁ་པར་བརྒྱུད་ཁུངས་མཉེན་ཆས་ཐོག་མ་དེ་ཆགས་ཡོད།\n༼ བོད་ཀྱི་དུས་བབ་མཉེན་ཆས་གསར་པ་བེད་སྤྱོད་གཏོང་ཕྱོགས། ༽\n(1.) བོད་ཀྱི་དུས་བབ་དྲ་བའི་འཆར་ངོས། བོད་ཀྱི་དུས་བབ་དྲ་ཚིགས་ཨ་མ་དང་། ཐེངས་འདིར་གསར་དུ་སྒོ་འབྱེད་བྱས་པའི་མཉེན་ཆས་(App)གང་ཡིན་རུང་། ཁྱོད་ཀྱི་གློག་ཀླད་དང་ཁ་པར་སོགས་ནང་བོད་ཡིག་མེད་ཀྱང་བདེ་བླག་ཏུ་འཆར་ཐུབ་པའི་ཁྱད་ཆོས་ཡོད།\n(2.) བོད་ཀྱི་དུས་བབ་མཉེན་ཆས་ཕབ་ལེན། ཁྱོད་ཀྱི་ལག་ཐོག་ཁ་པར་དང་ལག་འཁྱེར་ཀློག་དེབ་ཀུ་ཤུ་(IOS)རྟགས་ཅན་ཡིན་ན་(app store)དང་། ཨན་ཌོར་ཌི་(Android)རྟགས་ཅན་ཡིན་ན་(Play Store)ནས་ཕབ་ལེན་བྱེད་དགོས།\n(3.) བོད་ཀྱི་དུས་བབ་འཚོལ་བཤེར། ཁྱོད་ཀྱིས་བོད་ཀྱི་དུས་བབ་མཉེན་ཆས་ཕབ་ལེན་བྱེད་པར། ཁྱོད་ཀྱི་ཁ་པ་ཀུ་ཤུ་ཡིན་ན་(app store)ནང་བོད་ཡིག་ཐོག་ ‘བོད་ཀྱི་དུས་བབ།’ དང་། ཡང་ན་དབྱིན་ཡིག་ནང་ tibettimes ཞེས་བཏགས་ཏེ་འཚོལ་དགོས་པ་དང་། ཁྱོད་ཀྱི་ཁ་པར་ཨན་ཌོར་ཌི་ཡིན་ན་(Play Store)ནང་དབྱིན་ཡིག་ཐོག་ tibettimes ཞེས་བཏགས་ན་རྙེད་ཐུབ།\n(4.) བོད་ཀྱི་དུས་བབ་མཉེན་ཆས། བོད་ཀྱི་དུས་བབ་མཉེན་ཆས་གསར་པ་འདི་བེད་སྤྱོད་གཏོང་བར། ཁྱོད་ཀྱི་ལག་ཐོག་ཁ་པར་དང་ལག་འཁྱེར་གློག་དེབ་སོགས་ཐོན་རིམ་(Verion)གསར་བའི་རིགས་ཡིན་དགོས་པ་མ་ཟད། ཁོག་པའི་ཤོང་ཚད་ཀྱང་གང་འཚམ་ཆེན་པོ་ཡོད་པ་དང་། མ་ཐར་སྟོང་ཆ་(MP 50)ལས་མ་ཉུང་བ་ཡོད་དགོས།\n(5.) བོད་ཀྱི་དུས་བབ་སྟེང་མཆན་འགོད་སྟངས། ཁྱོད་ཀྱིས་བོད་ཀྱི་དུས་བབ་སྟེང་མཆན་དང་བསམ་ཚུལ་སོགས་འགོད་ཚེ། བོད་ཀྱི་དུས་བབ་ལ་སྔར་དེབ་སྐྱེལ་བྱས་མེད་ན་གསར་དུ་དེབ་སྐྱེལ་བྱེད་དགོས་པ་དང་། སྔར་དེབ་སྐྱེལ་བྱས་ཡོད་ན་ནང་འཛུལ་ནང་ཕྱིན་ཏེ་ཐོ་མིང་དང་གསང་ཚིག་མ་ནོར་བར་བཏགས་རྗེས་མཆན་འགོད་ཐུབ།\n(6.) ནང་འཛུལ་བྱེད་སྟངས། ཁྱོད་ཀྱི་ཁ་པར་ནང་གློག་འཕྲིན་དང་ངོ་དེབ་སོགས་བེད་སྤྱོད་གཏོང་གི་ཡོད་ཚེ། དུས་བབ་ཁ་པར་མཉེན་ཆས་སྟེང་གི་ནང་འཛུལ་ནང་ཕྱིན་ན། ངོ་དེབ་ (Facebook)ཀྱི་རྟགས་ཤིག་དང་། གློག་འཕྲིན་ (Gmail)གྱི་རྟགས་ཤིག་ཡོད་པ་དེ་གཉིས་གང་གི་སྟེང་གནན་ན་ནང་འཛུལ་བྱེད་ཐུབ།\n(7.) དེབ་སྐྱེལ་བྱེད་སྟངས། ཁྱོད་ཀྱིས་དེབ་སྐྱེལ་གསར་དུ་བྱེད་པར་དུས་བབ་ཁ་པར་མཉེན་ཆས་མདུན་ངོས་སྒང་གི་གཡོན་ཟུར་གྱི་ནང་འཛུལ་ཞེས་པར་ཕྱིན་ཞིང་། དེའི་འོག་གི་གཡོན་ཟུར་དུ་ ‘དེབ་སྐྱེལ’ ཞེས་པ་ཞིག་ཡོད་པ་དེ་གནན་ཏེ། མིང་དང་། གློག་འཕྲིན། ཐོ་མིང་སོགས་རེ་རེ་བཞིན་བསྐོངས་ཏེ་འོག་གི་དེབ་སྐྱེལ་ཞེས་པར་མནན་རྗེས། སོ་སོའི་གློག་འཕྲིན་ནང་ཕྱིན་ན་ཁྱོད་ལ་བོད་ཀྱི་དུས་བབ་ཀྱིས་གློག་འཕྲིན་ཞིག་འབྱོར་ཡོད་པའི་ནང་གི་འབྲེལ་ཐག་སྒང་མ་དེར་མནན་ཏེ་གསང་ཚིག་བཟོ་དགོས། གསང་ཚིག་གསར་པ་ཡར་འཇུག་བྱས་རྗེས་བསྐྱར་དུ་ནང་འཛུལ་ནང་ཕྱིན་ཏེ་གློག་འཕྲིན་དང་གསང་ཚིག་གཉིས་མ་ནོར་བར་བཏགས་ཏེ་ནང་འཛུལ་བྱེད་དགོས།\n(8.) ཐོ་མིང་དང་གསང་ཚིག བོད་ཀྱི་དུས་བབ་དྲ་ཚིགས་ཨ་མའི་ནང་དེབ་སྐྱེལ་བྱས་པ་དང་དུས་བབ་ཁ་པར་མཉེན་ཆས་ནང་དེབ་སྐྱེལ་བྱས་པ་གཅིག་པ་ཡིན་ཞིང་། དེ་གཉིས་ཕན་ཚུན་གཅིག་གྱུར་དུ་བེད་སྤྱོད་གཏོང་ཐུབ། དྲ་ཚིགས་ཨ་མའི་སྟེང་དེབ་སྐྱེལ་བྱས་པའི་ཐོ་མིང་དང་གསང་ཚིག་དུས་བབ་མཉེན་ཆས་ནང་བེད་སྤྱོད་གཏོང་ཐུབ་ལ། དུས་བབ་ཁ་པར་མཉེན་ཆས་སྟེང་དེབ་སྐྱེལ་བྱས་པའི་ཐོ་མིང་དང་གསང་ཚིག་དུས་བབ་དྲ་ཚིགས་ཨ་མའི་ནང་དུའང་བེད་སྤྱོད་གཏོང་ཐུབ། (དུས་བབ་མཉེན་ཆས་ནང་གློག་འཕྲིན་དང་གསང་ཚིགས་གཉིས་བེད་སྤྱོད་བཏང་སྟེ་ནང་འཛུལ་བྱེད་དགོས་ལ། དུས་བབ་དྲ་ཚིགས་ཨ་མའི་སྟེང་གློག་འཕྲིན་དང་ཐོ་མིང་གང་རུང་དང་། འོག་ཏུ་གསང་ཚིག་བེད་སྤྱོད་བཏང་སྟེ་ནང་འཛུལ་བྱེད་དགོས།)\n(9.) གསང་ཚིག་བརྗེད་པ། གལ་སྲིད་ཁྱོད་ཀྱིས་སྔོན་ཆད་དེབ་སྐྱེལ་བྱས་པའི་གསང་ཚིག་བརྗེད་པ་ཡིན་ན། དུས་བབ་མཉེན་ཆས་ཀྱི་ནང་འཛུལ་ནང་གི་ཁ་སྐོང་འོག་ཏུ་ ‘གསང་ཚིག་བརྗེད་ན་འདིར་གནོན།’ཞེས་པ་ཞིག་ཡོད་པ་དེ་བརྒྱུད་ནས་ཁྱོད་ཀྱིས་དེ་སྔ་དུས་བབ་ནང་བེད་སྤྱོད་བཏང་ཡོད་པའི་གློག་འཕྲིན་དེ་ཁ་སྐོང་ནང་བཏགས་ཏེ་གསང་ཚིག་བསྐྱར་གསོ་བྱེད་དགོས།\n(10.) མིང་བརྗེ་བོ་རྒྱག་པ། ཁྱོད་རང་ནང་འཛུལ་བྱས་རྗེས། ‘ནང་འཛུལ་བྱེད་ས་དེར་ཁྱོད་ཀྱི་མིང་བོད་ཡིག་དང་དབྱིན་ཡིག་གང་རུང་ཐོག་འཆར་ཡོད། ཁྱོད་ཀྱིས་མིང་དེ་བརྗེ་བོ་རྒྱག་འདོད་ན། མིང་དེའི་སྟེང་གནན་ན་བརྗེ་བོ་རྒྱག་ཐུབ། རྗེས་མ་མིང་བསྐྱར་དུ་བརྗེ་བོ་རྒྱག་པར་ཡང་གོང་ལྟར་མིང་དེའི་སྟེང་གནན་ན་བརྗེ་བོ་རྒྱག་ཐུབ།\nདབུས་བོད་མིའི་སྒྲིག་འཛུགས་དང་དགའ་ལྡན་ཕོ་བྲང་ལ་རྒྱུ་ཤུགས་དང་མི་ཤུགས་ཡོད་པ་མ་གཏོགས། བོད་ཀྱི་དུས་བབ་ལྟ་བུའི་སེམས་ཤུགས་དང་། ཀླད་ཤུགས་མེད་སྟབས་འདི་ལྟ་བུའི་མཉེན་ཆས་སྤུས་དག་མོ་ཚད་དང་ལྡན་པ་ཞིག་བཟོ་ཐུབ་པ་མ་རེད།\nདུས་བབ་ཚང་གི་མཉེན་ཆས་ཉིན་བརྒྱ་རྗེས་མངགས་ཉོ་བྱེད་དགོས་ཟེར་བ་ལ་བསམ་བློ་གཏོང་དགོས་ཀྱི་ཡོད་འདུག གང་ཡིན་ཟེར་ན།ནེའུ་ལོག་དུས་བབ་ཡིན་ན་མཉེན་ཆས་ཕབ་ལེན་རིན་མེད་རེད། ཀློག་ཀླད་དང་ཁ་པར་གཅིག་ནང་ནས་གསར་འགྱུར་དང་རྩོམ་ཡིག་བཅུ་ལས་བཀླགས་རྗེས་མངགས་ཉོ་དགོས་ཀྱི་ཡོད། བྷེ་བྷེ་སེ་དང་སེ་ཨན་ཨན་གསར་ཁང་གི་མཉེན་ཆས་ཕབ་ལེན་དང་ལྟ་ཀློག་རིན་མེད་རེད།\nབོད་ཀྱི་དུས་བབ་ཀྱི་མཉེན་ཆས་གསར་པའི་ཉིན་གྲངས་བརྒྱའི་རྗེས་སུ་རིན་སྤྲོད་དགོས་པ་དེ་བོད་ནང་ནས་མང་པོ་ཞིག་གིས་བོད་ཀྱི་དུས་བབ་ལ་ལྟ་ཀློག་བྱེད་ཐུབ་པའི་ཐབས་ལམ་ཞིག་རེད། འགྲེལ་བཤད་རྒྱས་པ་མ་དགོས་པ་བྱོས། ང་ཚོས་ངོས་ནས་ཀྱང་ལམ་ཁ་གཞན་ཞིག་བཙལ་ཏེ་རིན་པ་སྤྲོད་མ་དགོས་ཐབས་ལ་འབད་བརྩོན་བྱེད་བཞིན་ཡོད།\nརྒྱལ་སྤྱིའི་གསར་ཁང་ཁག་གི་མཉེན་ཆས་ཚང་མ་རིན་མེད་རེད། ནེའུ་ཡོག་དུས་བབ་ཚང་ཡིན་ན་ཟླ་རེའི་ནང་ཁ་པར་དང་གློག་ཀླད་གཅིག་ནང་དུ་རྩོམ་ཡིག་དང་གསར་འགྱུར་བཅུ་ལས་ཀློག་ཐུབ་ཀྱི་མེད། དེ་ལས་བརྒལ་ན་གང་ཡང་ཀློག་མི་ཐུབ་པར་ཟླ་རེ་དང་ལོ་རེ་མངགས་ཉོ་དགོས་ཀྱི་ཡོད། དུས་བབ་ཚང་གི་མཉེན་ཆས་ཉིན་གྲངས་བརྒྱ་རྗེས་ཉོ་དགོས་པ་ཟེར་ན་ང་ནི་ཡ་མཚན་བྱུང་། ཡ་ཡ་ཡ།\nབོད་ཀྱི་དུས་བབ་ཀྱིས་མཉེན་ཆས་གསར་པ་བཟོས་ཏེ་ཁ་པར་ལས་དུས་བབ་ལ་ལྟ་ཀློག་ཐུབ་པ་དང་མཆན་སོགས་འགོད་ཐུབ་པའི་ལམ་ཁ་བཟོས་པར་སྙིང་ཐག་པ་ནས་ཐུགས་རྗེ་ཆེ། སྔོན་ཆད་བོད་མིའི་སྒྲིག་འཛུགས་གངས་ཅན་སྐྱིད་གཤོངས་ཀྱི་ལས་བྱེད་ཚོས་རྩོམ་ཡིག་འབྲི་བ་དང་ཞབས་མཆན་འདྲ་མི་འདྲ་འཁོད་པ་སོགས་བྱས་ན་དྲིལ་བསྒྲགས་འོག་གི་ཊི་སི་ཨར་སི་ལས་ཁུངས་ཀྱིས་རྟོག་ཞིབ་སྟངས་འཛིན་བྱེད་ཀྱི་ཡོད་པ་རེད་ལ། སྔོན་ཆད་ལས་བྱེད་ཁ་ཤས་ལ་བཀའ་ཤག་གིས་ཉེས་ཆད་བཏང་བའང་བྱུང་ཡོད་པ་རེད། ད་ལྟ་བོད་ཀྱི་དུས་བབ་ཀྱི་མཉེན་ཆས་གསར་པ་འདི་བརྒྱུད་ནས་སོ་སོ་སྒེར་གྱི་དྲ་ལམ་བེད་སྤྱོད་བཏང་སྟེ་ཁ་པར་ལས་ཞབས་མཆན་བཀོད་པ་ཡིན་ན་ཊི་སི་ཨར་སི་ཡི་ལྕགས་རྭའི་ཕྱི་རོལ་དུ་ཡོད་སྟབས་མི་དེ་ངོ་རྟགས་ཆོད་ཐབས་ཡོད་མ་རེད་ལ། བཀའ་ཤག་ལའང་ཐབས་ཤེས་གང་ཡང་ཡོད་མ་རེད།\nབོད་ཀྱི་དུས་བབ་དང་ནང་གི་སྐྱེས་དམན་གཉིས་ང་ལ་ཆེས་མེད་དུ་མ་རུང་བ་གཉིས་ཡིན། བོད་ཀྱི་དུས་བབ་ཀྱི་ཡར་རྒྱས་འདི་ལ་བཀྲ་ཤིས་བདེ་ལེགས་ཞུ། བོད་ཀྱི་དུས་བབ་ཀྱི་གསར་འགྱུར་རྣམས་ཀྱི་ཚིག་སྦྱོར་དང་དོན་དག་ཁ་གསལ་གོ་བདེ་བ་སོགས་ནི་གཞན་དང་མ་འདྲ་བ་ཞིག་རེད་འདུག་པས་བོད་ཀྱི་དུས་བབ་མདུན་ནས་མདུན་དུ་སྐྱོད་པར་ཤོག\nབོད་ཀྱི་དུས་བབ་ལ་འཚམས་འདྲིའི་བཀྲ་ཤིས་བདེ་ལེགས་ཞུ། སྤྱི་ཚོགས་ནང་གི་ང་རྒྱལ་ཕྲག་དོག་འགྲན་སེམས་སོགས་ལས་རྣམ་པར་རྒྱལ་ཏེ་དུས་ནས་དུས་སུ་མདུན་སྐྱོད་གནང་བཞིན་པར་ཡིད་རངས་བསྔགས་བརྗོད་གྲངས་མེད་ཞུ། བོད་ཀྱི་དུས་བབ་ན་བོད་པའི་འཐབ་རྩོད་ཀྱི་དཔུང་རོགས་དམག་དཔོན་དང་། བོད་པའི་སྐད་ཡིག་རྒྱུན་འཛིན་བྱེད་མཁན་གྱི་སློབ་དཔོན་དམ་པ་ཡིན།\nངའི་ཀུ་ཤའི་ཁ་པར་དང་ཟོ་ནི་ཁ་པར་གཉིས་ཀའི་མཉམ་དུ་དཀའ་ངལ་མི་འདུག འོན་ཀྱང་ ཨའེ་ཕད་ནང་ལ་ཡིད་གི་མི་འདུག\nབོད་ཀྱི་དུས་བབ་ཀྱི་ལས་བྱེད་ཡོངས་ལ་འཚམས་འདྲིའི་བཀྲ་ཤིས་བདེ་ལེགས་ཞུ་བ་དང་འབྲེལ་ཏེ། ཁྱེད་ཅག་གི་བྱ་བ་ལམ་འགྲོ་དང་མི་ཚེ་བདེ་སྐྱིད་ལྡན་པ་ཡོང་བའི་སྨོན་ལམ་འདེབས། བཙན་བྱོལ་སྤྱི་ཚོགས་ནང་གསར་འགྱུར་ལས་ཁུངས་ཡིན་ཟེར་མཁན་མང་ནའང་བོད་ཀྱི་དུས་བབ་ལ་འགྲན་མཁན་སུ་ཡང་མི་འདུག བོད་ཀྱི་དུས་བབ་ནི་ང་རང་གི་ཉིན་མོའི་ཟས་དང་མཚན་མོའི་ཉིད་ཡིན། བོད་རྒྱལ་ལོ། བོད་ཀྱི་དུས་བབ་རྒྱལ་ལོ།\nངའི་ཨན་ཌོར་ཌི་(Android)རྟགས་ཅན་ཡིན་པས། (Play Store)ནས་ཕབ་ལེན་བྱས་པར་ཕབ་ཐུབ་སོང་ཡང་། མཉེན་ཆས་ཁ་འབྱེད་ཐུབ་ཀྱི་མི་འདུག བསུབ་ནས་བསྐྱར་དུ་ཕབ་ལེན་བྱས་ཀྱང་། ཁ་འབྱེད་ཐུབ་ཀྱི་མི་འདུག་པས། ཁ་འབྱེད་ཐུབ་ཐབས་ལམ་མཁྱེན་རྟོགས་ཡོད་ན་ལམ་སྟོན་གནང་རོགས།\nདྲ་གྲོགས་་བསྟན་འཛིན་གཏེར་མཛོད་་་ལགས། ཐོག་མ་སྐུ་ཉིད་ཀྱི་ཁ་པར་རྟགས་གང་ཅན་ཡིན་པ་དང་། རྟགས་དེ་རིགས་ནང་གི་འཐོན་རིམ་གང་ཅན་ཡིན་པ་གསལ་བཤད་ཅིག་གནང་རོགས།\nསྤྱིར་བོད་ཀྱི་དུས་བབ་མཉེན་ཆས་གསར་པ་འདི་ཀུ་ཤུ་རྟགས་ཅན་དང་ཨན་ཌོར་ཌི་རྟགས་ཅན་གཉིས་ཁྱད་མེད་དུ་ཕབ་ལེན་བྱེད་ཐུབ་པ་མ་ཟད་བཀོལ་སྤྱོད་ཀྱང་གཅིག་མཚུངས་རེད། ཁྱོད་ཀྱི་ཁ་པར་འཐོན་སྔ་ཤོས་རྙིང་པའི་རིགས་དང་། ཡང་ན། ཁྱོད་ཀྱི་ཁ་པར་ནང་ས་སྟོང་ཉུང་དྲགས་པ་སོགས་ཀྱི་གནས་ཚུལ་ཡོད་ན་ཕབ་ལེན་བྱས་རྗེས་ཁ་འབྱེད་ཐུབ་པ་མ་རེད། འདི་དུས་བབ་ཀྱི་མཉེན་ཆས་ཙམ་མིན་པར། དེང་གི་འཐོན་རིམ་གསར་བའི་མཉེན་ཆས་ཚང་མ་གཅིག་པ་རེད། དེར་བརྟེན། ཁྱོད་ཀྱིས་དང་པོ་ཁ་པར་གྱི་ཁོག་པ་ཇེ་ཡང་དུ་བཏང་སྟེ་ཚོད་ལྟ་བྱེད་པ་དང་། ཡང་ན། ཁ་པར་དང་ཁ་པར་གྱི་བརྒྱུད་ཁུངས་སྣོན་འཇུག་བྱེད་དགོས།\nབོད་ཀྱི་དུས་བབ་རྩོམ་སྒྲིགས་ལགས། བཀའ་ལན་གསལ་བཤད་གནང་བར་ཐུགས་རྗེ་ཆེ། ངའི་ཁ་པར་ཨན་ཌོར་ཌི་(Android)རྟགས་ཅན་ཡིན། (Play Store)ནས་ཕབ་ལེན་བྱས་ཕབ་ལེན་བྱས་ཐུབ་སོང་། འོན་ཏེ་མཉེན་ཆས་ཁ་འབྱེད་སྐབས་ཁ་ཕྱེ་ཐུབ་ཀྱི་མི་འདུག ཁ་འབྱེད་སྐབས་ཨིན་ཡིག་ཐོག ་unfortunately Tibet Times has stopped ཟེར་བ་ཞིག་ཐོན་ཡོང་གི་འདུག\nདྲ་གྲོགས་ བསྟན་འཛིན་གཏེར་མཛོད་ ལགས།\nངས་བོད་ཀྱི་དུས་བབ་མཉེན་ཆས་གསར་པ་ཕབ་ལེན་བྱས་པས་ཕབ་ལེན་ཐུབ་སོང་ཡང་། ཁ་འབྱེད་ཐུབ་ཀྱི་མི་འདུག་པས། ཁ་འབྱེད་ཐུབ་ཐབས་མཁྱེན་རྟོགས་ཡོད་ན་ལམ་སྟོན་གནང་རོགས།\nབཀའ་འདྲི་ཞུ་རྒྱུར། གཉེན་ཆས་ཕབས་ལེན་བྱས་ཟིན་ཡང་། ཁ་ཕྱེ་ཐུབ་པ་མི་འདུག དེ་ལ་ལམ་སྟོན་ཞིག་གནང་རོགས།\nདྲ་གྲོགས་་་ཐོས་པ་དགའ་་་ལགས། སྐུ་ཉིད་ཀྱི་དཀའ་ངལ་དང་གཅིག་མཚུངས་ཤིག་སྒང་དུའང་འདུག་ན། དེར་གསལ་བཤད་བྱས་ཡོད་པར་གཟིགས་གནང་རོགས།\nདྲ་གྲོགས་་་Lhanor Tibet ་་ལགས།\nཁ་པར་ཨོ་པོ་ནང་ལ་བོད་ཀྱི་དུས་བབ་མཉེན་ཆས་གསར་པ་ཕབ་ལེན་བྱེད་ཐུབ་ཀྱི་ཡོད་པ་རེད། ཨོ་པོ་ཡའི་བརྒྱུད་ཁུངས་མཉེན་ཆས་ཁག་ཕབ་ལེན་བྱེད་ས་ Play store ཞེས་པ་འདི་རེད། འདིའི་ནང་བོད་ཀྱི་དུས་བབ་མཉེན་ཆས་ཡོད་པ་རེད། རྩ་བའི་ཆ་ནས་ད་སྔ་ཁ་པར་བཟོ་གྲྭ་དང་ལས་རྟགས་གང་ཅན་ཡིན་ཡང་། མཉེན་ཆས་ཁག་ལེན་ས་ཀུ་ཤུ་ཡིན་ན་ App sotore དང་། ཨན་ཌོར་ཌི་ཡིན་ན་Play store ཞེས་པ་འདི་གཉིས་རེད། དེ་གཉིས་ནང་བོད་ཀྱི་དུས་བབ་མཉེན་ཆས་གཅིག་གྱུར་དུ་ཡོད་པ་རེད།\nདུས་བབ་ཚང་ལ་ཐུགས་རྗེ་ཆེ་ཞུ། ལས་དོན་ཧ་ཅང་ཡག་པོ་རེད། ཁ་པར་སམ་སོན་དང་ལག་ཨའེ་ཕེ་ཊི་གཉིས་ནང་དུས་བབ་མཉནེ་ཆས་བདེ་ལེགས་ངང་ཕབ་ལེན་བྱེད་ཐུབ་སོང་། ཇུས་འཇོད་དང་ཡིག་གཟུགས་སོགས་ཧ་ཅང་ཡག་པོ་འདུག\nབོད་ཀྱི་དུས་བབ་དབུ་ལས་ལྷན་རྒྱས་ལ་རྟེན་འབྲེལ་ཞུ་བ་དང་སྦྲགས། འབྱུང་འགྱུར་ལོ་ཟླའི་ནང་ཁྱེད་དབུ་ལས་ལྷན་རྒྱས་ཀྱི་བྱ་བ་མཐའ་དག་ཡར་ངོ་ཟླ་བཞིན་འཕེལ་བ་དང་། ནད་མེད་ཚེ་རིང་ཡོང་བར་སྨོན།\nདྲ་གྲོགས་ Lhanor Tibet ལགས།\nབོད་ཀྱི་དུས་བབ་ལ་བཀྲ་ཤིས་བདེ་ལེགས་ཞུ་བ་དང་འབྲེལ། ང་རང་གིས་དུས་བབ་མཉེན་ཆས་ཕབ་ལེན་བྱས་ཚར་ཡིན་ཏེ། མཉེན་ཆས་ཀྱི་ཟུར་གྱི་ནང་འཛུལ་ནང་གི་གློག་འཕྲིན་སྟེང་མནན་ཏེ་ནང་འཛུལ་བྱས་ན་ཨིན་ཡིག་གི་མིང་དེ་འཆར་འདུག་པས། ཨིན་ཡིག་གི་མིང་དེ་བོད་ཡིག་ནང་བསྒྱུར་ཐུབ་ཡོད་དམ།\nདྲ་གྲོགས་ བློ་བཟང་ ལགས།\nབོད་ཀྱི་དུས་བབ་རྩོམ་སྒྲིག་པ་དོན་གྲུབ་བཀྲ་ཤིས་མཆོག་ལ་སྙིང་ཁུངས་རུས་པའི་གཏིང་ནས་ཐུགས་རྗེ་ཆེ་བཀའ་དྲིན་ཆེ་ཞུ་བཞིན་ཡོད། ཁྱོད་ཀྱིས་འདས་པའི་ལོ་མང་རིང་དཀའ་བ་ཁྱད་དུ་བསད་ཅིང། གདུང་བ་དང་དུ་བླངས་ཏེ་བོད་ཀྱི་དུས་བབ་འདི་གོམ་སྟབས་རེ་རེ་བཞིན་འདི་ལྟ་བུའི་ཡར་རྒྱས་ཚགས་ཚུད་དུ་བཏང་བ་ནི་བོད་པའི་སྐད་ཡིག་ལ་ཞབས་འདེགས་སྒྲུབ་པ་ཙམ་དུ་མ་ཟད་བོད་པའི་ཆབ་སྲིད་ཐོག་ལ་ཡང་བྱས་རྗེས་བླ་ན་མེད་པ་བཞག་ཡོད། ཕྲན་རང་ནམ་རྒྱུན་གསར་ལམ་ཁག་ལ་དོ་སྣང་ཡོད་མཁན་ཞིག་ཡིན་པས་གསར་འགྱུར་གྱི་རིན་ཐང་དང་སྤུས་ཚད་སོགས་ཕྱོགས་གང་ཐད་ནས་བོད་པའི་གསར་ལམ་ཁག་གི་ཁྲོད་ནས་བོད་ཀྱི་དུས་བབ་ཡག་ཤོས་སུ་མཐོང་སོང་བས་ཁྱེད་དང་ཁྱེད་ཀྱི་ལས་རོགས་ཚོས་མུ་མཐུད་ཕྱག་ལས་ཧུར་བརྩོན་རྒྱུན་མཐུད་གནང་སྐྱོང་ཡོང་བའི་རེ་བ་སྙིང་ནས་ཞུ། ཐུགས་རྗེ་ཆེ། བཀའ་དྲིན་ཆེ།\nTibetTimes is my heard light.\nTibettimes is my day and night.\nTibettimes is my south and north.\nTibettimes is my teacher and parents.\nTibettimes is everything and everywhere.\nགཉེན་ཆས་ཏག་ཏག་ཡོང་གི ཧ་ལས་པ་ཡག་པོ་འདུག ཐུགས་རྗེ་ཆེ། ཁྱེད་ཚོས་དཀའ་དྲིན་ནམ་ཡང་མི་བརྗེད།\nདྲ་གྲོགས་ Tashi Tibet Tseringfb ལགས། རྒྱབ་སྐྱོར་གནང་བར་ཐུགས་རྗེ་ཆེ།\nབོད་ཀྱི་དུས་བབ་ཁྱོད་ཀྱི་གམ་དུ་ཡོང་ནས་ཁྱོད་ཀྱི་ཁ་པར་ཀོབ་ཐོ་དེའི་ནང་ལ་བོད་ཀྱི་དུས་བབ་མཉན་ཆས་བླུག་ཐུབ་པ་མ་རེད། ང་རང་ལ་ཁ་པར་སམ་སོན་ཞིག་དང་ཨེ་ཕི་ཊི་ཀུ་ཤུ་རྟགས་ཅན་ཞིག་ཡོད། དེ་གཉིས་ཆ་ནང་བོད་ཀྱི་དུས་བབ་མཉན་ཆས་གསར་པ་ཤར་ཤར་འགྲོ་བཞིན་འདུག ཧ་ཅང་སྤུས་དག་མོ་དང་ངོས་གཙང་མ་འཆར་ཡོང་གི གཞན་པ་གྲོགས་པོ་ཞིག་གི་ལག་ཐོགས་ཁ་པར་ཀུ་ཤུའི་ནང་དུའང་ངས་ཕབ་ལེན་བྱས་ཡིན་ཏེ་ཏག་ཏག་འགྲོ་སོང་། ཉོག་དྲ་མང་པོ་ཞིག་ཤོད་སྡོད་པ་དེ་ས་སོར་ཁ་པར་བེད་སྤྱོད་ཀྱི་ལག་རྩལ་མེད་པ་དང་སོ་སོའི་ཁ་པར་ཀོབ་ཐོ་རྙིང་ཧྲིལ་ཡིན་པས་རེད་མ་གཏོགས་གཞན་མཐོང་མ་སོང་\ntashi delel.. goog apps\nདུས་བབས་རྩོམ་སྒྲིག་ལགས་ ངའི་སྐད་འཕྲིན་སམ་སུང་ཨེ་ས་ལྔ་པ་རེད་ply store ནས་ཕབ་ལེན་བྱས་ཀྱང་འཐོན་གྱིྈམི་འདུག་ག་འདྲ་ཡིན་ནམ་?\nདུས་བབ་ཀྱི་མཉེན་ཆས་འདི་སྐད་འཕྲིན་ལ་འབྲེལ་བ་ཡོད་པ་མ་རེད། ཁ་པར་སམ་སུང་དང་སོ་ནི། ཨོ་བྷོ་སོགས་གང་ཡིན་ཡང་(Play Store)ལས་དུས་བབ་མཉེན་ཆས་ཕབ་ལེན་བྱེད་ཐུབ་ཀྱི་ཡོད་པ་རེད།\nབོད་ཀྱི་དུས་བབ་ལགས། ང་རང་གི་ལག་འཁྱེར་ཁ་པར་སམ་སོན་ཞིག་ཡིན། ངའི་གྲོགས་པོའི་ཁ་པར་ཝོ་པོ་རེད། འདི་གཉིས་ལང་བོད་ཀྱི་དུས་བབ་མཉེན་ཆས་ག་བ་ནས་ཕབ་ལེན་བྱེད་དགོས་རེད།\nཁྱོད་ཀྱི་ཁ་པར་སམ་སུང་དང་ཝོ་པོ། ཀུ་ཤུ། སོ་ནི་ག་རེ་ཡིན་ཡང་ཁྱད་པར་ཡོད་པ་མ་རེད། ཁ་པར་གྱི་བཟོ་གྲྭ་དང་ཚོང་རྟགས་གང་ཡིན་ཡང་ཁ་པར་ནང་གི་བརྒྱུད་ཁུངས་མཉེན་ཆས་རྣམས་ཕབ་ལེན་བྱེད་ས་(IOS)དང་། (Andorid) དེ་བཞིན། (Window) གསུམ་ལས་ད་སྔ་ཡོད་པ་མ་རེད། བོད་ཀྱི་དུས་བབ་ཀྱི་མཉེན་ཆས་དེ་(IOS)དང་། (Andorid)འདི་གཉིས་ནང་ཕབ་ལེན་བྱེད་ཐུབ་ཀྱི་ཡོད་པ་རེད། གཞན། བརྒྱུད་ཁུངས་(Window)ཟེར་བ་དེ་ཉམས་ཆག་ཏུ་ཕྱིན་ཏེ་ད་ལྟ་ཧ་ལམ་སྒོ་བརྒྱབ་ཚར་པ་འདྲ་བོ་རེད།\nསྤྱིར་བོད་ཀྱི་དུས་བབ་ནི་བོད་ཡིག་རྐྱང་པའི་བརྒྱུད་ལམ་ཞིག་ཡིན་ཡང་། ད་ལྟ་བོད་ཀྱི་དུས་བབ་ཀྱི་མཉེན་ཆས་གསར་པ་བརྒྱུད་གཏོང་བྱས་མ་ཐག་ཡིན་སྟབས། སྐད་ཡིག་གང་ཡིན་མིན་དང་མིང་སོགས་ཇི་ལྟར་འཁོད་ཡོད་མེད་ལ་མ་ལྟོས་པར། མཉེན་ཆས་གསར་པའི་སྐོར་ལ་དོགས་འདྲི་དང་དཀའ་ངལ་གང་ཡོད། དེ་མིན་གྱི་དགེ་འདོན་སྐྱོན་སེལ་གྱི་དགོངས་འཆར་གང་བསྩལ་ཡང་གནས་སྐབས་རིང་ངོས་ལེན་བྱེད་རྒྱུ་ཡིན།\nཉེ་ཆར་ཤེས་རིག་ལས་ཁུགས་ནས་བཟོས་པའོ་བྱིས་པའི་འགུལ་བརྙན་དང་། ད་ལྟ་དུས་བབ་ཚང་ནས་བཟོས་པའི་བརྙན་ཆས་འདི་གཉིས་ནི། ཕྲན་གྱིས་ཡུན་རིང་སྔོན་ནས་རེ་སྒུག་བྱས་པའི་ར་བའམ་རྨི་ལམ་ཞིག་ཡིན། ཀུ་ཤུགས་རྟགས་ཅན་ནང་ཕབས་ལེན་བྱེད་མི་ཐུབ་པའི་དཀའ་ངལ་ཞིག་འདི་ན་གླེང་བཞིན་འདུག། དེ་ནི་ཕལ་ཆེར་ iOS གསར་རྙིང་གི་ཁྱད་པར་མིན་ནམ་སྙམ། གཞན་ངའི་གྲོགས་པོ་ཚོའི་ཀུ་ཤུ་རྟགས་ཅན་ཁ་པར་ནང་ཕབ་ལེན་ཐུབ་ཀྱི་འདུག\nགཉེན་ཆས་འདི་ཕབ་ལེན་བྱས་ཟིན་ཡང་། ཁ་ཕྱེ་མི་ཐུབ་པ་ཆགས་འདུག དེ་ལ་ཐབས་ཤེས་གང་ཡོད་གསུང་རོགས་གནང་།\nརྩ་བའི་དུས་བབ་ཀྱི་མཉེན་ཆས་གསར་པ་འདིའི་བཟོ་སྐྲུན་ཐད་ནས་ཀུ་ཤི་རྟགས་ཅན་དང་ཨན་ཌོར་ཌི་རྟགས་ཅན་གང་ཡིན་ཡང་ཕབ་ལེན་བྱེད་མ་ཐུབ་པའི་དཀའ་ངལ་མེད་ལ། ལག་ཐོག་ཁ་པར་དང་ལག་འཁྱེར་གློག་དེབ་གང་ཡིན་ཡང་ཁ་འབྱེད་མི་ཐུབ་པའི་དཀའ་ངལ་ཡང་མེད་མོད། སྐུ་ཉིད་ཀྱི་དཀའ་ངལ་དེ་ལྟ་བུ་ཞིག་ཁ་སང་ངོ་དེབ་སྟེང་མཆན་འགོད་མཁན་གྲས་སུའང་འདུག་ན། འདི་ནས་དཀའ་ངལ་དེར་ཞིབ་འཇུག་བྱས་ཏེ་གང་མགྱོགས་སེལ་ཐུབ་བྱེད་ངེས་ཡིན།\ndipsel lhamo says:\nVery impressive innovation brought by the Tibet times. Thanks for your great achievement in an era of digital\nསྤྱིར་བཏང་བོད་ཀྱི་དུས་བབ་ནི་བོད་ཡིག་རྐྱང་པའི་བརྒྱུད་ལམ་ཞིག་ཡིན་ཡང་། བོད་ཀྱི་དུས་བབ་ཀྱི་མཉེན་ཆས་གསར་པའི་ཐད་སྤྱི་ཚོགས་ནང་དཀའ་ངལ་ག་རེ་འཕྲད་ཀྱི་ཡོད་མེད་དང་ཀློག་པ་པོ་ཚོར་དགོངས་འཆར་གང་འདྲ་ཡོད་མེད་བསྡུ་བའི་ཆེད་དུ། གནས་སྐབས་རིང་སྐད་ཡིག་གང་ཡིན་མིན་ལ་མ་ལྟོས་པར་ཚང་མ་ངེས་ལེན་ཞུ་རྒྱུ་ཡིན།\nབཀྲིས་བདེ་ལེགས་གྲངས་མེད་ཞུ། གཉེན་ཆས་ཧ་ལས་པའི་ཡག་པོ་འདུག དགའ་སྤྲོ་ཚད་མེད་སྤྱེས་བྱུང་། ཉིན་གྲངས་༡༠༠སོང་རྗེས་གཉེན་ཆས་ཉོ་དགོས་པ་རེད་དམ། ཐོག་མའི་དམིགས་ཡུལ་དོར་ནས་དཔའ་འབྱོར་འདུ་འགོད་ཕྱོགས་ལ་མ་སོང་ན་ལེགས་\nདྲ་གྲོགས། Ragang Ngodup ལགས།\nདུས་བབ་ལ་རྒྱབ་སྐྱོར་གནང་བར་ཐུགས་རྗེ་ཆེ། ཉིན་གྲངས་ ༡༠༠ རྗེས་སུ་དུས་བབ་མཉེན་ཆས་ཕབ་ལེན་བྱེད་པར་རིན་འབབ་སྤྲོད་དགོས་པ་དེ་དཔལ་འབྱོར་འདུ་འགོད་ཁོ་ནའི་ཆེད་དུ་མིན། བོད་ནང་ནས་དུས་བབ་ཀྱི་མཉེན་ཆས་གསར་པ་འདི་གང་མང་མང་ཕབ་ལེན་བྱེད་ཐུབ་ཆེད། ཀུ་ཤུ་འཆར་འགོད་བཟོ་གྲྭས་གསང་ལམ་དམིགས་བསལ་བ་ཞིག་བརྒྱུད་པའི་ཆེད་དུ་ཡིན་ལགས།\nངའི་ iPad ནང་ལ་ཕབ་ལེན་བྱེད་མི་ཐུབ་གི ཅི་མ་འགྲིག་པ་ཡིན་ན། App Store ནང་ལ་ tibettimes གཏག་ནས་བཙལ་ན་ no results for “tibettimes” ཤར་ཡོང་གི་འདུག ད་ག་རེ་བྱེད་དགོས་རེད་ཅིག་གསུང་རོགས་གནང་།\nཁྱོད་ཀྱི་ལག་ཐོག་ཁ་པར་ཀུ་ཤུ་(IOS)རྟགས་ཅན་ཡིན་ན་(app store)ཞེས་པའི་ནང་ལ་བོད་ཡིག་ཐོག་ ‘བོད་ཀྱི་དུས་བབ།’ དང་། དབྱིན་ཡིག་ཐོག་ tibettimes འདི་གཉིས་གང་བཏག་ཀྱང་བོད་ཀྱི་དུས་བབ་ཀྱི་མཉེན་ཆས་གསར་པ་ཕབ་ལེན་བྱེད་ཐུབ།\nབརྡ་འཕྲིན་ཤུགས་ཆེ་རུ་གཏོང་རྒྱུ་མང་དྲགས་ན་དེབ་དང་ཚགས་པར་གྱི་རིན་ཐང་ཉམས་སྲིད་པ་དེ་དངོས་ཡོད་གནས་ཚུལ་རེད་ལ། འདི་དེང་གི་འཛམ་གླིང་ཧྲིལ་བོས་སྐད་རྒྱག་བཞིན་པའི་གནད་དོན་ཞིག་ཀྱང་ཆགས་ཡོད། འོན་ཀྱང་། ང་ཚོ་དུས་རབས་དང་མཐུན་པར་བསྐྱོད་མ་ཐུབ་ན། དེ་ལས་ཀྱང་རྡོག་རྫིས་ཐེབས་ཏེ་འཆི་ལམ་དུ་འགྲོ་བ་ལས་འོས་མེད། ཕྱོགས་གཞན་ཞིག་ནས་བསམ་བློ་བཏང་ན་བོད་ཡིག་བོད་སྐད་ཀྱང་དེང་གི་བརྡ་འཕྲིན་དང་མཐུན་པར་བསྐྱོད་ཐུབ་ན་དགེ་མཚན་ཆེ་བ་ཡོད་སྲིད།\nམཉེན་ཆས་ཧ་ཅང་ཡག་པོ་བཟོས་འདུག ཕབ་ལེན་བྱས་ཚར་ཡིན། གསར་འགྱུར་འོག་ཏུ་དཔྱད་མཆན་འགོད་ས་ཡོད་པ་རེད་དམ། ང་རང་གིས་འགོད་ཐུབ་མ་སོང་བས་གསལ་བཤད་ཅིག་གནང་རོགས།\nདུས་བབ་ཀྱི་ཁ་པར་མཉེན་ཆས་གསར་པའི་ནང་མཆན་འདེབས་ས་ཡོད་པ་རེད། ཁྱོད་ཀྱིས་སྔར་དེབ་སྐྱེལ་བྱས་མེད་ན་གསར་དུ་དེབ་སྐྱེལ་བྱེད་དགོས་པ་དང་། སྔར་དེབ་སྐྱེལ་བྱས་ཡོད་ན་ནང་འཛུལ་བྱས་རྗེས་མཆན་འདེབས་ཐུབ་པ་རེད།\nབོད་ཀྱི་དུས་བབ་ལ་སྔགས་བརྗོད་གནང་བར་ཐུགས་རྗེ་ཆེ་ཞུ། ཚན་རིག་འཕྲུལ་རིགས་ཀྱི་རྗེས་སུ་རྒྱུག་དྲགས་ཏེ་ཤོག་སྟེང་གི་གསར་འགྱུར་ཉམ་ཆག་ཏུ་འགྲོ་སྲིད་པར་ཐུགས་འཁྲུལ་གནང་བ་དངོས་ཡོད་གནས་ཚུལ་རེད། ཡིན་ནའང་དེ་ནི་འཛམ་གླིང་སྤྱིའི་དཀའ་ངལ་ཞིག་ཡིན་པ་ལས་བོད་ཀྱི་དུས་བབ་གཅིག་པུའི་དཀའ་ངལ་ཞིག་མ་རེད། དུས་རབས་ཀྱི་འགྱུར་འགྲོས་དེའི་རྗེས་སུ་མ་འབྲང་ཚེ་རྦད་དེ་འཆི་ལམ་དུ་འགྲོ་མི་སྲིད་པའི་ངེས་པའང་མིན་པས། ཕྱོགས་ཆེ་ས་ནས་བསམ་བློ་བཏང་ན་ཤོག་སྟེང་གི་གསར་འགྱུར་རིན་ཐང་ཉམས་སྲིད་ཀྱང་། དུས་རབས་དང་མཐུན་པར་བསྐྱོད་ཐུབ་ན། བོད་པའི་དུས་བབ་ཀྱི་རྩ་བའི་དམིགས་ཡུལ་བོད་པའི་བདེན་དོན་འཐབ་རྩོད་ལ་རམ་འདེགས་དང་། སྐད་ཡིག་རིག་གཞུང་ལ་ཞབས་ཞུ། མི་མང་ལ་གོ་རྟོགས་འབྲེལ་མཐུད་སོགས་ཀྱི་ཐད་ནུས་པ་ཆེ་བ་དང་མགྱོགས་པ། རྒྱུན་གནས་ཐུབ་པ་སོགས་ལ་ཕན་ཐོགས་ཆེ་བ་ཡོད་ཀྱང་སྲིད།\nདུས་བབ་མཉེན་ཆས་གསར་པའི་སྟེང་ལ་ཁ་པར་ལས་མཆན་རྒྱག་ཐུབ་ཀྱི་ཡོད་པ་རེད། ཁྱོད་སྐྱེས་སྔར་དེབ་སྐྱེལ་བྱས་ཡོད་ན་ནང་འཛུལ་བྱས་ཏེ་མཆན་རྒྱག་དགོས་པ་དང་། སྔར་དེབ་སྐྱེལ་མེད་ན་དུས་བབ་ཀྱི་ཁ་པར་མཉེན་ཆས་དང་། ཡང་ན་དུས་བབ་དྲ་ཚིགས་ཨ་མ་བརྒྱུད་དེ་དེབ་སྐྱེལ་བྱེད་དགོས། མཆན་འདེབས་པར་ཐབས་ལམ་ཁ་ཤས་ཡོད་པ་གང་དུ་འགྲེལ་བཤད་བརྒྱབ་ཡོད་པ་དེར་གཟིགས་རོགས།\nདེབ་སྐྱེལ་བྱེད་སྟངས་ཁ་ཤས་ཡོད། དང་པོ། དུས་བབ་དྲ་ཚིགས་ཨ་མའི་ནང་དེབ་སྐྱེལ་བྱས་རྗེས་དུས་བབ་ཁ་པར་མཉེན་ཆས་ནང་འཛུལ་ཐུབ་ཀྱི་ཡོད། གཉིས་པ། དུས་བབ་ཁ་པར་མཉེན་ཆས་རང་སྟེང་དུ་དེབ་སྐྱེལ་བྱས་ཏེ་ནང་འཛུལ་བྱེད་ཐུབ། གསུམ་པ། དུས་བབ་མཉེན་ཆས་ཀྱི་ནང་འཛུལ་ནང་། ངོ་དེབ་(Log in withe Facebook)དང་། གློག་འཕྲིན་(Log in with Gmail)ཀྱི་རྟགས་ཡོད་པ་དེ་གཉིས་གང་རུང་སྟེང་གནན་ན་དེབ་སྐྱེལ་ཆགས་ཡོད།\nབོད་ཀྱི་དུས་བབ་ཐོག་མ་ཚགས་པར་དང་། དེ་ནས་དྲ་རྒྱ་བཟོས་པ་དང་། དེ་རྗེས་ལ་དྲ་བརྙན་བཟོས་པ། ད་ལྟ་ཁ་པར་གྱི་མཉེན་ཆས་གསར་པ་བཟོས་པ་སོགས་ནི་ཡར་རྒྱས་ཆེན་པོ་རེད། བཀྲ་ཤིས་བདེ་ལེགས་ཞུ།\nཐོས་པ་དགའ་ལགས། ཁྱོད་ཀྱི་ལག་ཐོག་ཁ་པར་ཀུ་ཤུ་(IOS)རྟགས་ཅན་ཡིན་ན་(app store)ཞེས་པའི་ནང་ལ། ‘བོད་ཀྱི་དུས་བབ།’ དང་ཡང་ན། དབྱིན་ཡིག་ཐོག་ tibettimes བཏགས་ཏེ་ཕབ་ལེན་བྱེད་དགོས།\nཁྱོད་ཀྱི་ཁ་པར་ཨན་ཌོར་ཌི་(Android)རྟགས་ཅན་ཡིན་ན་(Play Store)ཞེས་པའི་ནང་དབྱིན་ཡིག་ཐོག་ tibettimes བཏགས་ཏེ་ཕབ་ལེན་བྱེད་དགོས།\nབོད་ཀྱི་དུས་བབ་རྩོམ་སྒྲིག་པ་ལགས། དྲ་ཚིགས་ག་བ་ནས་དུས་བབ་མཉནེ་ཆས་ཕབ་ལེན་བྱེད་དགོས་པ་རེད། མཉེན་ཆས་གསར་པ་ཕབ་ལེན་བྱེད་སའི་འབྲེལ་ཐག་ཅིག་བསྐུར་གནང་རོགས།\nབསྟན་པ་རྒྱལ་མཚན་ལགས། ཁྱོད་ཀྱི་ལག་ཐོག་ཁ་པར་ཀུ་ཤུ་(IOS)རྟགས་ཅན་ཡིན་ན་(app store)ཞེས་པའི་ནང་ལ། ‘བོད་ཀྱི་དུས་བབ།’ དང་ཡང་ན། དབྱིན་ཡིག་ཐོག་ tibettimes བཏགས་ཏེ་ཕབ་ལེན་བྱེད་དགོས།\nམཉན་ཆས་གསར་པ་ཕབ་ལེན་བྱས་ཚར་ཡིན། ཤིན་ཏུ་སྤུས་དག་མོ་འདུག བོད་ཀྱི་དུས་བབ་ཀྱི་ལས་བྱེད་ཡོངས་ལ་ཐུགས་རྗེ་ཆེ་ཞུ། བོད་ཀྱི་དུས་བབ་ཀྱི་ལས་དོན་མདུན་ནས་མདུན་དུ་བསྐྱོད་པར་ཤོག


ཤམ་བྷ་ལ་དང་བོད་ལ་ནཱ་ཛིའི་འབྲེལ་བ། — Study Buddhism\nStudy Buddhism › ཚད་མཐོའི་སློབ་སྦྱོང་། › ལོ་རྒྱུས་དང་རིག་གཞུང་། › ཤམ་བྷ་ལ།\nཐཱུ་ལི་ (Thule) དང་ཝི་རིལ་ (Vril) གྱི་གཏམ་རྒྱུད།\nཧཽ་ཤོ་ཧྥར་ (Haushofer) དང་། ཝི་རིལ་སྤྱི་ཚོགས། ཡུལ་བབས་སྲིད་བྱུས།\nཧིཊ་ལར་ (Hitler) ཐེ་བའི་ནཱ་ཛིའི་ལམ་སྲོལ་གྱི་གོ་གནས་མཐོ་བའི་ཚོགས་མི་མང་པོ་ཞིག་དང་དམིགས་བསལ་ཧིམ་ལར་ (Himmler) དང་ཧཻ་སི་ (Hess) ཡིས་རྙོག་འཛིངས་ཅན་གྱི་རྫུ་འཕྲུལ་གྱི་སྟོབས་དང་ལྡན་པའི་དད་པའི་ལམ་ལུགས་རྒྱུན་འཛིན་བྱས་ཡོད། དད་པ་དེ་དག་གིས་སྐུལ་སློང་བྱས་ཏེ། ཕྱི་ལོ་ ༡༩༣༨ དང་ ༡༩༣༩ བར་བོད་གཞུང་གིས་ལོ་གསར་དགའ་སྟོན་མཛད་སྒོར་གདན་ཞུ་བྱས་པ་ལྟར། འཇར་མི་ནིས་བོད་དུ་གཞུང་འབྲེལ་གྱི་རྟོག་ཞིབ་སྐོར་སྐྱོད་ཅིག་བཏང་བ་རེད།\nབོད་ལ་ཆ་བཞག་ན། རྒྱ་མིས་བཙན་དབང་ཐོག་བདག་བཟུང་བྱ་རྒྱུའི་འབད་བརྩོན་དང་ཨིན་ཡུལ་གྱི་བོད་ལ་དྲག་རྒོལ་སྔོན་འགོག་བྱས་མ་ཐུབ་པའམ་བོད་ལ་སྲུང་སྐྱོབ་བྱས་མ་ཐུབ་པའི་སྡུག་སྦྱོང་མྱོང་བའི་ལོ་རྒྱུས་རིང་མོ་ཞིག་ཡོད། སི་ཏ་ལིན་གྱི་མངའ་འོག་ཏུ་སུའུ་ལེན་མནའ་འབྲེལ་རྒྱལ་ཁབ་ཀྱིས་ནང་ཆོས་ལ་སྡུག་སྦྱོང་ཚབས་ཆེན་གཏོང་བཞིན་ཡོད་པ་དང་། དམིགས་བསལ་དེའི་ས་མཚམས་ནང་ཡོད་པའི་སོག་པོའི་ཁྲོད་དང་དེའི་འདབས་གནས་ཀྱི་སོག་པོ་མི་མང་སྤྱི་མཐུན་རྒྱལ་ཁབ་(ནང་སོག་)ཀྱི་ནང་ཉམས་ལེན་བྱེད་པའི་བོད་བརྒྱུད་ནང་བསྟན་ལ་སྡུག་སྦྱོང་གཏོང་བཞིན་ཡོད། དེ་ལས་ལྡོག་སྟེ། ཉི་ཧོང་གིས་ནང་སོག་ནང་བོད་བརྒྱུད་ནང་བསྟན་སྲུང་སྐྱོབ་བྱེད་བཞིན་ཡོད་པ་དང་མན་ཇུ་ལ་ཡོད་པའི་དེའི་དམར་པོའི་དབང་འོག་གི་རྒྱལ་ཁབ་སྨན་ཆུ་ཀུའོའི་ཆ་ཤས་སུ་བཙན་བཟུང་བྱས་ཡོད། དེ་ཡང་ཉི་ཧོང་ནི་ཤམ་བྷ་ཡིན་ཚུལ་བརྗོད་ཀྱི་ཡོད་པ་དང་གོང་མའི་སྲིད་གཞུང་གིས་ཉི་ཧོང་གི་སྲུང་སྐྱོབ་འོག་སོག་པོ་རྒྱལ་ཡོངས་མཐུན་ཕྱོགས་གཅིག་སྒྲིལ་ཞིག་སྐྲུན་ཕྱིར། ཕྱི་སོག་དང་ས་ཡེ་བྷེ་རི་ཡ་བཙན་འཛུལ་ཆེད་དུ་དེའི་དབང་སྒྱུར་འོག་ལ་སོག་པོའི་རྒྱབ་སྐྱོར་ཐོབ་ཐབས་བྱེད་ཀྱིན་ཡོད།\nབོད་གཞུང་ནས་ཀྱང་བརྟན་པོ་མེད་པའི་གནས་སྟངས་ཀྱི་ཁ་གཏད་དུ་ཉི་ཧོང་ནས་སྲུང་སྐྱོབ་ཐོབ་ཐབས་བྱེད་བཞིན་ཡོད། ཉི་ཧོང་དང་འཇར་མི་ནི་གཉིས་ཀྱིས་ཕྱི་ལོ་ ༡༩༣༦ ལོར་རྒྱལ་སྤྱིའི་དམར་ཤོག་ཚོགས་སྡེའི་རྒྱབ་འགལ་ཞིག་ལ་ཆིངས་ཡིག་བཞག་པ་དང་རྒྱལ་སྤྱིའི་དམར་པོའི་རིང་ལུགས་དར་ཁྱབ་ལ་ཁོང་ཚོའི་ཕན་ཚུན་གཉིས་མོས་ཀྱི་སྡང་བའི་ངང་ཚུལ་མཚོན་པར་བྱེད་ཀྱི་ཡོད། ནཱ་ཛི་འཇར་མི་ནི་ནས་གཞུང་འབྲེལ་གྱི་སྐུ་ཚབ་དོན་གཅོད་གདན་ཞུ་ཐོག་བཅར་བ་དེ་སྐབས་དོན་འདིའི་ནང་རྒྱ་སྐྱེད་བཏང་བ་རེད། ཕྱི་ལོ་ ༡༩༣༩ ལོའི་ཕྱི་ཟླ་ ༨ པའི་ནང་འཇར་མིན་གྱི་ཆེད་མངགས་རྟོག་ཞིབ་འགྲུལ་བཞུད་བོད་དུ་མ་འགྲོ་བའི་དུས་ཡུན་ཏོག་ཙམ་གྱི་རྗེས་སུ་ཧིཊ་ལར་གྱིས་ཉི་ཧོང་དང་མཉམ་དུ་མཐུན་གྲོས་དེ་རྩི་མེད་བཏང་སྟེ་ནཱ་ཛིའི་སུའུ་ལེན་གྱི་མཐུན་གྲོས་ལ་ཆིངས་ཡིག་བཞག་པ་རེད། ཕྱི་ཟླ་ ༩ པའི་ནང་ཕྱི་ཟླ་ ༥ པའི་ནང་སུའུ་ལེན་གྱིས་ཕྱི་སོག་ལ་བཙན་འཛུལ་བྱེད་མཁན་གྱི་ཉི་ཧོང་པ་རྣམས་ཕམ་པར་བྱས། དེའི་རྗེས་སུ་ཉི་ཧོང་དང་འཇར་མིན་གྱི་བོད་གཞུང་དང་འབྲེལ་བ་ཡོད་པ་དེ་དངོས་དོན་གནད་སྨིན་ཞིག་རྩ་ནས་བྱུང་མེད།\nནཱ་ཛིའི་གསང་བའི་གནས་དོན་གྱི་དད་པའི་གྲུབ་ཆ་དང་པོ་ནི་ཧ་ཡེ་པར་བྷོ་རི་ཡ་ཐཱུ་ལི་ (Hyperborea Thule) ཞེས་པའི་གཏམ་རྒྱུད་དུ་གྲགས་པའི་ས་ཆ་དེ་ཡིན་པ་རེད། ཇི་ལྟར་པི་ལེ་ཊོས་ (Plato) ཨེཊ་ལེན་ཊི་སིའི་ (Atlantis) ཆུ་འོག་ཏུ་ཤོར་བའི་གླིང་ཕྲན་གྱི་གནའ་བོའི་ཨི་ཇོབ་ཀྱི་གཏམ་རྒྱུད་ཁུངས་དྲངས་པ་ནང་བཞིན་ཧེ་རོ་ཌོ་ཊ་སིས་ (Herodotus) ཀྱང་རྒྱང་ཐག་རིང་བའི་བྱང་གི་ཕྱོགས་སུ་ཡོད་པའི་ཧ་ཡེ་པར་བྷོ་རི་ཡའི་གླིང་ཆེན་གྱི་གནའ་བོའི་ཨི་ཇིབ་ཀྱི་གཏམ་རྒྱུད་བཤད་ཡོད། གནའ་བོའི་ས་ཆ་འདི་འཁྱགས་པས་གཏོར་བཤིག་བཏང་བའི་སྐབས། དེར་གནས་འཁོད་ཀྱི་མི་རྣམས་ལྷོ་ཕྱོགས་སུ་གནས་སྤོས། ཕྱི་ལོ་ ༡༦༧༩ ལོར་སུ་ཝེ་ཌི་ཤའི་ (Swedish) རྩོམ་པ་པོ་ཨོ་ལཧྥ་རུཌ་བྷེག་ (Olaf Rudbeck) གིས་བྲིས་པའི་རྩོམ་གྱི་ནང་། ཁོང་གིས་ཨེཊ་ལེན་ཊི་སིའི་གནས་པའི་མི་རྣམས་ཧ་ཡེ་པོ་བྷོ་རི་ཡར་གནས་པའི་མི་རྣམས་དང་མཉམ་དུ་ངོས་འཛིན་བྱས་ཤིང་། ཕྱིས་སུ་དེ་དག་བྱང་གི་སྣེ་རུ་ཆགས་པ་རེད། ལོ་རྒྱུས་ཡིག་ཆ་འགའ་ཞིག་ལྟར་ན། ཧ་ཡེ་པོ་བྷོ་རི་ཡ་ནི་ཐཱུ་ལི་དང་ཨུལ་ཏི་མ་ཐཱུ་ལིའི་ (Ultima Thule) གླིང་ཕྲན་གྱི་ནང་གྱེས་ཤིང་། དེ་ནི་མི་འགའ་ཞིག་གིས་ཨ་ཡེ་སི་ལེནྜ་ (Iceland) དང་གྲཱིན་ལེནྜ་ (Greenland) ལ་ངོས་འཛིན་བྱས་ཡོད།\nནཱ་ཛིའི་གསང་བའི་གནད་དོན་གྱི་དད་པའི་རྫས་ཆ་གཉིས་པ་ནི་འཇིག་རྟེན་ཁོག་སྟོང་གི་བསམ་བློ་དེ་རེད། དུས་རབས་ ༡༧ པའི་དུས་མཇུག་ལ་ཨིན་ཡུལ་གྱི་གནམ་རིག་སྐར་དཔྱད་པ་སྐུ་ཞབས་ཨེཌ་མུནྜ་ ཧེ་ལིས་ (Edmund Halley) ཐོག་མར་འཇིག་རྟེན་ནི་སྟོང་པ་ཡིན་པ་དང་དེའི་ནང་ལྟེ་མཐུན་ཟླུམ་གཟུགས་བཞི་ (four concentric spheres) དང་ལྡན་ཞེས་བརྗོད་ཡོད། འཇིག་རྟེན་ཁོག་སྟོང་གི་བསམ་བློའི་རྣམ་གཞག་གིས་མི་མང་པོ་ཞིག་ལ་དོ་སྣང་དང་སྤྲོ་བ་བསླེབ་པར་བྱས་ཡོད། དམིགས་བསལ་ཧྥ་རན་སིའི་བརྩམས་སྒྲུང་འབྲི་མཁན་ཇུལ་སི་ ཝར་ནི་སིའི་ (Jules Vernes) “འཇིག་རྟེན་གྱི་ལྟེ་བར་མཚོ་འགྲུལ་བྱེད་པ་” (Voyage to the Center of the Earth) ཞེས་པའི་དེབ་དེ་ཕྱི་ལོ་ ༡༨༦༤ ལོར་པར་བསྐྲུན་བྱས་པ་ལ་བརྟེན་ནས་དོ་སྣང་ཆེན་པོ་སྟེར་ཡོད།\nདེ་ནས་མི་རིང་བར་ཝི་རིལ་ (Vril) གྱི་བསམ་བློ་དེ་བྱུང་བ་རེད། ཕྱི་ལོ་ ༡༨༧༡ ལོར་ཨིན་ཡུལ་གྱི་བརྩམས་སྒྲུང་འབྲི་མཁན་ཨེཌ་ཝརྜ་ བྷལ་ཝར་ལི་ཊན་ (Edward Bulwer-Lytton) གྱིས་བྲིས་པའི་ (The Coming Race) ཞེས་པའི་ནང་། རིགས་ཁྱད་པར་ཅན་ནམ་མཆོག་ཏུ་གྱུར་བ་ཝི་རིལ་ཡ་ (Vril-ya) ཟེར་བ། ས་འོག་ཏུ་གནས་པ་དང་ཝི་རིལ་ལ་བརྟེན་ནས་འཛམ་གླིང་དབང་སྒྱུར་གྱི་འཆར་གཞི་བཏིངས་པའི་སེམས་ཁམས་འགུལ་སྐྱོད་ཀྱི་ཤུགས་ཤིག་འགྲེལ་བརྗོད་བྱས་ཡོད། ཧྥ་རན་སིའི་རྩོམ་པ་པོ་ལུ་ཡིཛ་ ཇེ་ཁོ་ལི་འོཊ་ (Louis Jacolliot) ཟེར་བ་དེས་ “ལྷའི་སྲས་” (Les Fils de Dieu, The Sons of God) དང་(ཕྱི་ལོ་ ༡༨༧༣) རྒྱ་གར་དང་ཡུ་རོབ་ཀྱི་སྲོལ་རྒྱུན་ལམ་ལུགས་ (Les Traditions Indo-européeenes, The Indo-European Traditions) (༡༨༧༦) ཞེས་པའི་ནང་གཏམ་རྒྱུད་གོང་འཕེལ་བཏང་ཡོད། དེབ་དེ་དག་གི་ནང་། ཁོང་གིས་ཝི་རིལ་དེ་ཐཱུ་ལིའི་ས་འོག་གི་མི་རྣམས་དང་འབྲེལ་བ་མཐུད་ཡོད། ཐཱུ་ལིའི་མི་རྣམས་ཀྱིས་གྱད་ཀྱི་མི་བོ་ཆགས་ནས་འཛམ་གླིང་དབང་དུ་སྒྱུར་བའི་ཆེད་ཝི་རིལ་གྱི་ནུས་སྟོབས་ལ་སྟངས་འཛིན་བྱེད་ཀྱི་རེད།\nའཇར་མིན་གྱི་ལྟ་གྲུབ་སྨྲ་བ་ཧྥི་རི་ཌི་རིག་ ནི་ཨེཊ་ཆས་ (Friedrich Nietzsche) (༡༨༤༤-༡༩༠༠) ཀྱང་གྱད་ཀྱི་མི་བོ་ (Übermensch, superman) ཞེས་པའི་བསམ་བློ་དེ་ནན་བརྗོད་བྱས་ཏེ། ཁོང་གི་དེབ་མ་ཤི་ཀའི་རྒྱབ་འགལ་ (Der Antichrist, The Antichrist) (༡༨༨༨) ཞེས་པ་དེ་འགོ་འཛུགས་བྱས་ཡོད། དེའི་ནང་། “ང་ཚོ་གང་ཡིན་པ་ལ་བལྟ་འཇུག་དང་། ང་ཚོ་ནི་ཧ་ཡེ་པོ་བྷོ་རི་ཡའི་མི་ཡིན། ང་ཚོ་བགྲོད་ལམ་དེ་ལ་ཇི་ལྟར་བརྟེན་ནས་ཡོད་པ་དེ་ང་ཚོས་ཡག་པོ་ཤེས་ཀྱི་ཡོད་” ཅེས་གསལ་ཡོད། ནི་ཨེཊ་ཆས་ (Nietzsche) ཝི་རིལ་སྐོར་ནམ་ཡང་བཤད་མེད་ནའང་། ཁོང་འདས་གྲོངས་ཟིན་པའི་རྗེས་སུ་པར་སྐྲུན་བྱས་པའི་གཏམ་དཔེ་ཕྱོགས་བཏུས་ “ནུས་མཐུའི་འདུན་སེམས་” (Der Wille zur Macht, The Will to Power) ཀྱི་ནང་། ཁོང་གིས་གྱད་ཀྱི་མི་བོ་འཕེལ་རྒྱས་ཆེད་ནང་གི་ནུས་ཤུགས་ཤིག་གི་ལས་འགན་ལ་ནན་བརྗོད་བྱས་ཡོད། ཁོང་གིས། “ཕྱུགས་ཁྱུ་” ཟེར་བ་ནི་བཟང་སྤྱོད་དང་སྒྲིག་ཁྲིམས་སྐྲུན་པའི་སྒོ་ནས་དེའི་ནང་ལོགས་སུ་ཉེན་སྲུང་ལྡན་པར་འབད་བརྩོན་བྱེད་མཁན་གྱི་ཐུན་མོང་གི་གང་ཟག་ཅེས་པའི་དོན་ཡིན་པ་དང་། གྱད་ཀྱི་མི་བོ་ལ་ཕྱུགས་ཁྱུ་ལས་བརྒལ་ནས་འགྲོ་རུ་འཇུག་པའི་ནང་ལོགས་ཀྱི་མེད་དུ་མི་རུང་བའི་ནུས་ཤུགས་ཤིག་དང་ལྡན་པ་ཡིན་ཞེས་བྲིས་ཡོད། ནུས་ཤུགས་དེས་གཞན་ལ་མི་ལྟོས་པར་རང་རྐང་ཚུགས་པར་གནས་པ་དང་ “ཕྱུགས་ཁྱུའི་བསམ་བློའི་འཁྱེར་སོ་” དང་བྲལ་བའི་ཆེད་དེ་དག་ཕྱུགས་ཁྱུ་ལ་མ་བརྟེན་ཀ་མེད་བཟོ་ཡི་ཡོད།\n“རིག་བྱེད་ཀྱི་བྱང་སྣེའི་ཁྱིམ་” (༡༩༠༣) (The Arctic Home of Vedas) ཞེས་པའི་དེབ་ཀྱི་ནང་། རྒྱ་གར་རང་བཙན་གྱི་སྔ་དུས་ཀྱི་ཁྲིམས་རྩོད་པ་བྷལ་ གངྒཱ་དྷར་ ཏི་ལག་ (Bal Gangadhar Tilak) གིས་ལྷོ་ཕྱོགས་སུ་གནས་སྤོས་པའི་ཐཱུ་ལིའི་མི་རྣམས་ཨཱརྱན་རིགས་ (Aryan race) ཀྱི་འབྱུང་ཁུངས་ཡིན་པར་ངོས་འཛིན་བྱེད་པའི་སྒོ་ནས་མུ་མཐུད་དེ་འགྲེལ་བརྗོད་ཁ་སྣོན་བྱས་ཡོད། དེར་བརྟེན་དུས་རབས་ ༢༠ པའི་འགོ་སྟོད་ཀྱི་ནང་འཇར་མན་གྱི་མི་རིགས་མང་པོ་ཞིག་གིས་ཁོང་ཚོ་ནི་ཧ་ཡེ་པོ་བྷོ་རི་ཡ་ཐཱུ་ལི་ནས་ལྷོ་ཕྱོགས་སུ་གནས་སྤོས་པའི་ཨཱརྱན་གྱི་རྒྱུད་པ་ཡིན་པ་དང་། དེ་དག་ཀྱང་ཝི་རིལ་གྱི་ནུས་སྟོབས་ལ་བརྟེན་ནས་གྱད་ཀྱི་མི་བོའི་རིགས་རྒྱུད་ཀྱི་གཙོ་བོར་ཆགས་པར་ལས་ཀྱིས་བསྐོས་ཡོད་པར་ཡིད་ཆེས་བྱས་ཡོད། ཧིཊ་ལར་ཡང་དེ་དག་གི་ནང་ཡོད་པ་རེད།\n“ནོར་ཝེའི་སྐད་ཡིག་རྙིང་པ་ཨེ་ཌ་སི་” (Old Norse Eddas) ཟེར་བ་དེ་སྒྱུར་མཁན་གྱི་འཇར་མིན་གྱི་ལོ་ཙཱ་བ་ཧྥེ་ལིགྶ་ ནི་ཨེཌ་ནར་ (Felix Niedner) ཟེར་བ་དེས་ཕྱི་ལོ་ ༡༩༡༠ ལོར་ཐཱུ་ལིའི་སྤྱི་ཚོགས་སྲོལ་གཏོད། ཕྱི་ལོ་ ༡༩༡༨ ལོར་རུ་ཌོལ་ཧྥ་ ཧྥི་རེར་ ཝོན་ སེ་བྷོ་ཊེན་ཌོར་ཧྥིས་ (Rudolf Freiherr von Sebottendorf) མུ་ནིག་ལ་དེའི་ཡན་ལག་རྩ་འཛུགས་བྱས། སེ་བྷོ་ཊེན་ཌོར་ཧྥི་ (Sebottendorf) ནི་དེ་སྔོན་ཨིསྟཱན་བྷུལ་ (Istanbul) ལ་ལོ་འགའ་བསྡད་པ་དང་། དེར་ཕྱི་ལོ་ ༡༩༡༠ ལོར་ཁོང་གིས་གསང་བའི་སུ་ཧྥི་ཆོས་ལུགས་དང་ཧྥི་རི་མེ་སན་རི་ (Freemasonry) མཉམ་སྡེབ་བྱས་པའི་གསང་བའི་སྤྱི་ཚོགས་ཤིག་བསྐྲུན་པ་རེད། དེས་མི་གསོད་ཀྱི་ཆོས་ལུགས་ལ་ཡིད་ཆེས་བྱས་ཡོད་པ་དང་དེ་ནི་ཨིས་མ་ཡི་ལི་ཁ་ཆེའི་ (Ismaili Islam) ནཱ་ཛ་རིའི་ཆོས་བརྒྱུད་ནས་འབྱུང་གི་ཡོད། དེ་ཡང་སེར་དམག་ (Crusades) གི་དུས་སྐབས་སུ་དར་ཁྱབ་བྱུང་ཡོད། ཨིསྟཱན་བྷུལ་ལ་ཡོད་པའི་སྐབས་སུ་སེ་བྷོ་ཊེན་ཌོར་ཧྥི་ནི་ཕྱི་ལོ་ ༡༩༠༨ ལོར་འགོ་ཚུགས་པའི་ཏུར་ཀིའི་གཞོན་སྐྱེས་ཚོའི་ཏུ་ར་ནི་ཡན་རྒྱལ་ཡོངས་ཀྱི་ལས་འགུལ་ལ་ཆ་རྒྱུས་ཡོད་པ་ནི་ཐེ་ཚོམ་མེད་པ་རེད། ལས་འགུལ་དེ་ནི་ཕྱི་ལོ་ ༡༩༡༥ ནས་ ༡༩༡༦ བར་ཨར་མེ་ནི་ཡའི་ (Armenian) མི་རིགས་སྡེབ་གསོད་ཀྱི་རྦད་དེ་རྒྱབ་ལ་ཡོད་པ་རེད། འཛམ་གླིང་དམག་ཆེན་དང་པོའི་སྐབས་སུ་ཏུར་ཀི་དང་འཇར་མི་ནི་གཉིས་ཕན་ཚུན་མཐུན་ཕྱོགས་མནའ་འབྲེལ་རྒྱལ་ཁབ་ཡིན་པ་རེད། འཇར་མི་ནིར་སེ་བྷོ་ཊེན་ཌོར་ཧྥི་ཁོང་ཡང་འཇར་མེ་ནེན་གྱི་བཀའ་རྒྱའི་(ཊིའུ་ཊན་གྱི་བཀའ་རྒྱ་) (Order of Teutons) ཚོགས་མི་ཞིག་ཡིན་པ་དང་། དེ་ཡང་ཕྱི་ལོ་ ༡༩༡༢ ལོར་གསང་བའི་ཤེ་མའི་སྐད་ཡིག་གི་རྒྱབ་འགལ་གནས་ཁང་ (secre ant-semitic Lodge) ཞིག་ལ་བརྟེན་ནས་སྲོལ་རྒྱུན་ལ་རྒྱབ་སྐྱོར་བྱེད་པའི་སྤྱི་ཚོགས་ཤིག་རྩ་འཛུགས་བྱས་པ་རེད། ཐབས་ཚུལ་དེ་དག་བརྒྱུད་ནས་ལྐོག་གསོད་དང་། སྡེབ་གསོད། ཤེ་མའི་སྐད་ཡིག་གི་རྒྱབ་འགལ་དེ་ཐཱུ་ལིའི་སྤྱི་ཚོགས་ཆོས་ལུགས་ཀྱི་ཆ་ཤས་སུ་གྱུར་བ་རེད། ཕྱིས་སུ་ཕྱི་ལོ་ ༡༩༡༨ ལོར་མུ་ནིག་ལ་ཡོད་པའི་ཐཱུ་ལིའི་སྤྱི་ཚོགས་དེ་གསར་བརྗེར་ངོ་རྒོལ་གྱི་ལས་འགུལ་གྱི་ལྟེ་བར་གྱུར་བའི་སྐབས། བྷ་ཝ་རི་ཡན་གྱི་དམར་པོའི་གསར་བརྗེའི་ (Bavarian Communist Revolution) རྗེས་སུ་དམར་པོའི་རིང་ལུགས་ལ་རྒྱབ་འགལ་དེ་ཁ་སྙོན་བྱས་པ་རེད།\nཕྱི་ལོ་ ༡༩༡༩ ལོར་སྤྱི་ཚོགས་དེས་འཇར་མིན་ལས་མིའི་ཤོག་ཁག་གློ་བུར་དུ་འགོ་འཛུགས་བྱས། ལོ་དེའི་ཕྱིས་སུ་ཌ་ཡེ་ཊྲིག་ ཨེག་ཁརྚ་ (Dietrich Eckart) ཟེར་བ་ཐཱུ་ལིའི་སྤྱི་ཚོགས་ཀྱི་དཀྱིལ་འཁོར་ནང་ལོགས་ཀྱི་ཚོགས་མི་ཡིན་པ་དེས་ཧིཊ་ལར་སྤྱི་ཚོགས་ནང་དུ་བཅུག་པ་དང་། ཨཱརྱན་གྱད་ཀྱི་མིའི་རིགས་རྒྱུད་ཅིག་སྐྲུན་པའི་ཆེད་ཝི་རིལ་སྟངས་འཛིན་གྱི་ཐབས་ལམ་གྱི་ནང་ཁོང་ལ་སྦྱོང་བརྡར་སྤྲོད་འགོ་ཚུགས་པ་རེད། ཧིཊ་ལར་ལ་ཆ་བཞག་ན། གཞོན་དུས་ནས་ཝཱི་ན་ལ་ཁོས་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་དང་ཆོས་ལུགས་ཀྱི་རྣམ་གཞག་སྐོར་སློབ་སྦྱོང་བྱེད་སྐབས། སྦས་དོན་འཆར་སྣང་གི་སེམས་དང་ལྡན་པ་ཞིག་ཡིན་པ་རེད། དུས་ཕྱིས་སུ་ཧིཊ་ལར་གྱིས་མཻན་ཀམ་ཧྥི་ (Mein Kampf) དེ་ཨེག་ཁརྚ་ (Eckart) ལ་ཕུལ་བ་རེད། ཕྱི་ལོ་ ༡༩༢༠ ལོར་ཧིཊ་ལར་འཇར་མིན་ལས་མིའི་ཤོག་ཁག་གི་འགོ་འཛིན་ཆགས་པ་དང་ད་ལྟ་རྒྱལ་ཡོངས་སྤྱི་ཚོགས་རིང་ལུགས་ཀྱི་འཇར་མིན་ལས་མིའི་ (ནཱ་ཛི་) ཤོག་ཁག་ཅེས་པ་བསྐྱར་དུ་མིང་བཏགས་པ་རེད།\nཧིཊ་ལར་གྱི་བསམ་བློ་ལ་ཤུགས་རྐྱེན་ཆེ་ཁག་གཞན་ཞིག་ནི་ཀརླ་ ཧཽ་ཤོ་ཧྥར་ (Karl Haushofer) (༡༨༦༩-༡༩༤༦) ཡིན་པ་རེད། ཀརླ་ནི་ཕྱི་ལོ་ ༡༩༠༤ ནས་ ༡༩༠༥ བར་གྱི་རུ་སུ་དང་ཉི་ཧོང་དམག་འཁྲུག་རྗེས་ཀྱི་ཉི་ཧོང་པ་རྣམས་ཀྱི་ཆེད་དུ་འཇར་མིན་མི་རིགས་ཀྱི་དམག་དོན་སློབ་སྟོན་པ་ཡིན་པ་རེད། ཁོང་ཉི་ཧོང་གི་རིག་གཞུང་གིས་ཧ་ཅང་སེམས་བསྐུལ་བྱས་པར་བརྟེན་མི་མང་པོས་ཁོང་ནི་ཕྱིས་སུ་འཇར་མིན་དང་ཉི་ཧོང་གི་མནའ་འབྲེལ་ལ་འགན་འཁུར་ཅན་ཞིག་ཡིན་པར་ཡིད་ཆེས་བྱེད་ཀྱི་ཡོད། ཁོང་ད་དུང་རྒྱ་གར་དང་བོད་ཀྱི་རིག་གཞུང་ལ་ཧ་ཅང་དོ་དབྱིངས་ཆེན་པོ་ཡོད་མཁན་ཞིག་ཡིན་པ་དང་ལེགས་སྦྱར་ཀྱི་སྐད་སྦྱངས་པ་དང་བོད་དུ་ཕྱིན་ཡིན་ཚུལ་བརྗོད་ཡོད།\nའཛམ་གླིང་དམག་ཆེན་དང་པོའི་ནང་དམག་སྤྱིའི་ལས་འཁུར་བསྒྲུབས་རྗེས་ཧཽ་ཤོ་ཧྥར་གྱིས་ཕྱི་ལོ་ ༡༩༡༨ ལོར་བྷར་ལིན་ལ་ཝི་རིལ་སྤྱི་ཚོགས་རྩ་འཛུགས་བྱས། དེས་ཐཱུ་ལིའི་སྤྱི་ཚོགས་ནང་བཞིན་གཞི་རྩའི་དད་པའི་ལམ་ལུགས་མཉམ་སྤྱོད་བྱས་ཤིང་། འགའ་ཞིག་གིས་དེ་ནི་དེའི་ནང་ལོགས་ཀྱི་དབང་ལྡན་སྡེ་ཁག་རེད་ཅེས་བརྗོད་ཀྱི་ཡོད། སྤྱི་ཚོགས་དེས་དེ་དག་ལས་ཝི་རིལ་གྱི་ནུས་མཐུ་ཐོབ་པའི་ཆེད་ས་འོག་ཏུ་ཡོད་པའི་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་ཁག་དང་འབྲེལ་བ་བཙལ་བ་རེད། དེས་ཨཱརྱན་རིགས་རྒྱུད་ཀྱི་དབུས་ཨེ་ཤི་ཡའི་འབྱུང་ཁུངས་ཤིག་ཡིན་ཞེས་ཀྱང་བརྗོད་ཡོད། ཧཽ་ཤོ་ཧྥར་གྱིས་ཡུལ་བབས་སྲིད་བྱུས་ཀྱི་ཆོས་དེ་འཕེལ་རྒྱས་བཏང་བ་དང་ཕྱི་ལོ་ ༡༩༢༠ འགོ་སྟོད་ལ་ཁོང་མུ་ནིག་ལ་ཡོད་པའི་ལུཌ་ཝིཀ་མེཀྶི་མི་ལི་ཡནྶ་སློབ་ཆེན་ (Ludwig-Maxilians University) དུ་ཡུལ་བབས་སྲིད་བྱུས་ཀྱི་སློབ་གཉེར་ཁང་གི་འགན་འཛིན་ཆགས་པ་རེད། ཡུལ་བབས་སྲིད་བྱུས་ཀྱིས་དབང་ཆ་ཐོབ་པའི་ཐབས་སུ་གནས་སྡོད་ས་ཆ་ (Germ. Lebensraum) མང་བ་ཐོབ་པའི་ཕྱིར། ས་ཁུལ་དབང་སྒྱུར་ལ་རྒྱབ་རྟེན་བྱས་ཡོད།\nརུ་ཌོལ་ཧྥི་ ཧཻས྄་ (Rudolf Hess) ནི་ཧཽ་ཤོ་ཧྥར་གྱི་སློབ་ཕྲུག་ཉེ་ཤོས་ནང་གི་གཅིག་ཡིན་པ་དང་ཁོང་ཕྱི་ལོ་ ༡༩༢༣ ལོར་ཧིཊ་ལར་ལ་ངོ་སྤྲོད་བྱས་པ་རེད། དེའི་སྐབས་སུ་ཧིཊ་ལར་ནི་གཞུང་ལ་དྲག་རྒོལ་གྱི་གསར་བརྗེའི་ལས་འགུལ་པཽ་ཆུ་ (Putsch) ལམ་ལྷོང་མ་བྱུང་བའི་རྐྱེན་གྱིས་བཙོན་ཁང་དུ་ཡོད་པ་རེད། དེ་རྗེས་ནས་ཧཽ་ཤོ་ཧྥར་ཡང་སེ་མ་འོངས་པའི་ཧྥུ་རེར་ (Führer) ཐུག་འཕྲད་བྱས་ཤིང་། ཁོང་ལ་ཐཱུ་ལི་དང་ཝི་རིལ་སྤྱི་ཚོགས་ཀྱི་བསམ་བློ་དང་འབྲེལ་བའི་ཡུལ་བབས་སྲིད་བྱུས་བསླབ་ཀྱི་ཡོད། དེར་བརྟེན་ཕྱི་ལོ་ ༡༩༣༣ ལོར་ཧིཊ་ལར་གཙོ་འཛིན་རིགས་བདག་ཆགས་པའི་སྐབས། ཁོས་ཤར་ཡུ་རོབ་དང་། རུ་སུ། དབུས་ཨེ་ཤི་ཡ་བཅས་ལ་དབང་སྒྱུར་བྱ་ཕྱིར་ཨཱརྱན་རིགས་རྒྱུད་ཀྱི་སྲིད་བྱུས་ཆེད་དུ་ཡུལ་བབས་སྲིད་བྱུས་མོས་འདེམས་བྱས་པ་རེད། དེ་ལམ་ལྷོང་ཡོང་བའི་རྒྱུ་གཙོ་བོ་ནི་དབུས་ཨེ་ཤི་ཡའི་ནང་ཨཱརྱན་རིགས་རྒྱུད་ཀྱི་ཕ་མེས་ཡང་མེས་ཏེ། ཝི་རིལ་གྱི་གསང་བའི་སྲུང་སྐྱོབ་བྱེད་མཁན་རྣམས་འཚོལ་རྒྱུ་དེ་ཡིན་པ་རེད།\nསྭསྟི་ཀ་ནི་གནའ་བོའི་རྒྱ་གར་གྱི་འགྱུར་དུ་མི་གཏུབ་པའི་བསོད་བདེ་བསོད་ནམས་ཀྱི་རྟགས་ཤིག་ཡིན་པ་རེད། སྭསྟི་ཀ་ཟེར་བ་འདི་ལེགས་སྦྱར་གྱི་སྐད་ཨིན་སྐད་ལྟ་བུར་བཟོས་པ་ཞིག་རེད། དེའི་དོན་ནི་བསོད་བདེ་དང་རླུང་རྟ་ཡིན་པ་རེད། དེ་ཡང་ཧིནྡུ་དང་། ནང་པ། གཅེར་བུ་པ་རྣམས་ཀྱིས་ལོ་ངོ་སྟོང་ཕྲག་ནས་བཟུང་སྟེ་བེད་སྤྱོད་བྱས་ཡོད་པ་དང་བོད་དུའང་དེ་ཧ་ཅང་རྒྱ་ཁྱབ་ཕྱིན་པ་རེད།\nསྭསྟི་ཀ་ནི་འཛམ་གླིང་ནང་གི་རིག་གཞུང་གཞན་དག་མང་ཆེ་བའི་ནང་བྱུང་ཡོད། དཔེར་ན། དེའི་ཕྱི་སྐོར་གྱི་རྣམ་པ་མི་འདྲ་བ་དེ་ནི་ནཱ་ཛིས་དང་ལེན་བྱས་ཤིང་། དེ་ནི་དུས་སྐབས་བར་མའི་བྱང་ཡུ་རོབ་ཀྱི་རུ་ནིག་གི་འབྲི་གཟུགས་ (runic script) ནང་གི་ཨིན་ཡིག་ཇཱི་ (G) ཡིན་པ་རེད། ཧྥི་རི་མེ་སན་རི་ (Freemasonry) དེ་དག་གིས་ཡི་གེ་དེ་རྟགས་གལ་ཆེན་ཞིག་ཏུ་ངོས་བཟུང་ཡོད། དེའི་རྒྱུ་མཚན་ནི་ཨིན་ཡིག་ཇཱི་ (G) དེ་དཀོན་མཆོག་ (God) ལ་གོ་ཆོག་པ་དང་འཇིག་རྟེན་འཆར་འགོད་པ་ཆེན་པོའམ་དབྱིབས་རྩིས་རིག་པ་ལ་གོ་ཆོག་པའི་ཕྱིར་རོ།།\nསྭསྟི་ཀ་ནི་ནོར་ཝེ་རྙིང་པའི་འབྲུག་སྒྲ་དང་མཐུ་སྟོབས་ཀྱི་ལྷའི་ (Scandinavian Thor, German Donner, Baltic Perkunas) སྲོལ་རྒྱུན་གྱི་རྟགས་ཤིག་ཀྱང་ཡིན་པ་རེད། འབྲུག་སྒྲའི་ལྷ་དང་འབྲེལ་བ་ཡོད་པའི་རྒྱུ་མཚན་གྱིས་ལཏ་ཝི་ཡའི་མི་སེར་ (Latvians) དང་ཧྥི་ནི་ཤའི་མི་སེར་ (Finnish) གཉིས་ཀས་སྭསྟི་ཀ་ནི་འཛམ་གླིང་དམག་ཆེན་དང་པོའི་རྗེས་སུ་རང་བཙན་ཐོབ་པའི་སྐབས། ཁོང་ཚོའི་གནམ་དམག་གི་དམག་རྟགས་སུ་བེད་སྤྱོད་བྱས་པ་རེད།\nདུས་རབས་ ༡༩ པའི་དུས་སྨད་ཙམ་ལ་གུའི་དོ་ ཝོན་ ལིསྚ་ (Guido von List) ཞུ་བ་དེས་སྭསྟི་ཀ་འཇར་མི་ནི་ལ་ཡོད་པའི་པེ་གན་གསར་མའི་ལས་འགུལ་གྱི་མཚོན་རྟགས་སུ་མོས་འདེམས་བྱས། འོན་ཀྱང་། འཇར་མིན་ཚོས་ལེགས་སྦྱར་སྐད་ཀྱི་སྭསྟི་ཀ་ཟེར་བའི་ཚིག་དེ་བེད་སྤྱོད་མ་བྱས་པར། དེའི་ཚབ་དེ་ལ་ “ཧ་ཀེན་ཁུ་རུཙ་” (Hekenkreutz) ཞེས་བརྗོད་པ་རེད། དེ་ནི་ “ལྕགས་ཀྱུའི་ཀུར་རྟགས་” ཟེར་བའི་དོན་རེད། ཇི་ལྟར་པེ་གན་རིང་ལུགས་གསར་མས་ཡེ་ཤུའི་ཆོས་ལུགས་ཕམ་པར་བྱེད་པ་དང་བརྗེ་ཚབ་བྱེད་པ་ནང་བཞིན་དེས་ཀུར་རྟགས་ཕམ་པར་བྱེད་པ་དང་བརྗེ་ཚབ་བྱེད་ངེས་རེད།\nཔེ་གན་གསར་མའི་ལས་འགུལ་གྱི་ཡེ་ཤུ་ལ་རྒྱབ་འགལ་གྱི་འདུ་ཤེས་མཉམ་སྤྱོད་བྱས་ཏེ། ཐཱུ་ལིའི་སྤྱི་ཚོགས་ཀྱིས་ཀྱང་ཁོང་ཚོའི་མཚོན་རྟགས་ཀྱི་ཆ་ཤས་སུ་ཧ་ཀེན་ཁུ་རུཙ་མོས་འདེམས་བྱས་ཤིང་། དེ་གྱེན་དུ་ཕྱོགས་པའི་འཇར་མིན་གྱི་རལ་གྲི་དེའི་སྟེང་དུ་གཅིག་ཐོག་གཅིག་རྩེག་བྱས་པའི་སྒོར་ཐིག་ཅིག་གི་ནང་བཞག་ཡོད། ཕྱི་ལོ་ ༡༩༢༠ ལོར་ཐཱུ་ལིའི་སྤྱི་ཚོགས་ཀྱི་འབུམ་རམས་པ་ཧྥི་རི་ཌི་རིཀ་ ཀྲཽན་ (Dr. Friedrich Krohn) གྱི་དགོངས་ཚུལ་ལྟར། ཧིཊ་ལར་གྱིས་ཧ་ཀེན་ཁུ་རུཙ་དེ་ནཱ་ཛིའི་ཤོག་ཁག་གི་དར་ཆའི་རི་མོ་གཙོ་བོར་སྒོར་ཐིག་དཀར་པོ་ཞིག་གི་ནང་མོས་འདེམས་བྱས། ཧིཊ་ལར་གྱིས་རང་གི་དོ་ཟླ་དམར་པོའི་ཤོག་ཁག་གི་དར་ཆ་དམར་པོའི་ཁ་གཏད་དུ་འགྲན་པའི་ཕྱིར་རྒྱབ་ལྗོངས་ཀྱི་ཁ་དོག་དེ་དམར་པོ་གདམ་ཀ་བྱས་པ་རེད།\nཧྥ་རན་སིའི་ཉམས་ཞིབ་པ་ལུའི་སི་ པཽ་ཝལས྄་ (Louis Pauwels) དང་ཇཻགྶ་ བྷར་གི་ཡར་ (Jacques Bergier) གཉིས་ཀྱིས་སྒྱུ་མ་མཁན་གྱི་སྔ་ཐོག་ (༡༩༦༢) (Le Matin des Magiciens, The Morning of Magicians) ཅེས་པའི་ནང་། ཧཽ་ཤོ་ཧྥར་གྱིས་ཧིཊ་ལར་ལ་ཧ་ཀེན་ཁུ་རུཙ་དེ་ནཱ་ཛིའི་ཤོག་ཁག་གི་རྟགས་སུ་བཀོལ་སྤྱོད་བྱེད་དགོས་པའི་ནན་སྐུལ་བྱས་ཞེས་བྲིས་ཡོད། དེ་ནི་ཧཽ་ཤོ་ཧྥར་རྒྱ་གར་དང་བོད་ཀྱི་རིག་གཞུང་ལ་དོ་དབྱིངས་ཡོད་པའི་རྐྱེན་གྱིས་རེད་ཅེས་ཁོང་ཚོས་དེ་ལྟར་ཆ་འཇོག་བྱེད་ཀྱི་ཡོད། དེའི་མཇུག་འབྲས་དེ་རྦད་དེ་མི་འདྲ་བ་ཞིག་བྱུང་ཡོད། གང་ཡིན་ཞེ་ན། ཧཽ་ཤོ་ཧྥར་ཕྱི་ལོ་ ༡༩༢༣ བར་དུ་ཧིཊ་ལར་དང་ཐུག་འཕྲད་བྱུང་མེད་པ་དང་ནཱ་ཛིའི་དར་ཆ་དེ་ཐོག་མར་ཕྱི་ལོ་ ༡༩༢༠ ལོར་བྱུང་ཡོད། དེ་ཡང་ཧཽ་ཤོ་ཧྥར་གྱིས་ས་ཁུལ་དེ་ཨཱརྱན་རིགས་རྒྱུད་ཀྱི་མེས་པོ་ཚོའི་ཆགས་ཡུལ་ཡིན་པར་ནན་སྐུལ་བྱེད་པའི་བདེན་དཔང་དུ་རྒྱ་གར་དང་བོད་དུ་སྭ་སྟི་ཀའི་རྒྱ་ཆེར་ཁྱབ་པ་དེ་བཀོལ་སྤྱོད་བྱས་པ་ཞིག་ཡིན་ལས་ཆེ།\nཕྱི་ལོ་ ༡༩༢༠ ཡས་མས་ཀྱི་ཕྱེད་དང་པོའི་སྐབས་སུ་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་ཀྱི་སྤྱི་ཚོགས་དང་འཇར་མི་ནིར་ཡོད་པའི་གསང་བའི་གནས་ཁང་ཁག་གི་ནང་དྲག་པོའི་འགྲན་རྩོད་ཅིག་བྱུང་། ལོ་རྗེས་ནས་ཧིཊ་ལར་གྱིས་མུ་མཐུད་ནས་ཡུལ་གྲུབ་པའི་ལྟ་གྲུབ་སྨྲ་བ་ (Anthroposophists) དང་། ཆོས་ལུགས་ཀྱི་ལྟ་གྲུབ་སྨྲ་བ། (Theosophists) ཧྥི་རི་མཻ་སན། (Freemasons) རོ་སི་ཁྲུ་ཤི་ཡནྶ་ (Rosicrucians) བཅས་ལ་སྡུག་སྦྱོང་བཏང་བ་རེད། མཁས་པ་སྣ་ཚོགས་པས་སྲིད་བྱུས་འདི་དབང་སྒྱུར་ལ་དོ་ཟླར་གྱུར་བ་སུ་འདྲ་ཞིག་ཡིན་རུང་དེ་དག་མེད་པ་བཟོ་རྒྱུའི་ཧིཊ་ལར་གྱི་འདོད་དོན་དེ་ཡིན་ཞེས་བརྗོད་ཀྱི་ཡོད།\nནི་ཡཙ་ཆེའི་ (Nietszche) རྩོམ་བྲིས་དང་ཐཱུ་ལིའི་སྤྱི་ཚོགས་ཆོས་ལུགས་ཀྱི་ཤུགས་རྐྱེན་བྱས་ཏེ། ཧིཊ་ལར་གྱིས་ཡེ་ཤུའི་ཆོས་ལུགས་ནི་རྩད་ཞིབ་ཀྱི་ཆོས་ལུགས་ཤིག་ཡིན་པ་དང་། དེའི་རྩ་བ་ནི་འཇིའུའི་བསམ་བློའི་ཁྱེར་སོའི་ཤན་ཞུགས་ཡོད་པར་ཡིད་ཆེས་བྱས་ཡོད། ཁོས་དེའི་བཟོད་གསོལ་གྱི་ཆོས་རྣམས་སྐྱོ་པོའི་རྒྱལ་ཁ་དང་། རང་གིས་རང་བློས་གཏོང་ལྟ་བུ་ནི་གསར་བརྗེའི་རྒྱབ་འགལ་ལྟ་བུར་བལྟས་ཏེ། ཁོང་རང་ཉིད་ནི་དཀོན་མཆོག་དང་མ་ཤི་ཀ་གཉིས་བརྗེ་ཚབ་བྱེད་པའི་སྟོན་པ་ (messiah) ཞིག་ལྟར་མཐོང་ཡོད་པ་རེད། ས྄་ཊེ་ནར་ (Steiner) གྱིས་མ་ཤི་ཀའི་རྒྱལ་འགལ་དང་ལུ་སི་ཧྥར་ (Lucifer) གྱི་གཟུགས་བརྙན་དེ་དག་ནི་ཡེ་ཤུའི་ཆོས་ལུགས་དེ་རྣམ་པ་ཡང་དག་པ་གསར་པ་ཞིག་ཏུ་བསྐྱར་དུ་ཡར་སྐྱེད་གཏོང་ངེས་པའི་མ་འོངས་ཆོས་ཀྱི་དབུ་ཁྲིད་ལྟ་བུར་བཀོལ་སྤྱོད་བྱས་ཡོད། ཧིཊ་ལར་དེ་ལས་ལྷག་པར་ཕྱིན་ཏེ། ཁོས་སོ་སོ་རང་ཉིད་ཉམས་རྒུད་ལམ་ལུགས་ཤིག་གི་འཛམ་གླིང་སྤོངས་ནས་ཨཱརྱན་གཙོ་བོའི་རིགས་རྒྱུད་ལ་བརྟེན་ནས་འཕེལ་རིམ་གྱི་ནང་གོམ་པ་གསར་པ་ཞིག་སྐྲུན་བྱེད་ཀྱི་ཡོད། ཁོས་ད་ལྟ་དང་མ་འོངས་པ་གང་རུང་ནང་དོ་ཟླའི་ཡེ་ཤུ་མ་ཤི་ཀའི་རྒྱབ་འགལ་བ་སུ་ཡིན་ནའང་བཟོད་སྒོམ་བྱེད་ཐུབ་ཀྱི་མེད། ཡིན་ནའང་། ཁོང་ནང་ཆོས་ལ་བཟོད་སྒོམ་ཅན་ཞིག་ཡིན་པ་རེད།\nཕྱི་ལོ་ ༡༩༢༤ ལོར་པཽལ་ ད་ཧལ་ཀེ་ (Paul Dahlke) ཡིས་བྷར་ལིན་གྱི་ཧྥི་རོ་ནའུ་ལ་ (Frohnau) ནང་པ་ཚོའི་ཆེད་དུ་ཁང་པ་ (House for Buddhists) རྩ་འཛུགས་བྱས། དེ་ནི་ནང་པའི་སྲོལ་རྒྱུན་གྱི་ཚོགས་མི་ཡོད་དོ་ཅོག་ལ་སྒོ་ཕྱེས་ཡོད་ནའང་། གཙོ་བོ་ནི་གནས་བརྟན་སྡེ་པ་དང་ཉི་ཧོང་གི་ནང་པ་ཚོའི་ཆེད་དུ་ཡིན་པ་རེད། དེ་གང་ཡིན་ཞེ་ན། དེ་དག་ནི་དེའི་སྐབས་སུ་ནུབ་ཕྱོགས་སུ་གྲགས་ཆེ་ཤོས་ཡིན་པས་རེད། ཕྱི་ལོ་ ༡༩༣༣ ལོར་ཁང་པ་དེའི་ནང་ཡུ་རོབ་ཀྱི་ནང་པའི་ལྷན་ཚོགས་ཐེངས་དང་པོ་དེ་གནས་པ་རེད། ནཱ་ཛིས་ཁང་པ་དེ་ནང་པ་ཚོས་དམག་འཁྲུག་གི་སྔ་ཕྱི་བར་གསུམ་དུ་སྒོ་ཕྱེ་བཅུག་པ་རེད། ཡིན་ནའང་དམ་པོའི་སྒོ་ནས་སྟངས་འཛིན་བྱས་ཡོད། ཚོགས་མི་འགའ་ཞིག་གིས་རྒྱ་སྐད་དང་ཉི་ཧོང་གི་སྐད་ཤེས་ཀྱི་ཡོད་སྟབས། ཁོང་ཚོས་ནང་ཆོས་ལ་བཟོད་བསྲན་རག་ཕྱིར་གཞུང་ལ་སྐད་སྒྱུར་བའི་ལས་ཀ་བྱས་ཡོད།\nནཱ་ཛིའི་སྲིད་ལུགས་ཀྱིས་བྷར་ལཱིན་ལ་ཕྱི་ལོ་ ༡༩༣༦ ནས་འགྲོ་བཞིན་པའི་ནང་པའི་སྤྱི་ཚོགས་སྒོ་བརྒྱབས་པ་དང་ཕྱི་ལོ་ ༡༩༤༡ ལོར་དེ་རྩ་འཛུགས་གནང་མཁན་མར་ཊིན་ ས྄་ཊེན་ཀེ་ (Martin Steinke) དུས་ཚོད་ཐུང་ངུའི་རིང་འཛིན་བཟུང་བྱས་ནའང་། དེ་དག་གིས་ནང་པ་ཚོ་ལ་སྤྱིར་བཏང་སྡུག་སྦྱོང་བཏང་མེད། ཁོང་གློད་གྲོལ་རྗེས་སུ་ས྄་ཊེན་ཀེ་དང་གཞན་འགའ་ཞིག་གིས་བྷར་ལཱིན་ལ་མུ་མཐུད་དེ་ནང་ཆོས་སྐོར་ལ་གཏམ་བཤད་གནང་ཡོད། འོན་ཀྱང་། བོད་བརྒྱུད་ནང་བསྟན་གྱི་དགེ་བའི་བཤེས་གཉེན་རྣམས་ར་ཡེཤ་གསུམ་ (Third Reich) པའི་སྐབས་སུ་ཡོད་མེད་ཀྱི་བདེན་དཔང་གང་ཡང་མེད།\nཧཽ་ཤོ་ཧྥར་གྱི་ཤུགས་རྐྱེན་འོག་ཧིཊ་ལར་གྱིས་ཕྱི་ལོ་ ༡༩༣༥ ལོར་ཧྥི་རེ་ཌེ་རིཀ་ ཧཱིལ་ས྄ཆ་ (Frederick Hielscher) ལ་ཨཱ་ནན་ཨེ་ཡར་བྷ་ (མེས་པོའི་གཅེས་ནོར་གྱི་སློབ་གཉེར་གཞུང་ལས་ཁང་) རྩ་འཛུགས་བྱ་རྒྱུའི་འགན་འཁྲི་སྤྲད་པ་དང་། དེའི་འགོ་ཁྲིད་དུ་མདའ་དཔོན་ཝུལཧྥ་རེམ་ ཝོན་ སི་ཝརྶ་ (Wolfram von Sievers) བསྐོས་པ་རེད། བྱེད་ལས་གཞན་དག་གི་ནང་ནས་ཧིཊ་ལར་གྱིས་འཇར་མི་ནིའི་རུ་ནིག་ཡི་གེ་དང་། སྭསྟི་ཀའི་ཐོག་མའི་འབྱུང་ཁུངས། དེ་བཞིན་ཨཱརྱན་རིགས་རྒྱུད་ཀྱི་འབྱུང་ཁུངས་གར་ཡོད་འཚོལ་ཞིབ་ཐད་ཞབས་ཞིབ་ཀྱི་འགན་སྤྲད་པ་རེད། བོད་ནི་ཕུགས་རེ་ཆེ་ཤོས་ཀྱི་འོས་གཞི་དེ་ཡིན་པ་རེད།\nཨེ་ལེགས་ཛེན་ཌར་ ཁོསྨ་ ཌི་ ཁོ་རོས྄་ (༡༧༨༤-༡༨༤༢) (Körösi Csoma Sandor) ནི་ཧང་གྷེ་རིའི་མཁས་དབང་ཞིག་ཡིན་པ་དང་ཁོང་ནི་ཧང་གྷེ་རིའི་མི་རིགས་ཀྱི་འབྱུང་ཁུངས་འཚོལ་རྒྱུའི་ཐད་སེམས་ཡོངས་སུ་གཏད་མཁན་ཞིག་ཡིན་པ་རེད། ཧང་གྷེ་རི་དང་ཏུར་ཀིའི་སྐད་ཡིག་དབར་གྱི་སྐད་བརྡ་རིག་པའི་སྐད་གདངས་འདྲ་མཚུངས་ཡོད་པར་གཞིར་བཞག་ཐོག་ཁོང་གིས་ཧང་གྷེ་རིའི་མི་རིགས་ཀྱི་འབྱུང་ཁུངས་ནི་ཤར་ཏུར་ཀིའམ་ཤིན་ཅང་གི་ཡུ་གུར་ས་ཆ་ཡིན་པར་ཚོར་ཡོད། གལ་ཏེ་ཁོང་ལྷ་སར་བསླེབས་ཐུབ་པ་ཞིག་བྱུང་ན། དེ་ལས་ཁོང་གིས་རང་གི་ཕ་ཡུལ་གང་དུ་ཆགས་ཡོད་པའི་ཤེས་རྟོགས་ཡོང་ངེས་ཡིན་པར་ཡིད་ཆེས་བྱས་པ་རེད།\nཧང་གྷེ་རི་ (Hungarian) དང་། ཧྥི་ནི་ཤ། (Finnish) ཏུར་ཀིའི་བཅས་ཀྱི་སྐད་ཡིག་དེ་བཞིན་སོག་པོ་དང་མན་ཇུ་བཅས་ནི་ཨུ་རལ་ ཨལ་ཏའི་ (Ural-Altaic) སྐད་རིགས་ཀྱི་ཁོངས་སུ་གཏོགས་ཀྱི་ཡོད། དེ་དག་ལ་ཏུ་རེ་ནིའི་ (Turanian) རིགས་ཀྱང་གྲགས་ཤིང་། དེ་ནི་པར་སིག་གི་ཚིག་ཏུ་རན་ (Turan) ཟེར་བ་དེ་ཏུར་ཀིསྟཱན་ལ་གོ་བ་ལས་མིང་དེ་ལྟར་ཐོགས་པ་རེད། ཕྱི་ལོ་ ༡༩༠༩ ནས་བཟུང་སྟེ་ཏུར་ཀིའི་མི་རྣམས་ལ་ཏུ་ར་ནིའི་རྒྱལ་ཡོངས་ཀྱི་ལས་འགུལ་ཞིག་བྱུང་ཞིང་། དེ་ནི་ཏུར་ཀི་གཞོན་སྐྱེས་ཞེས་སུ་གྲགས་པའི་སྤྱི་ཚོགས་ཤིག་གིས་དཔུང་སྣེ་ཁྲིད་པ་རེད། དེ་ནས་མི་རིང་བར་ཕྱི་ལོ་ ༡༩༡༠ ལོར་ཧང་གྷེ་རིའི་ཏུ་རེ་ནིའི་སྤྱི་ཚོགས་ཀྱིས་རྗེས་སུ་བྱུང་བ་དང་ཧང་གྷེ་རིའི་ཏུ་རེ་ནིའི་མནའ་འབྲེལ་དེ་ཕྱི་ལོ་ ༡༩༢༠ ལོར་བྱུང་། མཁས་པ་འགའ་ཞིག་གིས་ཉི་ཧོང་དང་ཀོ་རི་ཡའི་སྐད་ཡིག་རྣམས་ཀྱང་ཏུ་རེ་ནིའི་རིགས་སུ་གཏོགས་པར་འདོད་ཀྱི་ཡོད། དེར་བརྟེན་ཏུ་རེ་ནིའི་རྒྱལ་ནང་གི་མནའ་འབྲེལ་དེ་ཕྱི་ལོ་ ༡༩༢༡ ལོར་ཉི་ཧོང་དུ་རྩ་འཛུགས་བྱས་པ་དང་ཕྱི་ལོ་ ༡༩༣༠ ལོའི་འགོ་སྟོད་ཙམ་ལ་ཉི་ཧོང་ཏུ་རེ་ནིའི་སྤྱི་ཚོགས་ (Japanese Turanian Society) དེ་རྩ་འཛུགས་བྱས་པ་རེད། ཧཽ་ཤོ་ཧྥར་གྱིས་ལས་འགུལ་དེ་དག་གི་སྐོར་ལ་ཤེས་རྟོགས་ཡོད་ཤག་རེད་ལ། དེ་ལ་བརྟེན་ནས་ཏུ་རེ་ནིའི་རིགས་རྒྱུད་ཀྱི་འབྱུང་ཁུངས་དེ་དབུས་ཨེ་ཤི་ཡའི་ནང་བཙལ་ཡོད། དེ་ནི་ཐཱུ་ལིའི་སྤྱི་ཚོགས་ཀྱིས་ཨཱརྱན་རིགས་རྒྱུད་ཀྱི་འབྱུང་ཁུངས་ཀྱང་དེར་འཚོལ་ཞིབ་བྱེད་པ་དང་ལེགས་པར་རན་འཚམས་ཆགས་ཀྱི་ཡོད། ཁོང་བོད་ཀྱི་རིག་གཞུང་ཐད་དོ་དབྱིངས་ཡོད་པ་དེས་ཨཱརྱན་དང་ཏུ་རེ་ནིའི་རིགས་རྒྱུད་ཀྱི་ཐུན་མོང་གི་འབྱུང་ཁུངས་ཤིག་འཚོལ་བའི་ཐབས་གཙོ་བོ་ལྟ་བུ་དེ་བོད་དེ་འོས་གཞིའི་གནས་བབས་ཆགས་པར་གལ་གནད་ཀྱི་མཐོང་བྱིན་ཡོད་པ་དང་དེའི་ཆོས་ཀྱི་དབུ་ཁྲིད་ཚོར་ཡོད་པའི་ཝི་རིལ་གྱི་ནུས་ཤུགས་ཐོབ་པའི་ཆེད་དུ་ཡིན་པ་རེད།\nཧཽ་ཤོ་ཧྥར་ནི་ཨཱ་ནན་ཨེ་ཡར་བྷའི་བོད་ལ་དོ་དབྱིངས་དང་སྤྲོ་བ་ཡོད་པའི་ཐད་ཤུགས་རྐྱེན་སྤྲོད་མཁན་གཅིག་པུ་དེ་མིན། ཧཱིལ་ས྄ཆ་ (Hielscher) ནི་ས྄ཝེན་ ཧེ་ཌིན་ (Sven Hedin) གྱི་གྲོགས་པོ་ཞིག་ཡིན་པ་རེད། ཧེ་ཌིན་ནི་ས྄ཝེ་ཌི་ཤའི་ (Swedish) མྱུལ་ཞིབ་པ་ཞིག་ཡིན་པ་དང་ཁོས་ཕྱི་ལོ་ ༡༨༩༣ དང་དེ་ནས་ཕྱི་ལོ་ ༡༨༩༩ ནས་ ༡༩༠༢ བར་དང་། དེ་བཞིན་ཕྱི་ལོ་ ༡༩༠༥ ནས་ ༡༩༠༨ བར་དུ་བོད་ལ་རྟོག་ཞིབ་སྐོར་སྐྱོད་སྣེ་ཁྲིད་བྱས་ཤིང་། ཕྱི་ལོ་ ༡༩༢༧ ནས་ ༡༩༣༠ བར་སོག་ཡུལ་དུ་རྟོག་ཞིབ་སྐོར་སྐྱོད་བྱས་ཡོད་པ་རེད། ནཱ་ཛིའི་དགའ་མོས་ཆེ་ཤོས་ཧིཊ་ལར་གྱིས་ཁོང་ཕྱི་ལོ་ ༡༩༣༦ ལོར་བྷར་ལཱིན་ཨོ་ལམ་པིག་རྩེད་འགྲན་ལ་དབུ་འབྱེད་གསུང་བཤད་ཆེད་དུ་མགྲོན་འབོད་བྱས། ཧེ་ཌིན་ས྄ཝི་ཌེན་ལ་ནཱ་ཛིའི་ཉེ་ཕྱོགས་ཀྱི་པར་སྐྲུན་བྱེད་སྒོ་ཁག་ལ་ཞུགས་པ་དང་། ཕྱི་ལོ་ ༡༩༣༩ དང་ཕྱི་ལོ་ ༡༩༤༣ བར་ལ་འཇར་མི་ནིར་ཕྱི་འབྲེལ་ཆེད་གཉེར་མི་སྣ་མང་དག་ཅིག་བསྐྲུན་ཡོད།\nཕྱི་ལོ་ ༡༩༣༧ ལོར་ཧིམ་ལར་ (Himmler) གྱིས་ཨཱ་ནན་ཨེ་ཡར་བྷ་དེ་སྲུང་སྐྱོབ་ཚན་ཁག་ (SS. Germ. Schutzstaffel, Protection Squad) དང་མཉམ་སྦྲེལ་གྱི་གཞུང་འབྲེལ་གྱི་ཚོགས་སྡེ་ཞིག་བཟོས་ཏེ། མུ་ནིག་ལ་ཡོད་པའི་ལུཌ་ཝིག་ མེཀྶི་མི་ལི་ཡན་སློབ་ཆེན་ (Ludwig-Maximilians University) གྱི་ལེགས་སྦྱར་སྡེ་ཚན་གྱི་ཚོགས་གཙོ་སློབ་དཔོན་ཆེན་མོ་ཝལ་ཐར་ ཝས྄ཊ་ (Walther Wüst) ལགས་དེའི་དབུ་འཛིན་གསར་པར་བསྐོ་བཞག་བྱས། ཨཱ་ནན་ཨེ་ཡར་བྷ་ལ་བོད་ཀྱི་སློབ་གཉེར་ཁང་ (Tibet Institute) ཞིག་ཡོད་པ་དང་དེ་ལ་ཕྱི་ལོ་ ༡༩༤༣ ལོར་ནང་ཨེ་ཤི་ཡ་དང་རྟོག་ཞིབ་སྐོར་སྐྱོད་ཀྱི་ས྄ཝེན་ ཧེ་ཌིན་སློབ་གཉེར་ཁང་ (Sven Hedin Institute for Inner Asia and Expeditions) ཞེས་བསྐྱར་དུ་མིང་བཏགས་པ་རེད།\nཨེརྣས྄ཊ་ ཤ་ཧྥར་ (Ernst Schäfer) ཟེར་བ་འཇར་མི་ནིའི་རྔོན་པ་ཞིག་དང་སྐྱེ་དངོས་ཚན་རིག་པ་ཞིག་ཡིན་པ་དེ་བོད་དུ་རྟོག་ཞིབ་སྐོར་སྐྱོད་གཉིས་ཀྱི་ནང་མཉམ་བཞུགས་བྱས་ཡོད། གཅིག་ནི་ཕྱི་ལོ་ ༡༩༣༡ ནས ༡༩༣༢ བར་དང་གཞན་དེ་ཕྱི་ལོ་ ༡༩༣༤ ནས་ ༡༩༣༦ བར་རེད། དེ་ཡང་ཁོང་རྩེད་རིགས་དང་སྲོག་ཆགས་རིག་པའི་སྐོར་གྱི་ཉམས་ཞིབ་ཆེད་དུ་ཕྱིན་ཡོད། ཨཱ་ནན་ཨེ་ཡར་བྷ་ཡིས་ཁོང་ལ་རྟོག་ཞིབ་སྐོར་སྐྱོད་གསུམ་པ་ཞིག་གི་སྣེ་འཁྲིད་བྱེད་པར་སྦྱིན་བདག་བྱས། དེ་ནི་ཕྱི་ལོ་ ༡༩༣༨ ནས་ ༡༩༣༩ བར་ཡིན་པ་དང་དེ་ནི་བོད་གཞུང་ནས་གཞུང་འབྲེལ་གྱི་གདན་ཞུའི་ངོར་བསྐྱོད་པ་ཞིག་རེད། སྐོར་སྐྱོད་དེ་ནི་བོད་དེ་ཉི་ཧོང་དང་འབྲེལ་བ་བསྐྱར་གསོའི་སྐབས་དང་འཁེལ་བ་རེད། གདན་ཞུ་དེའི་འབྱུང་སྲིད་པའི་འགྲེལ་བརྗོད་ནི་བོད་གཞུང་ནི་ཨིན་ཡུལ་དང་རྒྱ་ནག་གི་ཁ་གཏད་དུ་ཆ་སྙོམས་ཀྱི་ཚུལ་དུ་ཉི་ཧོང་དང་ཁོང་ཚོའི་འཇར་མིན་གྱི་མནའ་འབྲེལ་མཉམ་དུ་ལྷག་བསམ་ཟོལ་མེད་ཀྱི་འབྲེལ་ལམ་ནང་གནས་འདོད་ཡོད་པ་དེ་རེད། དེར་བརྟེན་ཕྱི་ལོ་ ༡༩༣༩ ལོའི་བོད་ཀྱི་ལོ་གསར་དུས་སྟོན་ཉིན་མོར་བོད་ཀྱི་རྒྱལ་ས་ལྷ་སར་བོད་གཞུང་ནས་འཇར་མི་ནིའི་རྟོག་ཞིབ་སྐོར་སྐྱོད་ལ་ཕེབས་བསུ་ཞུས་པ་རེད།\nསང་རས་ཁ་བཏགས་དཀར་པོའི་དུས་སྟོན། བོད་ནས་ལྷ་ས་བརྒྱུད་ཉབས་ཞིབ་རྟོག་ཞིབ་སྐོར་སྐྱོད། ལྷ་ཡུལ་གྱི་གྲོང་ཁྱེར་རྩ་ཆེན་ (༡༩༥༠) ཞེས་པའི་ནང་། ཨེརྣས྄ཊ་ ཤ་ཧྥར་ (Ernst Schäfer) གྱིས་རྟོག་ཞིབ་སྐོར་སྐྱོད་སྐབས་ཀྱི་ཁོང་གི་ཉམས་མྱོང་རྣམས་འགྲེལ་བརྗོད་བྱས་ཡོད། ཁོང་གིས་དུས་སྟོན་དེ་དག་གི་སྐབས་སུ་གནས་ཆུང་སྐུ་རྟེན་གྱི་ལུང་དུ་འཇར་མི་ནིའི་མི་རྣམས་ཀྱིས་ལེགས་སྐྱེས་ཡག་པོ་ཁྱེར་བ་དང་ཚིག་འཇམ་པོ་བཤད་ནའང་། བོད་འདི་གཟབ་གཟབ་བྱེད་དགོས་ཀྱི་འདུག འཇར་མི་ནིའི་འགོ་ཁྲིད་ནི་འབྲུག་དང་འདྲ་བ་རེད་ཅེས་ཉེན་བརྡ་བཏང་ཡོད། ཉི་ཧོང་ལ་རྒྱབ་གཉེར་བྱེད་མཁན་བོད་ཀྱི་དམག་དཔོན་གོང་མ་ཚ་རོང་ཟེར་བ་དེས་ལུང་བསྟན་དེ་ལྷོད་ཡངས་དང་ལས་སླ་ཆོས་སུ་བཟོ་ཐབས་བྱས། ཁོས་སྡེ་སྲིད་ཀྱིས་གནས་ཆུང་སྐུ་རྟེན་ལས་མང་བ་ཐོས་ཡོད་ནའང་། ཁོང་ཉིད་ནས་ཞིབ་ཕྲ་རྣམས་གསང་བ་སྒྲོག་རྒྱུའི་བཀའ་འཁྲོལ་མེད་ཅེས་བརྗོད་པ་རེད། སྡེ་སྲིད་ཀྱིས་ཨིན་ཡུལ་དང་འཇར་མི་ནིའི་དབར་དམག་འཁྲུག་མི་ཡོང་བའི་སྨོན་ལམ་ཉིན་ལྟར་འདེབས་ཀྱི་ཡོད། གང་ཡིན་ཞེ་ན། དེའི་རྐྱེན་གྱིས་བོད་ལའང་རྗེས་འབྲས་ངན་པ་ཞིག་ཡོང་ངེས་ཡིན་པས་རེད། རྒྱལ་ཁབ་གཉིས་ཀའི་ངོས་ནས་མི་བཟང་པོ་ཡོད་དོ་ཅོག་གིས་སྨོན་ལམ་གཅིག་མཚུངས་སུ་འདེབས་དགོས་པ་དེ་རྟོགས་དགོས་ཀྱི་ཡོད། དེའི་རྗེས་ནས་ཁོང་ལྷ་སར་བཞུགས་པའི་རིང་ཤ་ཧྥར་ (Schäfer) སྡེ་སྲིད་མཉམ་དུ་ཡང་སེ་མཇལ་འཕྲད་དང་བཅས་ཕན་ཚུན་མཛའ་འབྲེལ་ཡག་པོ་བཟོས་པ་རེད།\nའཇར་མི་ནིའི་མི་རྣམས་ནི་བོད་དང་མཉམ་དུ་མཛའ་མཐུན་གྱི་འབྲེལ་བ་བྱེད་འདོད་ཤུགས་ཆེན་ཡོད་མཁན་ཞིག་རེད། འོན་ཀྱང་། ཁོང་ཚོའི་གྲོས་གཞི་ནི་བོད་མི་ཚོ་དང་ཏོག་ཙམ་མི་འདྲ་བ་ཡོད། ཤ་ཧྥར་ (Schäfer) རྟོག་ཞིབ་སྐོར་སྐྱོད་ཀྱི་ཚོགས་མིའི་ནང་གི་གཅིག་ནི་མི་རིགས་རིག་པ་བ་བྷྲུ་ནོ་ བྷེ་གར་ (Bruno Beger) ཡིན་པ་དང་ཁོང་ལ་རིགས་རུས་ཐོག་ཉམས་ཞིབ་བྱ་རྒྱུར་འགན་འཁྲི་ཡོད་པ་རེད། གྷུན་ཐར་ (H. F. K. Günther) དང་མཉམ་དུ་ཨེ་ཤི་ཡའི་རྒྱ་གར་དང་འཇར་མི་ནིའི་མི་རིགས་ཁྲོད་ཀྱི་བྱང་གི་རིགས་རྒྱུད་ (The Northern Race among the Indo-Germans of Asia) སྐོར་ལ་ལས་ཀ་བྱས་ཏེ། བྷེ་གར་གྱིས་དབུས་ཨེ་ཤི་ཡ་དང་བོད་ནང་བྱང་གི་རིགས་རྒྱུད་ཅེས་པའི་གྷུན་ཐར་གྱི་བསམ་བློའི་རྣམ་གཞག་ལ་མོས་མཐུན་བྱས་པ་རེད། ཕྱི་ལོ་ ༡༩༣༧ ལོར་ཁོང་གིས་བོད་ཤར་ཕྱོགས་སུ་ཉམས་ཞིབ་ཀྱི་ལས་གཞི་ཞིག་གྲོས་འཆར་བཏོན་པ་དང་ཤ་ཧྥར་ (Schäfer) གྱི་རྟོག་ཞིབ་སྐོར་སྐྱོད་ལ་བརྟེན་ནས་བོད་མི་རྣམས་ཀྱི་རིགས་རུས་ཀྱི་ཁྱད་ཆོས་ཁག་ལ་ཚན་རིག་དང་མཐུན་པའི་སྒོ་ནས་བརྟག་ཞིབ་བྱ་རྒྱུའི་འཆར་གཞི་སྒྲིག་བཀོད་བྱས། བོད་དང་འབྲས་ལྗོངས་ལམ་བར་དུ་གྷེ་གར་གྱིས་བོད་མི་དང་འབྲས་ལྗོངས་ཀྱི་མི་སུམ་བརྒྱའི་ཀླད་རུས་སམ་ཐོད་པ་ལ་ཚད་འཇལ་ནས་དེ་དག་གི་ལུས་ཀྱི་ཁྱད་ཆོས་དང་རྟགས་མཚན་གཞན་དག་འགའ་ཞིག་ལ་བརྟག་དཔྱད་བྱས་པ་རེད། སོག་པོ་དང་ཡུ་རོབ་ཀྱི་རིགས་རྒྱུད་དབར་ལ་བར་མིའི་གོ་གནས་ཤིག་ཟིན་ཡོད་ཅེས་ཁོང་གིས་མཇུག་སྡོམ་རྒྱག་ཡོད། དེ་དང་ཆབས་ཅིག་ཡུ་རོབ་ཀྱི་རིགས་རྒྱུད་ཆ་ལག་གིས་མངོན་གསལ་དོད་པོའི་སྒོ་ནས་སྐུ་དྲག་གི་ཁྲོད་དུ་སྟོན་བཞིན་ཡོད།\nརི་ཆཱརྜ་ གྷི་རིཧྥ་ (Richard Greve) ལྟར་བྱས་ན། ཨེས྄་ཨེས྄་ཨཱ་ནན་ཨེ་ཡར་བྷའི་ནང་བོད་ཀྱི་ཉམས་ཞིབ་ (Tibetan Research in the SS-Ahnenerbe) ཅེས་པ་ཊཱི་ ཧཽས྄་ཆཡེལ་ཌི་ (T. Hauschild (ed.) ཞེས་མི་ཚེ་དང་ཕྱི་མིར་སྡང་འཛིན་ལ་ཆགས་སེམས། (Passion for Life and Xenophobia – Ethnology in the Third Reich) ར་ཡེཤ་གསུམ་ (Third Reich) པའི་ནང་གི་མི་རིགས་རྩད་ཞིབ་རིག་པར་ (༡༩༩༥) པར་སྐྲུན་བྱས། བྷེ་གར་གྱིས་ར་ཡེཤ་གསུམ་ (Third Reich) པའི་རྒྱལ་ཁ་མཐའ་མའི་རྗེས་སུ་བོད་མི་ཚོས་ལས་འགན་གལ་ཆེན་ཞིག་བསྒྲུབས་ཐུབ་པའི་སློབ་སྟོན་བྱས་ཡོད། ཁོང་ཚོས་འཇར་མི་ནི་དང་ཉི་ཧོང་གི་སྲུང་སྐྱོབ་འོག་སོག་པོ་རྒྱལ་ཡོངས་མཐུན་ཕྱོགས་གཅིག་སྒྲིལ་གྱི་ནང་དུ་མནའ་འབྲེལ་རིགས་རུས་ཀྱི་བྱ་བ་བྱེད་ཐུབ། ད་དུང་བྷེ་གར་གྱིས་བོད་མི་ཚང་མར་ཚད་འཇལ་བའི་མུ་མཐུད་ཉམས་ཞིབ་བྱེད་དགོས་པའི་སློབ་སྟོན་བྱས་ཡོད། དེ་ནས་བོད་དུ་རྟོག་ཞིབ་སྐོར་སྐྱོད་གཞན་བྱུང་མེད།\nལས་ཀྱི་བསྐོས་ཐང་གི་མདུང་ (The Spear of Destiny) (༡༩༧༣) ནང་གི་ཊྲེ་ཝོར་ རེ་ཝེནས྄་ཁྲོཧྥ་ཊ་ (Trevor Ravenscroft) ལྟ་བུ་ནཱ་ཛིའི་རིང་ལུགས་དང་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་ཀྱི་སྐོར་ལ་དམག་འཁྲུག་རྗེས་ཀྱི་སློབ་སྦྱོང་འགའ་ཞིག་གིས་ཧཽ་ཤོ་ཧྥར་དང་ཐཱུ་ལིའི་སྤྱི་ཚོགས་ཀྱི་ཤུགས་རྐྱེན་འོག་འཇར་མི་ནིས་ཕྱི་ལོ་ ༡༩༢༦ ནས་ ༡༩༤༣ བར་དུ་ལོ་རེར་བོད་དུ་རྟོག་ཞིབ་སྐོར་སྐྱོད་བཏང་ཡོད་ཚུལ་བཤད་ཡོད། དེ་དག་གི་དམིགས་འདུན་ནི་ཧི་མ་ལ་ཡའི་ས་འོག་ཏུ་སྦས་པའི་གྲོང་ཁྱེར་ཤམ་བྷ་ལ་དང་ཨ་གྷར་ཏིའི་ནང་གི་ཨཱརྱན་མེས་པོ་ཚོ་ཐོག་མར་འཚོལ་རྒྱུ་དང་དེ་ནས་དེ་དག་དང་མཉམ་དུ་འབྲེལ་བ་རྒྱུན་སྐྱོང་རྒྱུ་དེ་ཡིན་པ་རེད། དེར་ཡོད་པའི་མཁས་དབང་ཚོ་ནི་གསང་བའི་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་ཀྱི་ནུས་མཐུའི་སྲུང་བ་པོ་ཡིན་པ་དང་དམིགས་བསལ་ཝི་རིལ་གྱི་སྲུང་བ་པོ་ཡིན་པ་རེད། ཆེད་གཉེར་མི་སྣས་ཨཱ་རྱན་གྱི་རིགས་གཙོ་བོ་སྐྲུན་པའི་ཆེད་ནུས་མཐུ་དེ་དག་སྟངས་འཛིན་བྱེད་པའི་ནང་རོགས་བཙལ་ཡོད། ལོ་རྒྱུས་དེ་དག་ལ་གཞི་བྱས་ན། ཤམ་བྷ་ལས་རོགས་སྐྱོང་གང་ཡང་ངོས་ལེན་བྱས་མེད་ཀྱང་། ཨ་གྷར་ཏིས་མོས་མཐུན་བྱས་པ་རེད། དེའི་རྗེས་ཀྱི་ཕྱི་ལོ་ ༡༩༢༩ ལོ་ནས་བོད་མི་སྡེ་ཁག་ཅིག་ཡིན་ཤག་གི་ཐོག་ནས་འཇར་མི་ནིར་འབྱོར་བ་དང་མི་ལྗང་གི་སྤྱི་ཚོགས་ཞེས་སུ་གྲགས་པའི་གནས་ཁང་རྣམས་འགོ་འཛུགས་བྱས་པ་རེད། དེ་ནི་ཉི་ཧོང་གི་འབྲུག་ལྗང་གི་སྤྱི་ཚོགས་དང་འབྲེལ་བ་དང་ཧཽ་ཤོ་ཧྥར་གྱི་བར་མི་བརྒྱུད་ཁོང་ཚོས་རྫུ་འཕྲུལ་གྱི་སྟོབས་དང་ལྡན་པའི་ལམ་ལུགས་ཀྱི་ནུས་མཐུ་ལ་བརྟེན་ནས་ནཱ་ཛིའི་རྩ་དོན་ལ་རོགས་སྐྱོར་བྱས་ཡོད་པ་ལྟར་སྣང་། ཧིམ་ལར་ནི་བོད་མི་དང་ཨ་གྷར་ཏིའི་མཁས་པ་སྡེ་ཁག་ལ་ཡིད་དབང་འཕྲོག་སྟེ། དེ་ལྟར་ཡིན་ཤག་གི་ཐོག་ནས་ཁོང་ཚོའི་ཤུགས་རྐྱེན་དང་བཅས་ཕྱི་ལོ་ ༡༩༣༥ ལོར་ཨཱ་ནན་ཨེ་ཡར་བྷ་རྩ་འཛུགས་བྱས།\nཧིམ་ལར་གྱིས་ཨཱ་ནན་ཨེ་ཡར་བྷ་རྩ་འཛུགས་མ་བྱས་པའི་བདེན་དོན་ལས་ལོགས་སུ་དེ་ཕྱི་ལོ་ ༡༩༣༧ ལོར་ཨེས྄་ཨེས྄་ (SS) ཁོངས་སུ་བཅུག་པ་དང་རེ་ཝེནས྄་ཁྲོཧྥ་ཊ་ (Ravenscroft) ཡི་ལོ་རྒྱུས་ཡིག་ཆའི་ནང་བཤད་ཚུལ་དྭོགས་གཞི་ཅན་གཞན་ཡོད་པ་རེད། གཙོ་བོ་ནི་ནཱ་ཛིའི་རྩ་དོན་གྱི་ཡིན་ཤག་ཐོག་གི་ཨ་གྷར་ཏིའི་རྒྱབ་སྐྱོར་དེ་ཡིན་པ་རེད། ཕྱི་ལོ་ ༡༩༢༢ ལོར་པཽ་ལནྜའི་ཚན་རིག་པ་ཧྥེར་ཌི་ནནྜ་ ཨོ་སེན་ཌཽསྐི་ (Ferdinand Ossendowski) ཞེས་པ་དེས་དུད་འགྲོ་དང་། མི། ལྷ་ (Beasts, Men, and Gods) ཞེས་པ་དེ་པར་སྐུན་བྱས་པ་དང་། དེའི་ནང་ཁོང་སོག་ཡུལ་བརྒྱུད་ནས་འགྲིམ་འགྲུལ་བྱས་པའི་སྐོར་འགྲེལ་བརྗོད་བྱེད་ཀྱི་ཡོད། དེའི་ནང་ཁོང་གིས་གྷོ་བྷི་བྱེ་ཐང་གི་འོག་ཏུ་ཨ་གྷར་ཏིའི་སྦས་པའི་ས་ཆ་དེ་ཡོད་པ་ཐོས་པའི་སྐོར་བཤད་ཡོད། མ་འོངས་པར་དེར་བཅའ་སྡོད་བྱེད་མཁན་ནུས་སྟོབས་ཅན་རྣམས་ས་ངོས་སུ་བསླེབས་ནས་འཛམ་གླིང་འདི་རྐྱེན་ངན་ལས་བསྐྱབ་ངེས་རེད། ཨོ་སེན་ཌཽསྐིའི་དཔེ་དེབ་ (Tiere, Menschen und Götter) ཟེར་བ་དེ་ཕྱི་ལོ་ ༡༩༢༣ ལོར་འཇར་མི་ནིའི་སྐད་དུ་བསྒྱུར་ནས་པར་སྐྲུན་བྱས་ཤིང་། གང་འཚམས་ཀྱི་སྐད་གྲགས་ཆེན་པོར་གྱུར་བ་རེད། ཡིན་ནའང་། ས྄ཝེན་ ཧེ་ཌིན་ (Sven Hedin) ནི་ཕྱི་ལོ་ ༡༩༢༥ ལོར་ཨ་སེན་ཌཽསྐི་དང་བདེན་པ་ (Ossendowski and the Truth) ཞེས་པར་སྐྲུན་བྱས། དེའི་ནང་ཁོས་པཽ་ལནྜའི་ཚན་རིག་པའི་འགྲེལ་བརྗོད་ལ་ཐེར་འདོན་བྱས་པ་རེད། ཁོ་རང་གི་ལོ་རྒྱུས་དེ་འཇར་མི་ནིའི་མང་ཚོགས་ལ་ཡིད་དབང་འཕྲོག་ནུས་ཆེ་བ་བཟོ་ཕྱིར། ཁོས་ཨོ་སེན་ཌཽ་སྐི་ཡིས་ཨ་གྷར་ཏིའི་བསམ་བློ་དེ་ཕྱི་ལོ་ ༡༨༨༦ ལོར་བདག་ཉིད་ཆེན་པོ་ཝེས྄་ ཌི་ཨལ་ཝེ་ཌྲེའི་བརྩམས་སྒྲུང་ཡུ་རོབ་ནང་གི་རྒྱ་གར་གྱི་ཆེད་གཉེར་མི་སྣ་ཞེས་པ་ལས་བརྐུས་པ་རེད། ཧེ་ཌིན་ལ་ཆ་བཞག་ན། ཨཱ་ནན་ཨེ་ཡར་བྷ་ལ་ཤུགས་རྐྱེན་ཆེན་པོ་ཞིག་ཡོད་པ་སོང་ཙང་། གཞུང་ལས་ཁང་འདིས་དམིགས་བསལ་ཤམ་བྷ་ལ་དང་ཨ་གྷར་ཏི་འཚོལ་བའི་ཕྱིར་རྟོག་ཞིབ་སྐོར་སྐྱོད་བཏང་ཡོད་པའི་བཟོ་འདྲ་ཞིག་མི་འདུག དེའི་རྗེས་ཐོགས་སུ་ཕྱི་མ་ནས་རོགས་སྐྱོར་རག་ཡོད་ངེས་རེད།།


Terdzo-CHI-018 - Rinchen Terdzö\nRevision as of 21:13,9January 2019 by Mort (talk | contribs)\nsgrol dkar mchod phreng cung zad rgyas pa\nVolume 36 (ཆི) / Pages 279-282 / Folios 1a1 to 2b4\nRinchen Terdzö Volumes List > Volume 36 > Text #18 (Scroll to Bottom)\n'jam mgon kong sprul. sgrol dkar mchod phreng cung zad rgyas pa. In Rin chen gter mdzod chen mo pod so drug pa (The Great Treasury of Rediscovered Teachings Volume 36) by 'jam mgon kong sprul, 279-282. New Delhi: Shechen Publications, 2007-2018.\nFirst colophon page 282: 'di'ang blo gros mtha' yas pa'i sdes zhabs tog tu spel ba'o\nSecond colophon page 282: ces pa'ang rje bla ma'i rdo rje'i gsung ma bslad par pad+ma gar dbang gis bris pa dge legs 'phel\nསྒྲོལ་དཀར་མཆོད་ཕྲེང་ཅུང་ཟད་རྒྱས་པར་སྤྲོ་ན། ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་མཆོད་ཡོན་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་ཨརྒྷཾ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་ཞལ་བསིལ་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་པཱ་དྱཾ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་མེ་ཏོག་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་པུཥྤེ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་བདུག་སྤོས་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་དྷཱུ་པེ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་སྣང་གསལ་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་ཨཱ་ལོ་ཀེ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་དྲི་ཆབ་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་གནྡྷེ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་ཞལ་ཟས་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་ནཻ་བིདྱ་པྲ་ཏཱིཙྪ་སྭཱ་ཧཱ༔ ཨོཾ༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཞིང་ཁམས་རྒྱ་མཚོའི་རོལ་མོ་ཀུན༔ འཕགས་མ་ཡིད་བཞིན་འཁོར་ལོར་འབུལ༔ བཞེས་ནས་འཆི་མེད་དངོས་གྲུབ་སྩོལ༔ ཨོཾ་ཨཱརྻ་ཏཱ་ར་ས་པ་རི་བཱ་ར་ཤབྡ་པྲ་ཏཱིཙྪ་སྭཱ་ཧཱ༔ ཞེས་དང་། ཨོཾ༔ ཡུལ་དང་དབང་པོར་འབྲེལ་བ་ཡི༔ གཟུང་འཛིན་བདེ་བ་ཆེན་པོར་ཤར༔ རྡོ་རྗེ་གཟུགས་ཀྱི་ལོངས་སྤྱོད་མཆོག༔ མཆོད་པའི་ཕྱག་རྒྱ་ཆེན་པོར་བཞེངས༔ ཨོཾ་ཨཱརྻ་ཏཱ་ར་ས་པ་རི་བཱ་ར་རཱུ་པ་པྲ་ཏཱིཙྪ་སྭཱ་ཧཱ༔ ཨོཾ༔ ཡུལ་དང་དབང་པོར་འབྲེལ་བ་ཡི༔ གཟུང་འཛིན་བདེ་བ་ཆེན་པོར་ཤར༔ རྡོ་རྗེ་སྒྲ་ཡི་ལོངས་སྤྱོད་མཆོག༔ མཆོད་པའི་ཕྱག་རྒྱ་ཆེན་པོར་བཞེངས༔ ཨོཾ་ཨཱརྻ་ཏཱ་ར་ས་པ་རི་བཱ་ར་ཤབྡ་པྲ་ཏཱིཙྪ་སྭཱ་ཧཱ༔ ཨོཾ༔ ཡུལ་དང་དབང་པོར་འབྲེལ་བ་ཡི༔ གཟུང་འཛིན་བདེ་བ་ཆེན་པོར་ཤར༔ རྡོ་རྗེ་དྲི་ཡི་ལོངས་སྤྱོད་མཆོག༔ མཆོད་པའི་ཕྱག་རྒྱ་ཆེན་པོར་བཞེངས༔ ཨོཾ་ཨཱརྻ་ཏཱ་ར་ས་པ་རི་བཱ་ར་གནྡྷེ་པྲ་ཏཱིཙྪ་སྭཱ་ཧཱ༔ ཨོཾ༔ ཡུལ་དང་དབང་པོར་འབྲེལ་བ་ཡི༔ གཟུང་འཛིན་བདེ་བ་ཆེན་པོར་ཤར༔ རྡོ་རྗེ་རོ་ཡི་ལོངས་སྤྱོད་མཆོག༔ མཆོད་པའི་ཕྱག་རྒྱ་ཆེན་པོར་བཞེངས༔ ཨོཾ་ཨཱརྻ་ཏཱ་ར་ས་པ་རི་བཱ་ར་ར་ས་པྲ་ཏཱིཙྪ་སྭཱ་ཧཱ༔ ཨོཾ༔ ཡུལ་དང་དབང་པོར་འབྲེལ་བ་ཡི༔ གཟུང་འཛིན་བདེ་བ་ཆེན་པོར་ཤར༔ རྡོ་རྗེ་རེག་བྱའི་ལོངས་སྤྱོད་མཆོག༔ མཆོད་པའི་ཕྱག་རྒྱ་ཆེན་པོར་བཞེངས༔ ཨོཾ་ཨཱརྻ་ཏཱ་ར་ས་པ་རི་བཱ་ར་སྤརྴེ་པྲ་ཏཱིཙྪ་སྭཱ་ཧཱ༔ ཞེས་དང་། ཨོཾ༔ རྩ་བརྒྱད་སྟོང་སྦྱར་ཨ་མྲྀ་ཏ༔ འཆི་མེད་བདུད་རྩི་གཡུང་དྲུང་ཆུ༔ དུག་ལྔ་སེལ་བའི་སྨན་ཆེན་པོས༔ དཀྱིལ་འཁོར་ལྷ་ཚོགས་མཉེས་གྱུར་ཅིག༔ སརྦ་པཉྩ་ཨ་མྲྀཏ་ཁཱ་ཧི༔ འདིར་བརྒྱུད་པའི་མཚན་དོན་སྦྱར། ༈ ཚེ་དཔག་མེད་མགོན་གཙུག་ཏོར་རྣམ་རྒྱལ་མ། །ཡིད་བཞིན་འཁོར་ལོ་རིག་འཛིན་ཤྲཱི་སིཾ་ཧ། །དྲི་མེད་བཤེས་གཉེན་མཚོ་སྐྱེས་རྡོ་རྗེ་ལ། །སྨན་མཆོད་འབུལ་ལོ་ཚེ་དབང་དངོས་གྲུབ་སྩོལ། །སརྦ་པཉྩ་ཨ་མྲྀཏ་ཁཱ་ཧི། མངའ་བདག་ཡབ་སྲས་བཻ་རོ་རྒྱལ་མཆོག་དབྱངས། །གནུབས་ཆེན་ནམ་སྙིང་ཡེ་ཤེས་མཚོ་རྒྱལ་མ། །རང་བྱུང་རྡོ་རྗེའི་གཟི་བརྗིད་རྩལ་འཆང་ལ། །སྨན་མཆོད་འབུལ་ལོ་ཚེ་དབང་དངོས་གྲུབ་སྩོལ། །སརྦ་པཉྩ་ཨ་མྲྀཏ་ཁཱ་ཧི། རིགས་བཞིའི་སྒྲོལ་མ་ཕྲིན་ལས་ལྷ་མོ་བཞི། །ཚེ་དབང་རིག་འཛིན་ཆོས་སྲུང་གཏེར་གྱི་བདག །སྣང་སྲིད་འཆི་མེད་འཁོར་ལོར་དག་པ་ལ། །སྨན་མཆོད་འབུལ་ལོ་ཚེ་དབང་དངོས་གྲུབ་སྩོལ། །སརྦ་པཉྩ་ཨ་མྲྀཏ་ཁཱ་ཧི། ཞེས་བདུད་རྩིའི་ཐིགས་གཏོར་ཕུལ་པའི་ལྷག་མ་དངོས་གྲུབ་ཀྱི་དབྱིག་ཏུ་བལྟས་ལ། བཛྲ་ཨ་མྲྀཏ་སིདྡྷི་ས་མ་ཡ་ཧོཿ ཞེས་ལྕེར་མྱང་ངོ་། །འདིའང་བློ་གྲོས་མཐའ་ཡས་པའི་སྡེས་ཞབས་ཏོག་ཏུ་སྤེལ་བའོ།།༽ ཧྲཱི༔ པདྨ་བྷཉྫའི་སྣོད་ནང་དུ༔ ཁམས་གསུམ་བསྒྲལ་པའི་རཀྟའི་བཅུད༔ བདེ་མཆོག་བདེ་བའི་རོལ་མོ་ཡིས༔ དཀྱིལ་འཁོར་ལྷ་ཚོགས་མཉེས་གྱུར་ཅིག༔ མ་ཧཱ་རཀྟ་ཁཱ་ཧི༔ ཧཱུྃ༔ སྟོང་གསུམ་འཇིག་རྟེན་སྣོད་ཡངས་པར༔ ཁམས་གསུམ་འགྲོ་ཀུན་གཏོར་མར་སྦྱར༔ འདོད་ཡོན་ལྔ་ལྡན་བ་ལིཾ་ཏས༔ དཀྱིལ་འཁོར་ལྷ་ཚོགས་མཉེས་གྱུར་ཅིག༔ མ་ཧཱ་བ་ལིཾ་ཏ་ཁཱ་ཧི༔ ཞེས་སྦྱར། དེ་ནས་དོན་མཆོད་ལ་འཇུག་གོ །ཅེས་པའང་རྗེ་བླ་མའི་རྡོ་རྗེའི་གསུང་མ་བསླད་པར་པདྨ་གར་དབང་གིས་བྲིས་པ་དགེ་ལེགས་འཕེལ།། །།\nRetrieved from "https://rtz.tsadra.org/index.php?title=Terdzo-CHI-018&oldid=127476"


དྷ་རམ་ས་ལར་ཆོས་འབྲེལ་མ་གནང་ན་ཚོང་མི་འདུག་ཅེས་སྙན་ཞུ་ཕུལ། - བོད་ཀྱི་དུས་བབ།\nཟླ་འདིའི་ཕྱི་ཚེས་ ༢ ཉིན་རྒྱ་གར་ཊིར་བྷོན(Tribune)གསར་ཁང་གིས་སྤེལ་བའི་གནས་ཚུལ་ལྟར་ན། དྷ་ས་ཁུལ་གྱི་རྒྱ་གར་མགྲོན་ཁང་ཟ་ཁང་གི་ཚོང་པ་ཚོགས་པས་ཧི་མ་ཅལ་མངའ་སྡེའི་སྤྱི་ཁྱབ་བློན་ཆེན་རྗེ་རམ་ཐཱ་ཀོར་(Jai Ram Thakur)མཆོག་ལ་སྙན་ཞུ་ཞིག་ཕུལ་ཏེ། རྗེས་ཕྱོགས་༧གོང་ས་མཆོག་གི་དགུན་དུས་ཆོས་འབྲེལ་མཛད་འཆར་ཁག་དྷ་ས་ནས་གནང་དགོས་པ་དང་། ༧གོང་ས་རྒྱལ་བ་རིན་པོ་ཆེ་མཆོག་ཡུན་རིང་དྷ་ས་ནས་མ་བཞུགས་ན་ཁོང་ཚོར་མགྲོན་པོ་དང་ཚོང་མེད་སོགས་སྐོར་ཞུས་ཡོད་པ་དང་། མངའ་སྡེའི་བློན་ཆེན་མཆོག་ནས་རྒྱལ་བའི་ཕོ་བྲང་དང་བོད་མིའི་སྒྲིག་འཛུགས་ལ་བཀའ་བསྡུར་ཞུ་རྒྱུ་ཡིན་ལུགས་གསུངས་ཡོད་སྐོར་བརྗོད་འདུག\nགནས་ཚུལ་དེའི་ཐད་འདི་གའི་གསར་འགོད་པས་རྒྱ་གར་ཚོང་པ་ཚོགས་པའི་ཚོགས་གཙོ་ཨ་ཤི་ཝ་ནི་བྷམ་བྷ་(Ashwani Bamba)ལ་འབྲེལ་བ་བྱས་ཏེ། སྙན་ཞུ་དེ་ཚོང་བ་ཚོགས་པ་ཐུན་མོང་ནས་ཕུལ་བ་ཡིན་ནམ་ཡང་ན་ཚོགས་མི་རེ་ཟུང་གི་བསམ་ཚུལ་ལྟར་ཕུལ་བ་ཡིན་དྲིས་པར་ཁོང་གིས། སྙན་ཞུ་དེ་ང་ཚོ་ཚོགས་འདུ་ཚོགས་དེ་ཚོགས་མི་ཐུན་མོང་གི་བསམ་ཚུལ་ལྟར་ཕུལ་ཡོད་པ་དང་། ང་ཚོའི་སྙན་ཞུའི་ནང་དོན་གཙོ་བོ་མངའ་སྡེའི་སྤྱི་ཁྱབ་བློན་ཆེན་མཆོག་ལ་ཧི་མ་ཅལ་མངའ་སྡེ་གཞུང་གིས་༧གོང་ས་རྒྱལ་བ་རིན་པོ་ཆེ་མཆོག་ལ་དུས་འཁོར་དབང་ཆེན་གནང་སའི་ས་ཆ་དང་ལམ་ཁ། བཞུགས་གནས་སོགས་ཀྱི་མཐུན་རྐྱེན་བསྐྲུན་དགོས་པའི་སྙན་ཞུ་ཕུལ་བ་ཡིན། ཞེས་བརྗོད་བྱུང་།\nབློན་ཆེན་མཆོག་ནས་སྙན་ཞུ་དེར་ལན་ག་རེ་གནང་ཡོད་མེད་དྲིས་པར་ཁོང་གིས། ང་ཚོས་སྙན་ཞུ་ཡར་ཕུལ་ཡོད་ན་ཡང་ད་ལྟའི་ཆར་བཀའ་ལན་གང་ཡང་གནང་མ་སོང་ཡང་། རྗེས་ཕྱོགས་མུ་མཐུད་གནས་ཚུལ་དེ་༧གོང་ས་རྒྱལ་བ་རིན་པོ་ཆེ་མཆོག་དང་བོད་མིའི་སྒྲིག་འཛུགས་ལ་ཞུ་འདོད་ཡོད་ལ། ད་ལོ་ནས་བཟུང་ཚོང་པ་ཚོགས་པས་བོད་པའི་ལོ་གསར་དང་བསྟུན་ལས་རིམ་གོ་སྒྲིག་དང་བོད་པའི་ལོ་གསར་སྲུང་གཙི་སོགས་བྱ་རྒྱུ་ཡིན། ཞེས་བརྗོད་བྱུང་།\nཡང་གནས་ཚུལ་དེའི་ཐད་ཊིར་བྷོན་གསར་ཁང་གིས་སྤེལ་བའི་གནས་ཚུལ་ནང་། ཚོང་པ་ཚོགས་པའི་སྙན་ཞུ་དེ་ཕུལ་རྗེས། མངའ་སྡེའི་སྤྱི་ཁྱབ་བློན་ཆེན་མཆོག་ནས་གནས་ཚུལ་དེ་མ་འོངས་པར་༧གོང་ས་མཆོག་དང་བོད་མིའི་སྒྲིག་འཛུགས་ལ་བཀའ་བསྡུར་གནང་རྒྱུ་ཡིན་སྐོར་གསུངས་ཡོད་པ་དང་། ཚོང་པ་ཚོགས་པ་དེའི་དྲུང་ཆེ་སན་རྗིབ་གྷན་དྷི་(Sanjeev Gandhi)ཞེས་པ་ཞིག་གིས་གསར་འགོད་པར། ནམ་རྒྱུན་ཡིན་ན་༧གོང་ས་རྒྱལ་བ་རིན་པོ་ཆེ་མཆོག་ནས་དྷ་ས་ཁུལ་དུ་ཆོས་ལུགས་ཀྱི་བྱེད་སྒོ་མང་པོ་བསྐྱངས་གནང་གི་ཡོད་པ་དང་། ཆོས་འབྲེལ་ཁག་གིས་དྷ་ས་ཉེ་འཁོར་གྱི་ཟ་ཁང་དང་མགྲོན་ཁང་གཙོའི་ཚོང་ལས་གཉེར་མཁན་ཚོར་ཡོང་སྒོ་ཡག་པོ་ཡོད་ན་ཡང་། འདས་པའི་ལོ་ཤས་ནས་༧གོང་ས་མཆོག་གི་དགུན་དུས་ཀྱི་ཆོས་འབྲེལ་ཁག་རྡོ་རྗེ་གདན་དུ་བསྐྱངས་ཡོད་པས་དྷ་སར་ཚོང་གི་ཡོང་སྒོ་གཅིག་ཀྱང་མེད་སྐོར་དང་། བྷེ་ཧར་མངའ་སྡེའི་ནང་༧གོང་ས་རྒྱལ་བ་རིན་པོ་ཆེ་མཆོག་ནས་མཛད་འཕྲིན་སྐྱོང་སྐབས་མཐའ་ན་རྡོ་ཡན་ཆད་བེད་སྤྱོད་གཏོང་གི་ཡོད་སྟབས། ཧི་མ་ཅལ་མངའ་སྡེའི་ནང་མཛད་འཕྲིན་སྐྱོང་དགོས་སྐོར་སོགས་བརྗོད་ཡོད་པ་བཀོད་འདུག\nདྷ་ས་ཁུལ་གྱི་ཚོང་བ་ཚོགས་པས་མངའ་སྡེའི་བློན་ཆེན་མཆོག་ལ་༧གོང་ས་རྒྱལ་བ་རིན་པོ་ཆེ་མཆོག་གི་ཆོས་འབྲེལ་མཛད་འཕྲིན་ཁག་དྷ་ས་ནས་སྐྱོང་དགོས་པའི་ཞུ་ཡིག་ཕུལ་བ་ཐོག་མ་དེ་མ་ཡིན་པར། ཕྱི་ལོ་ ༢༠༡༧ ལོའི་དགུན་དུས་སུའང་༧གོང་ས་རྒྱལ་བ་རིན་པོ་ཆེ་མཆོག་གི་ཆོས་ལུགས་བྱེད་སྒོ་ཁག་དྷ་ས་ནས་མ་བསྐྱང་ན་ཁོ་ཚོར་ཚོང་ཡག་པོ་མེད་པ་དང་། ཧི་མ་ཅལ་ནང་མཛད་འཕྲིན་གང་ཐུབ་ཀྱིས་མང་པོ་སྐྱོང་དགོས་པའི་རེ་སྐུལ་ཞུས་ཡོད་འདུག\nHilarious. Just shows how unsustainable their businesses are. His Holiness has boosted the local economy for decades just by living and teaching there; these get-rich-quick type establishments should not dictate anything.\nའོ་ཧོ། དེ་འདྲ་རྫབ་ཆེན། ངས་ཅག་བོད་པ་ཚང་། ད་ཤེས་སོང་ངམ། རྒྱ་གར་བ་ཚོའི་་་ ང་ཚོའི་བོད་པའི་ ལྟ་བའི་མིག་དང་། ཁོག་པའི་སྙིང་ལ་་་ ༧གོང་ས་མཆོག་ལ་ རྩིས་མཐོང་གང་འདྲ་ཞིག་འདུག ཚོང་ཟོག་གིས་ དུས་ཤེས་མ་ཏོགས་མིན་འདུག་ག ད་ ཉམས་ལེན་མེད་པའི་ཚོང་ཟོག་དང་། སོ་སོ་གཏམ་སྙན་བསྒྲགས་ཁོ་ན་ལ་ གསུང་ཆོས་དེའི་རིགས་དེ་གསོལ་བ་མ་གཏབ་རོགས་འབོད་སྐུལ་ཞུ་གི་ཡོད་ལ། གསུང་ཆོས་གསོལ་བ་གཏབ་མཁན་དང་། ལས་བྱེད་སུ་ཡིན་རུང་མི་སྐད་གོ་མཁན་ནི་ཡིན་གྱི་རེད། ཁོང་༧གོང་ས་མཆོག་ནས་ སྐུ་ཐང་ཆེ་ཡ་མང་དུ་མང་དུ་འགྲོ་ཡི་འདུག ཐེང་མང་པོ་གསུངས་སོང་ངམ། ཧ ཧ རྒྱ་གར་ བཀའ་དྲིན་ཆེ། བཀའ་དྲིན་ཆེ། ?????? ?\nསྐད་ཆ་འདི་ཧམ་བཤད་རེད། སང་ཉིན་བོད་ལ་ལོག་རྒྱུ་སྐལ་བཟང་གི་ཉིན་མོ་བྱུང་ཉིན་ཁོ་ཚོའི་དེ་ག་རང་ཤོད་མ་སྲིད་པ་མ་རེད། འདས་པའི་དུས་ཡུན་ནང་ཁོང་ཚོས་བོད་པ་མེད་ན་དཔེ་བྱས་རྒྱུ་ཡོད་མདོག་ཤོད་ལུགས་ཡོད། ད་འདི་རེད་མདོག


Terdzo-ZHI-063 - Rinchen Terdzö\nlo tog la phan pa'i gdams ngag bdud rtsi'i snying po\nVolume 51 (ཞི) / Pages 817-828 / Folios 1a1 to 6b5\nRinchen Terdzö Volumes List > Volume 51 > Text #65 (Scroll to Bottom)\n'jam dbyangs mkhyen brtse'i dbang po. lo tog la phan pa'i gdams ngag bdud rtsi'i snying po. In Rin chen gter mdzod chen mo pod nga gcig pa (The Great Treasury of Rediscovered Teachings Volume 51) by 'jam mgon kong sprul, 817-828. New Delhi: Shechen Publications, 2007-2016.\nདེ་ལྟར་བཀའ་གཏེར་དག་སྣང་གི་ཆོས་སྡེ་རྣམས་ནས་ལོ་ཏོག་ལ་ཕན་བྱེད་ཀྱི་མན་ངག་མཐའ་ཡས་པ་ཞིག་གསུངས་ཀྱང་ཤིན་ཏུ་མདོར་བསྡུས་ལག་ཏུ་བླང་བདེ་བ་ཕྲན་ཚེགས་འགའ་ཞིག་ཕྱོགས་གཅིག་ཏུ་བྲིས་པ་སྟེ། སེམས་བསྐྱེད་བཟང་པོ་དང་ལྡན་ཅིང་། ཡི་དམ་གྱི་བསྙེན་པ་མཐར་ཕྱིན་པ། ཏིང་ངེ་འཛིན་ལ་གསལ་སྣང་ཅུང་ཟད་ཐོབ་པའི་རྣལ་འབྱོར་པ་དག་ལ། འདི་ཙམ་གྱིས་ཀྱང་དོན་འགྲུབ་པར་འགྱུར་བ་ཉིད་དོ། །ཞེས་པའང་མཉྫུ་གྷོ་ཥས་བྲིས་པ་དགེ །མངྒ་ལཾ་\nde ltar bka' gter dag snang gi chos sde rnams nas lo tog la phan byed kyi man ngag mtha' yas pa zhig gsungs kyang shin tu mdor bsdus lag tu blang bde ba phran tshegs 'ga' zhig phyogs gcig tu bris pa ste/_sems bskyed bzang po dang ldan cing /_yi dam gyi bsnyen pa mthar phyin pa/_ting nge 'dzin la gsal snang cung zad thob pa'i rnal 'byor pa dag la/_'di tsam gyis kyang don 'grub par 'gyur ba nyid do/_/zhes pa'ang many+dzu g+ho Shas bris pa dge_/mang+ga laM\n༄༅། །ལོ་ཏོག་ལ་ཕན་པའི་གདམས་ངག་བདུད་རྩིའི་སྙིང་པོ་བཞུགས་སོ། ། བླ་མ་དང་རིགས་གསུམ་མགོན་པོ་ལ་ཕྱག་འཚལ་ལོ། །འབྱུང་ཁམས་ཆུ་ནང་འཕྲད་སོགས་གཟའ་སྐར་འཕྲོད་སྦྱོར་ཤིས་པའི་ནམ་ལངས་ཀླུ་གནས་ངེས་པའི་མཚོའམ་ཆུ་མིག་ཏུ་ཕྱིན་ལ་ཁྲུས་དང་གཙང་སྦྲ་ཤིན་ཏུ་ཆེ་བར་བྱ། དེ་ནས་ཆར་འབེབ་པའི་སེམས་བསྐྱེད་བཟང་པོས་དངུལ་ལམ་རྫའི་བུམ་པ་གཙང་མར་ཀླུ་སྨན་དང་འོ་ཆབ་ཀྱིས་བཀང་བ་ཀླུ་ཤིང་གིས་ཁ་བརྒྱན་པའི་མདུན་དུ་མཆོད་གཏོར་བཤམ། སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །སོགས་སྐྱབས་སེམས་ལན་གསུམ། སེམས་ཅན་ཐམས་ཅད་བདེ་བ་དང་སོགས་ཚད་མེད་བཞི་བསྒོམ། སྭ་བྷཱ་བ་སོགས། སྟོང་པའི་ངང་ལས་རང་ཉིད་སྐད་ཅིག་གིས་འཕགས་པ་སྤྱན་རས་གཟིགས་དབང་ཕྱུག་གཡས་མཆོག་སྦྱིན་ལས་བདུད་རྩིའི་རྒྱུན་འབེབ་ཅིང་། གཡོན་སྐྱབས་སྦྱིན་གྱི་ཕྱག་རྒྱས་པདྨ་དཀར་པོ་བསྣམས་པ། གཡས་སུ་འཕགས་པ་འཇམ་དཔལ་གཡས་རལ་གྲི་འཕྱར་ཞིང་གཡོན་གླེགས་བམ་ཐུགས་ཀར་བསྣམས་པ། གཡོན་དུ་ཕྱག་ན་རྡོ་རྗེ་གཡས་རྡོ་རྗེ་ཐུགས་ཀར་གཏོད་ཅིང་གཡོན་དྲིལ་བུ་དཀུར་བརྟེན་པ། གསུམ་ཀའང་སྐུ་མདོག་དཀར་གསལ་ཞི་ཞིང་འཛུམ་པ། དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཅིང་། ཞབས་གཉིས་མཉམ་པའི་སྟབས་ཀྱིས་པད་ཟླའི་གདན་ལ་བཞེངས་པ། སོ་སོའི་ཐུགས་ཀར་ཟླ་བའི་དཀྱིལ་འཁོར་གྱི་དབུས་སུ་ཐུགས་སྲོག་ས་བོན་་་ཧྲཱིཿདྷཱིཿཧཱུྃ།གྱི་མཐར་སྔགས་ཀྱི་ཕྲེང་བས་བསྐོར་བ་ལས་འོད་ཟེར་དཀར་པོ་བསམ་གྱིས་མི་ཁྱབ་པ་འཕྲོས། འཕགས་པ་མཆོད། སེམས་ཅན་གྱི་དོན་བྱས། ཀླུ་དང་ས་བདག་གཙོ་བོར་གྱུར་པའི་འབྱུང་པོའི་ཚོགས་ཐམས་ཅད་ལ་ཕོག་པས་གནོད་འཚེ་དང་གདུག་སེམས་ཞི་ནས་ཕན་པ་དང་བདེ་བ་བྱང་ཆུབ་ཀྱི་སེམས་དང་ལྡན་པར་གྱུར། ཨོཾ་མ་ཎི་པདྨེ་ཧཱུྃ། སྟོང་ཕྲག །ཨོཾ་ཝཱ་གཱི་ཤྭ་ར་མུཾ༔ དང་། ཨོཾ་བཛྲ་པཱ་ཎི་ཧཱུྃ། སུམ་བརྒྱ་སོགས་བཟླ། འཕགས་པ་རིགས་གསུམ་མགོན་པོས་ཆར་ཆུ་དུས་སུ་རྒྱུན་མི་ཆད་པར་འབེབ་ཅིང་། སྨན་དང་། ནགས་ཚལ་དང་། ལོ་ཏོག་དང་། འབྲུའི་ཚོགས་ཕུན་སུམ་ཚོགས་པར་བྱིན་གྱིས་བརླབ་ཏུ་གསོལ། །ཞེས་གསོལ་བ་གདབ། དེ་ནས་མདུན་གྱི་བུམ་པ། ཨ་མྲྀཏས་བསང་། སྭ་བྷཱ་བས་སྦྱང་། སྟོང་པའི་ངང་ལས་བུམ་པ་ཀླུའི་ཕོ་བྲང་ཉམས་དགའ་ཞིང་ཡིད་དུ་འོང་བའི་ནང་དུ་བུམ་རྫས་དེ་ཉིད་ཡི་གེ་ཕུཿདཀར་པོ་ལས་འོད་ཟེར་དཀར་པོ་དཔག་ཏུ་མེད་པ་འཕྲོས། འཇིག་རྟེན་གྱི་ཁམས་ཐམས་ཅད་དུ་ཁྱབ་པས་དེ་དག་ན་གནས་པའི་ཀླུའི་རིགས་ཐམས་ཅད་ཀྱི་སྲོག་གི་སྙིང་པོ་བསྐུལ་ཏེ་ཕུཿལ་ཐིམ། དེ་ཡོངས་སུ་གྱུར་པ་ལས་ཀླུ་བདུད་དཀར་པོ་གངས་ཀྱི་རི་བོ་ལ་ཉི་མ་ཤར་བ་ལྟར་དཀར་ཞིང་གསལ་ལ་འོད་ཟེར་འཕྲོ་བ་ཞི་ཞིང་འཛུམ་ལ་གུས་པའི་ངང་ཚུལ་ཅན། ཞལ་གཅིག་ཕྱག་གཉིས་པ། སྦྲུལ་མགོ་དགུའི་གདེངས་ཀ་དང་ལྡན་ཞིང་། ཡིད་བཞིན་ནོར་བུའི་དབུ་རྒྱན་ཅན། ཕྱག་གཉིས་ཐུགས་ཀར་ཐལ་མོ་སྦྱར་བའི་བར་དུ་ནོར་བུ་རིན་པོ་ཆེ་འཛིན་པ། སྟོད་ལྷའི་རྣམ་པ་ལ་སྨད་སྦྲུལ་མཇུག་འཁྱིལ་བ། རང་འདྲ་བའི་འཁོར་བརྒྱ་ཕྲག་དང་། གཞན་ཡང་ཀླུ་དང་ས་བདག་གི་རིགས་བསམ་གྱིས་མི་ཁྱབ་པས་བསྐོར་ནས་བཞུགས་པ། རང་ཉིད་རིགས་གསུམ་མགོན་པོར་གསལ་བའི་ཐུགས་ཀའི་ས་བོན་སྔགས་ཕྲེང་དང་བཅས་པ་ལས་འོད་ཟེར་བདུད་རྩིའི་རང་བཞིན་ཟླ་བ་ལྟར་དཀར་ཞིང་བསིལ་བའི་རེག་བྱ་དང་ལྡན་པ་དཔག་ཏུ་མེད་པ་འཕྲོས། ཀླུ་དང་ས་བདག་འཁོར་དང་བཅས་ལ་ཕོག་པས་ཐུགས་རྒྱུད་བསྐུལ། སྦྲུལ་མཇུག་རྣམས་ཀྱིས་རྒྱ་མཚོ་འཁྱིལ་ལི་ལི་དཀྲུགས་པས་རྦ་རླབས་དྲག་ཏུ་འཁྲུག་ཅིང་། ས་གཞི་བར་སྣང་ནམ་མཁའི་ཁམས་ཐམས་ཅད་ན་བུན་དང་ཆར་སྤྲིན་ནག་ཐིབ་ཐིབ་དང་། གློག་དམར་འཁྱུགས་ཤིང་འབྲུག་སྒྲ་སྒྲོག །དབང་པོའི་སྒོ་དང་བ་སྤུའི་བུ་ག་རྣམས་ནས་ཀྱང་བདུད་རྩིའི་རླངས་པ་ན་བུན་གྱི་ཚུལ་དུ་འཁྲིགས། དེ་ཐམས་ཅད་ལས་ཆར་གྱི་རྒྱུན་བསམ་གྱིས་མི་ཁྱབ་པ་འུར་འུར་དིར་དིར་དུ་བབས་པས་རྩི་ཤིང་ནགས་ཚལ་མེ་ཏོག་ལྗང་པ་ཐམས་ཅད་མཆོག་ཏུ་རྒྱས་པར་གྱུར། རིགས་གསུམ་མགོན་པོའི་སྙིང་པོའི་མཐར། ཨོཾ་ནཱ་ག་ཀཱ་ལ་ཧཱུྃ། ནཱ་ག་ལེ་ལེ། དུཾ་པ་ལེ་ལེ། ནཱ་ག་རཱ་ཛ་ཧཱུྃ་ཕཊ། ཅེས་བཏགས་པ་སྟོང་རྩ་དང་། དེའི་མཐར། བྷ་རི་ཤ་ཡ། པྲ་ཏ་ཡ། དྲག་ཏུ་ཕོབ། ནཱ་ག་རཱ་ཛ་ཕྲོམ་ཕྲོམ་ཧྲིལ་ཧྲིལ་ཤར་ཤར་ཕོབ། དྲག་ཏུ་ཕོབ། །མྱུར་དུ་ཕོབ། ཅེས་སྦྱར་བ་བརྒྱ་ཕྲག་གསུམ་སོགས་བཟླ། དེའི་ཚེ་ཀླུ་རྣམས་ཀྱིས་སྔགས་འུར་དིར་གྱིས་སྒྲོག་པར་བསམ། ངག་བཅད་ཤིན་ཏུ་དམ་པར་བྱའོ། །དེ་ལྟར་བཟླས་པ་ཚར་བ་དང་། ཀླུ་ལ་ཀླུ་གཏོར་ཅི་ནུས་སུ་བཏང་། མ་འབྱོར་པ་དང་སོགས་ཀྱིས་ནོངས་པ་བཤགས། ནཱ་ག་རཱ་ཛ་ས་པ་རི་བཱ་ར་གཙྪས་ཀླུ་དང་ས་བདག་རྣམས་རང་རང་གི་གནས་སུ་གཤེགས། བུམ་པའི་རྫས་རྣམས་ཀླུའི་ནད་གསོ་ཞིང་དགོས་འདོད་འབྱུང་བའི་བདུད་རྩིར་གྱུར་པར་བསམ་ལ། ཆུ་མིག་དང་ཀླུ་རྟེན་སོགས་ལ་གཏོར་ཞིང་གནས་མིན་དུ་མ་ཟགས་པར་བྱའོ། །ཐུན་མཚམས་ཐམས་ཅད་དུ་རང་ངམ་གཞན་གྱིས་བསང་མཆོད་དང་གསེར་སྐྱེམས་གཏང་། ཀླུ་གཏོར་ཅི་མང་བྱ། ཀླུ་གཏེར་སྦ། སྤྲིན་ཆེན་དང་སྤང་སྐོང་སོགས་བཀླག ༈ །ཁྱད་པར་སྤྲིན་བསྡུ་བའི་དམིགས་བཟླས་ནི། རང་འཕགས་པ་སྤྱན་རས་གཟིགས་སུ་གསལ་བ་དེ་ཉིད་སྐད་ཅིག་གིས་གཡུ་འབྲུག་སྔོན་པོ་ཆེ་ཞིང་བརྗིད་པའི་རྣམ་པར་གྱུར་པ་ལས་དེ་ལྟ་བུའི་འབྲུག་ཆེ་ཆུང་བསམ་གྱིས་མི་ཁྱབ་པ་འཕྲོས། སྟེང་འོག་བར་མཚམས་མེད་པར་ཁྱབ་པའི་བ་སྤུའི་ཁུང་བུ་ལས་སྤྲིན་དང་ན་བུན་ཚོགས་འཐིབས་ཤིང་འབྲུག་སྒྲ་སྙན་པར་སྒྲོག །དབང་པོའི་སྒོ་རྣམས་ནས་གློག་འོད་འཁྱུག་ཅིང་འཁྲུགས་པ་ལས་ཆར་གྱི་རྒྱུན་དྲག་ཏུ་འབེབ་པར་བསམ་ལ། ཨོཾ་སབ་སབ་ཧཱུྃ་སོབ་སོབ་ཧཱུྃ། ཞེས་སྟོང་ཕྲག་སོགས་བཟླ། ༈ འབྲུག་བསྐུལ་བ་ནི། དམིགས་པ་དེ་དང་མ་བྲལ་བའི་ངང་། ཨོཾ་ཏྲ་ཞི་ཞིབ། ཀྱི་ཆི་བ་ར་ན་སོ་བི་ཤ །པ་ཙ་པ་ཙ་ཧཱུྃ་ཕཊ྄། སུམ་བརྒྱ་སོགས་བཟླ། གཞན་ཡང་ཡུལ་དེའི་སྐྱེ་བོ་ཕོ་མོ་སོགས་གང་ཡོད་ལ་རིགས་གསུམ་མགོན་པོའི་སྙིང་པོ་འུར་འདོན་དུ་བཅུག །སྐབས་སྐབས་སུ་གསོལ་འདེབས་ཀྱི་རིམ་པའང་གང་ཤེས་བྱའོ། ༈ །རླུང་གནོན་ནི། རང་གི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་པས་རླུང་ལྷ་རླུང་བདག་དང་བཅས་པ་རང་དབང་མེད་པར་བཀུག་སྟེ། ཞབས་ཀྱི་གདན་ཁྲིའི་འོག་ཏུ་ཆོས་འབྱུང་གྲུ་གསུམ་ཡངས་ཤིང་རྒྱ་ཆེ་བ་གོ་སྐབས་མེད་པའི་ནང་དུ་ཚུད་ནས་ཐིབ་ཐིབ་གནོན་པར་བསམ་ལ། ཨོཾ་ཆར་ཡ་ཆུར་ཡ་བཱ་ཡུ་སཏྭཾ་བྷ་ཡ་ནན། ཞེས་སྟོང་ཕྲག་གཅིག་བཟླ། རླུང་ནོན་པའི་ཚེ་མི་དམིགས་པར་བསམ། ཡང་བར་སྣང་ནས་འབབ་ཀྱང་ས་གཞིར་ཆེར་མི་ཕན་པ་ལྟ་བུ་ནི་དམ་སྲི་འབྱུང་པོའི་བར་ཆད་ཡིན་པས་གླུད་གཏོར་ཅི་མང་བསྔོ། གཞན་ཡང་ཞི་དྲག་གི་ཐབས་ཇི་ལྟར་རིགས་པ་བྱའོ། །རྗེས་ཐོབ་ཐམས་ཅད་དུ་དགེ་བ་བསྔོ། སྨོན་ལམ་གདབ། བཀྲ་ཤིས་རྒྱ་ཆེར་བརྗོད། དེ་ལྟར་འབད་པས་ཞག་གསུམ་བདུན་ཕན་ཆད་ཆར་གྱི་རྒྱུན་ཆེན་པོ་འབེབ་པར་འགྱུར་རོ། །ཆར་འབེབ་ཀྱི་གདམས་པ་ཟབ་མོ་སྙིང་པོར་དྲིལ་བ་བསྟན་ཟིན་ཏོ།། ༈ །།སད་སྲུང་བ་ནི། གོང་དུ་བཤད་པའི་མན་དག་མཐའ་དག་དང་། ཁྱད་པར་དུས་རྒྱུན་དུ་རིགས་གསུམ་མགོན་པོའི་བདག་བསྐྱེད་བཟླས་པ་དང་བཅས་པ་སྔོན་དུ་འགྲོ་བས། སྤྲིན་སྡུད་ཀྱི་དམིགས་བཟླས་ཁོ་ན་གཙོ་བོར་བྱ། ཐུན་མཚམས་རྣམས་སུ་གཏོར་མ་བརྒྱ་རྩ། བསང་གསུར་གཞི་བདག་གཏོར་མ་དང་གསེར་སྐྱེམས་སོགས་ལ་འབད། དུས་བཟང་རྣམས་སུ་དཀོན་མཆོག་ལ་མཆོད་པ་དང་། སྦྱོང་བ་གསུམ་སྔོན་དུ་འགྲོ་བས་ཡུལ་ཁྲུས་སོགས་ལ་འབད་པས་སད་ཀྱི་འཇིགས་པ་ལས་གྲོལ་བར་འགྱུར་རོ།། ༈ །།སེར་བ་སྲུང་བ་ནི། འཕྲལ་དུ་གདོང་ཟློག་དང་། ཡུན་དུ་སྲུང་བ་གཉིས་ལས། དང་པོ་ནི། སེར་སྤྲིན་བྱུང་བ་ན་དེའི་ཕྱོགས་སུ་ཁ་བལྟས་ཏེ། ཁྲོཾ་ཞེས་བརྗོད་པས་རང་སྐད་ཅིག་གིས་ལས་ཀྱི་བྱ་ཁྱུང་འཇིགས་སུ་རུང་བ་སྟོང་གསུམ་ཁྱབ་པའི་སྐུ་ལས་མེ་འོད་ཕྱག་མཚན་ཕོ་ཉའི་ཚོགས་བསམ་གྱིས་མི་ཁྱབ་པ་འཕྲོས་པས་སེར་བ་སེར་བདག་དང་བཅས་པ་སྐད་ཅིག་གིས་རང་དབང་མེད་པར་རྒྱང་རིང་དུ་བསྐྲད་པར་བསམ་ལ། ཨོཾ་བཛྲ་པཱ་ཎི་ཧཱུྃ། ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊ྄། ཁྲོཾ་བཛྲ་ག་རུ་ཌཿཙ་ལེ་ཙ་ལེ་ཧཱུྃ་ཕཊ། ཁྲོཾ་ཧྲཱིཿཧཱུྃ་བྷྱོ་ཕཊ། བྷ་རི་ཤ་ཡ་ཟློག་ཟློག་སྒྱུར་སྒྱུར་ཕཊ྄། ཅེས་དང་། ཧཱུྃ་རིང་དྲག་ཏུ་བརྗོད་ཅིང་སྡིགས་མཛུབ་དང་སྡང་མིག་གིས་གཟིར། ཚབས་ཆེར་བྱུང་ན་འོག་ནས་བཤད་པའི་རྫས་སྣའི་དུད་པ་བཏང་། ཡུངས་དཀར་གྱི་ཐུན་དང་། ཕུར་པས་གཟིར། ཨོཾ་ག་རུ་ཌཿཧཾ་སེ་ཧཾ་སེ་ཧེ་ཙ་ལེ་ཙ་ལེ་སྭཱ་ཧཱ། ཨོཾ་ཧེ་ཧེ། ཏིཥྛ་ཏིཥྛ། བྷནྡྷ་བྷནྡྷ། དྷཱ་ར་ཡ་དྷཱ་ར་ཡ། ནི་རུནྡྷ་ནི་རུནྡྷ། སེར་བ་སེར་བདག་དང་བཅས་པ་ཨཱུརྞ་མི་ཎི་སྭཱ་ཧཱ། ཞེས་དྲག་ཏུ་བཟླ་འོ། །གཉིས་པ་ཡུན་དུ་སྲུང་བ་ལ། རྫས་ནི། གླ་རྩི་ནག་པོ། མུ་ཟི་ནག་པོ། ཤུ་དག་ནག་པོ། གུ་གུལ་ནག་པོ། ཨ་རུ་ར་ནག་པོ། བོང་ང་ནག་པོ། སྤྲུ་བ་ནག་པོ། ཤིང་ཀུན་ནག་པོ། སྒོག་གཅིག་མ། གྲུབ་ཐོབ་ཀྱི་དྲི་ཆེན། རྟ་ནག་པོའི་བོན། ཡུང་བ། ཐར་ནུ་སྟེ་རྫས་སྣ་བཅུ་གསུམ་རིལ་བུར་བྱ། སྐྱེར་པའི་ཕུར་པ་སོར་བརྒྱད་པ་ལ། ཁྲོཾ། ཧཱུྃ། ཧྲཱིཿ བྲི། ཤིང་བྱང་ལའང་སྔགས་དེ་དང་། གོང་གི་སྔགས་རྣམས་ཀྱི་མཐར། ཡུལ་ཕྱོགས་འདི་ལ་སེར་བ་སྲུངས་ཤིག་རཀྵ་རཀྵ། ཞེས་བྲི། རྡོ་འཁོར་ལ་ལྟེ་བར། ཁྲོཾ། ཧཱུྃ། ཧྲཱིཿ མུ་ཁྱུད་དང་པོ་ལ་གོང་སྔགས་འདོད་གསོལ་དང་བཅས་པ། གཉིས་པ་ལ། ཨཿཡཿམཿདུཿརུཿཙཿཤཿནཿས་མ་ཡཿ ཡུལ་ཕྱོགས་འདི་ལ་སེར་བ་སྲུངས་ཤིག་རཀྵཿརཀྵཿ གསུམ་པ་ལ་ཨཱ་ལི། བཞི་པ་ལ་ཀཱ་ལི། ལྔ་པ་ལ་རྟེན་འབྲེལ་སྙིང་པོ་རྣམས་ཡི་གེ་དབུ་ཅན་ཚེག་མེད་དུ་བྲི། དེ་ཐམས་ཅད་ལ་རྫས་སྣ་བཅུ་གསུམ་བྱུགས་ཤིང་ཆུས་མི་གནོད་པའི་པྲ་རྩི་བཏང་། རྫས་རྣམས་ཐུམ་བུར་བྱས་ཏེ་ཕུར་པ་ལ་འདོགས། དེ་ནས་དེ་རྣམས་མདུན་དུ་བཀོད་ལ། བདག་བསྐྱེད་ཡི་དམ་གང་བྱེད་སྔོན་དུ་འགྲོ་བས། རྫས་དང་སྔགས་རྣམས་དབུས་སུ་ཕྱག་རྡོར། གཡས་སུ་བྱ་ཁྱུང་། གཡོན་དུ་རྟ་མགྲིན། མཐའ་སྐོར་ཀུན་ཏུ་སྤྲུལ་པའི་ཁྲོ་བོ་བསམ་གྱིས་མི་ཁྱབ་པས་བསྐོར་བར་བསྐྱེད་ལ་ཡེ་ཤེས་པ་བསྟིམ། མཆོད་བསྟོད་བྱ། གོང་གི་སྔགས་རྣམས་བརྒྱ་རྩ་དང་། ཁྲོཾ་ཧཱུྃ་ཧྲཱིཿཞེས་པའི་སྲོག་སྔགས་སྟོང་ཕྲག་སོགས་བཟླས་པའི་མེ་ཏོག་གིས་གཏོར། རབ་གནས་བརྟན་བཞུགས་བྱ། ལྷ་འོད་དུ་ཞུ་ནས་ཡིག་འབྲུའི་རྣམ་པར་བཞུགས་པར་བསྒོམ། དེ་ལྟར་སྒྲུབ་པ་ཅི་ནུས་སུ་བྱས་ནས། དངོས་གཞི་གཟའ་སྐར་བཟང་པོའི་ཉིན་ཡུལ་དེའི་ཕྱོགས་བཞི་དབུས་དང་ལྔར་ཐོ་མི་ཚད་ཙམ་བརྩིགས་པའི་སྟེང་དུ་ཤིང་བྱང་བཙུག །དེའི་མདུན་དུ་རྡོ་འཁོར་བཞག་ཅིང་ཕུར་པའང་གཟིར། གསེར་སྐྱེམས་བསང་མཆོད་ཡུལ་ལྷ་གཞི་བདག་ལ་བཀའ་བསྒོ་ཕྲིན་བཅོལ་སྔོན་དུ་འགྲོ་བས། གོང་དུ་བཤད་པ་ལྟར་བསྐྱེད་བསྟིམ་བཟླས་པ་རབ་གནས་བརྟན་བཞུགས་ཤིས་བརྗོད་སོགས་རྒྱས་པར་བྱ། དེ་ནས་གཟུང་དུས་རྒྱུན་དུ་ཡི་དམ་གྱི་སྒོམ་བཟླས་དང་། ཆོས་སྐྱོང་ལ་སྐོང་བཤགས། བསང་གསེར་སྐྱེམས་སོགས་མ་ཆག་པར་བྱས་པས་ངེས་པར་ཐུབ་བོ། ༈ །ཞར་བྱུང་ཐོག་སྲུང་ནི། རང་ལུས་སྐད་ཅིག་གིས་གནམ་ལྕགས་ཀྱི་རྡོ་རྗེ་རྩེ་དགུ་པ་རྭ་གདེངས་པ་ལས་ཡེ་ཤེས་ཀྱི་མེ་འབར་བའི་སྟེང་གི་ནམ་མཁའ་ཐམས་ཅད་གསེར་གྱི་འཁོར་ལོ་རྩིབས་སྟོང་དང་ལྡན་པའི་དབུས་སུ་བཅོམ་ལྡན་འདས་ཤཱཀྱ་ཐུབ་པ་དང་། རྩིབས་རྣམས་ལ་བསྐལ་པ་བཟང་པོའི་སངས་རྒྱས་སྟོང་རྣམས་ཟག་པ་མེད་པའི་ཏིང་ངེ་འཛིན་ལ་སྙོམས་པར་ཞུགས་པ། འོག་གི་ཆ་ཐམས་ཅད་མཚོ་ཆེན་པོ་སྔོ་ཞིང་མེར་བ། ཕྱོགས་མཚམས་ཐམས་ཅད་རྡོ་རྗེའི་ར་གུར་མེ་འབར་བས་གོ་སྐབས་མེད་པར་གཏམས་པར་བསམ་ལ། ནི་ནཱ་ག་ཛ་མུནྟི་ཨཿ ཞེས་ཡིད་ཀྱིས་བཟླས་པ་ལ་སེམས་མི་གཡོ་བར་བཟུང་བས་ངེས་པར་ཐུབ་བོ། །འདི་ལ། ནིར་ག་ཛ་མུནྟི་ཨཿ ཞེས་པའང་སྣང་སྟེ་གང་བཟླས་ཀྱང་རུང་ངོ་། །སྲུང་ན་མཐིང་ཤོག་ལ། གསེར་གྱིས་ཆོས་འབྱུང་ཟུར་དྲུག་པའི་དབུས་སུ། གོང་གི་སྔགས་ཤམ་དུ། འཆང་བ་ལ་སྡེ་བརྒྱད་འཁྲུགས་པའི་ཆོ་འཕྲུལ་གནམ་ལྕགས་ཐོག་གི་འཇིགས་པ་ཐམས་ཅད་རཀྵ་རཀྵཿ ཟུར་དྲུག་ལ། མདུན་དུ་རཀྵ། རྒྱབ་ཏུ་ཨོཾ། གྲྭ་བཞིར་ཤར་ལྷོ་ནས་གཡས་སྐོར་དུ། ཧ་ བཾ་ ཏ་ ཀྵ་ ཞེས་བྲིས་རང་སྔགས་དང་ཡེ་དྷརྨཱ་བརྒྱ་རྩས་རབ་གནས་བྱ་ཞིང་རིན་པོ་ཆེ་སྣ་ལྔ་དང་ལྷན་ཅིག་ཏུ་འཆང་ན་ངེས་པར་སྲུང་ཞིང་། ཁང་པ་དང་གུར་སོགས་ལ་བཏགས་པས་ཀྱང་ཐུབ་བོ།། ༈ །།ལོ་ཏོག་ལ་བཙའི་གནོད་པ་བསྲུང་བ་ནི། སྐམ་བཙའ་ལ། ཆུ་སྣ་ཅི་མང་དང་། ཁྱད་པར་ཆར་ཆུ་གངས་ཆུ། ཆུ་བོ་ཆེན་པོའི་གཞུང་ཆུ། ར་དཀར་མོ་དང་། བ་དམར་མོའི་འོ་མ་ལ་ཀླུ་སྨན་བསྲེས་ནས་གཙང་སྦྲ་དང་བཅས་པས་ངག་བཅད་ལ་སྔགས་འདི་བཏབ་བོ། །ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ། ཨོཾ་ནཱ་ག་བུམ་པ་ཤིག །ཛཿཏྲི་ཆུཾ། བྲ་བ་རྩད་ནས་དྲོངས། ནཱ་ག་རཱ་ཙ་ཁ་ཐཾ། ཞེས་ཁྲི་འབུམ་སོགས་ཅི་ནུས་བཟླས་པས་བསྒྲུབ། དེ་ནས་ཁྱེའུ་ལོ་བརྒྱད་པ་དང་། བུ་མོ་ལོ་བཅུ་གཉིས་མ་གཉིས་ཀྱིས་ཤིང་ལོས་ཞིང་རྣམས་ལ་སྔགས་ཆུ་གཏོར། རློན་བཙའ་ལ། གོང་གི་སྔགས་ཆུ་བྱེ་མ་དང་། རིན་པོ་ཆེ་སྣ་ལྔའི་ཕྱེ་མ་དང་བསྲེས་ནས་སྔགས་ཅི་མང་བཏབ་ལ་སྐྱེས་པ་ཁྱི་འབྲུག་གླང་ལུག་གི་ལོ་པས་གཏོར། དེ་གཉིས་ཀའང་ཞིང་ས་རྒྱ་ཆེ་བས་མཐར་ཆགས་སུ་གཏོར་མ་ཐུབ་ན། ཞིང་རེ་རེ་ནས་དབུས་དང་ཕྱོགས་བཞིར་གཏོར། དམིགས་པ་ནི། རང་ཐུགས་རྗེ་ཆེན་པོར་གསལ་བའི་ཕྱག་གཡས་མཆོག་སྦྱིན་ལས་བདུད་རྩིའི་ཆུ་རྒྱུན་དཔག་ཏུ་མེད་པ་བབས། ལོ་ཡམས་ཀྱི་ནད་བཙའི་གནོད་པ་ཐམས་ཅད་ཤྭ་རྦུད་ཆེན་པོས་སྦུར་མ་དེད་པ་ལྟར་བཀྲུས་ནས་ས་རིམ་པ་དགུའི་འོག་ཏུ་སོང་བར་བསམ་ལ་ཡིག་དྲུག་འུར་འདོན་བྱ། སྔགས་ཀྱི་ཁྱད་པར་གཞན་ཡང་། ཨོཾ་མ་ཎི་པདྨེ་ཧཱུྃ་ཧྲཱིཿ སརྦ་ཁཾ་ཡེར་ཁཾ་ཡེར་བྱིལ་སྭཱ་ཧཱ། རྫས་གོང་བཞིན་ལ་བཏབ་ཀྱང་ཆོག་གོ །དེས་མ་ཕན་ན་བཙའ་བདའ་བའི་མན་ངག་སོགས་གཞན་དུ་ཤེས་པར་བྱའོ།། ༈ །།གཞན་ཡང་ལོ་ཏོག་ལ་འབྱུང་པོ་དང་ལན་ཆགས་ཀྱི་ཆོ་འཕྲུལ་འབུ་སྲིན་གྱི་འཚེ་བ་བྱུང་ན། ཐོག་མར་ལན་ཆགས་གཏོར་མ་མང་དུ་གཏང་། དེ་ནས་བྱེ་མ་གཙང་མ་དང་། གཙང་ཆབ་བུམ་པ་གང་ལ་ག་པུར་དྲི་ཐོན་བཏབ་པ་ལ་སྔགས་འདི་ཁྲི་ཕྲག་བཟླས་ནས་བསྒྲུབ་བོ། །རང་ཐུགས་རྗེ་ཆེན་པོར་གསལ་བའི་ཐུགས་ཀ་ནས་སྔགས་ཀྱི་འོད་ཟེར་རྫས་ལ་ཐིམ་པས་ནུས་པ་མཆོག་ཏུ་གྱུར། ཨོཾ་མ་ཎི་པདྨེ་ཧཱུྃ་ཧྲཱིཿ ནཱ་ག་ཛ་ཛཿ མ་ནུ་ཛ་ཛཿ འབུ་སྲིན་ཛ་ཛཿ ཞེས་དང་། བཛྲ་བ་ན་ཁཾ་ཐུཾ་རིལ་རྦད་སྭཱ་ཧཱ། ཞེས་པའང་བཟླ། དེ་ནས་ཞིང་ལ་ས་བོན་མ་བཏབ་གོང་ནས་བ་དམར་གྱི་ལྕི་བ་དང་ཤིང་སྣའི་དུད་པ་བཏང་། དེ་རྗེས་ཁྱེའུ་ལོ་བརྒྱད་པ་གཅིག་གིས་བྱེ་མ་དང་། བུམ་ཆུ་གཏོར། སླར་ཡང་རྣམ་འཇོམས་སོགས་ཀྱིས་བསྒྲུབས་པའི་བུམ་ཆུ་དང་། རྟེན་བྱིན་ཅན་ལ་ཁྲུས་གསོལ་བའི་ཆུ་དང་། ས་སྣ་ཆུ་སྣ་བྱིན་ཅན་ཡང་ཡང་གཏོར་བས་ཐུབ་བོ། །ཡང་ཆུ་སྣ་གསུམ་ལ་སྔོ་སྲུབ་ཀ་མེ་ལ་བསྲེགས་པའི་ཐལ་བ་བཏབ་པ་ལ་སྔགས་རྗེས་མ་མང་དུ་བཟླ་བའང་ལུགས་གཅིག་གོ། ༈ །།ལོ་ཏོག་ལ་བྱི་བ་དང་། རི་བོང་སོགས་ཀྱི་གནོད་པ་བསྲུང་ན། ཡུངས་དཀར་དང་། རོ་བསྲེགས་པའི་ཐལ་བ་ལ། ཏེ་པ་ཏེ་པ་ཀྲི་ན་ཛ་ལི་བྷྱོཿ ཞེས་པས་བསྔགས་ཤིང་བྱེ་མ་དང་བསྲེས་ལ་ཞིང་གི་མཐའ་དབུས་ཁྱབ་པར་གཏོར་བས་ཐུབ་བོ།། ༈ །།བྱི་འུའི་གནོད་པ་བསྲུང་ན། གྲོ་གའམ་ཤུག་པའི་བྱང་བུ་ལ་སྔགས་བྲི། གཙང་པོའི་བྱེ་མ་ལ་སྔགས་མང་དུ་བཏབ། བྱང་བུ་དང་བྱེ་མ་ཁྱི་དང་བུད་མེད་ཀྱིས་མ་མཐོང་བར་ནམ་ཐོ་རངས་ཁྱེར་ལ། བྱང་བུ་ཞིང་གི་དབུས་སུ་གཟུག །བྱེ་མ་གཏོར། སྔགས་ནི། ཨོཾ་ཀྱུ་མ་ལེ་ཀྱུ་མ་ལེ་འབྱུང་པོ་བྱི་འུའི་མཆུ་ཁ་གཞན་ལ་སྒྱུར་ཅིག །ཡང་ན། ཨོཾ་ཏིང་ཤེ་ཏིང་ཤེ་ཕུར་ལོང་ཕུར་ལོང་གནོད་བྱེད་བྱེའུ་ཁ་ཆིངས་ཤིག །གཉིས་ཀའམ་གང་རུང་བྲི་བཟླས་བྱ། འབྲི་བའི་ཚེ་དབུ་ཅན་ཚེག་མེད་དུ་བྲི་འོ།། ༈ །ཁང་ཁྱིམ་དང་ལོ་ཏོག་ལ་བྱི་བའི་གནོད་པ་བསྲུང་ན། ཡུངས་དཀར་ལ། ཨོཾ་ནཱ་ག་ཤ་བ་ནན། ཨོཾ་ར་ཤུ་ཙུ་རུ་ཙུ་རུ་སྭཱ་ཧཱ། ཞེས་མང་དུ་བཏབ་ནས་བྱི་ཁུང་ལ་གཏོར་བས་བྱི་བ་རྣམས་རིང་དུ་འབྲོས་པར་འགྱུར་རོ།། ༈ །།ལོ་ལེགས་པའི་མན་ངག་ལུད་ཀྱི་སྦྱོར་བ་ནི། བདུད་རྩི་འོད་ལྡན། ཕུག་རོན་གྱི་བྲུན། སེ་རུལ། འབའ་ཆ་ཕབས་རྣམས་བུ་མོ་ལོ་བརྒྱད་མའི་དྲི་ཆུ་དང་སྦྱར་བ་ལ། ཨོཾ་ཨཱཿདྷཱ་རི་རཏྣ་ཛཾ་བྷེ་མོ་ཧེ་སིདྡྷི་སྭཱ་ཧཱ། ཞེས་ཞག་གསུམ་དུ་བསྔགས་པས་ལུད་ལ་བྲན། ས་བོན་ལའང་མར་ནག་དང་སྦོལ་ནས་གོང་ལྟར་སྔགས་སྟོང་ཚོ་གཅིག་བཏབ་པས་བཙའ་སད་འབུ་གསུམ་སོགས་ཀྱི་གནོད་པ་ལས་སྲུང་ཞིང་། སྙེ་མ་ཆེ་བ་དང་འབྲུ་སྣུམ་པ་སོགས་ལོ་ཏོག་ཕུན་སུམ་ཚོགས་པར་འབྱུང་བར་གསུངས་སོ། །དེ་ལྟར་བཀའ་གཏེར་དག་སྣང་གི་ཆོས་སྡེ་རྣམས་ནས་ལོ་ཏོག་ལ་ཕན་བྱེད་ཀྱི་མན་ངག་མཐའ་ཡས་པ་ཞིག་གསུངས་ཀྱང་ཤིན་ཏུ་མདོར་བསྡུས་ལག་ཏུ་བླང་བདེ་བ་ཕྲན་ཚེགས་འགའ་ཞིག་ཕྱོགས་གཅིག་ཏུ་བྲིས་པ་སྟེ། སེམས་བསྐྱེད་བཟང་པོ་དང་ལྡན་ཅིང་། ཡི་དམ་གྱི་བསྙེན་པ་མཐར་ཕྱིན་པ། ཏིང་ངེ་འཛིན་ལ་གསལ་སྣང་ཅུང་ཟད་ཐོབ་པའི་རྣལ་འབྱོར་པ་དག་ལ། འདི་ཙམ་གྱིས་ཀྱང་དོན་འགྲུབ་པར་འགྱུར་བ་ཉིད་དོ། །ཞེས་པའང་མཉྫུ་གྷོ་ཥས་བྲིས་པ་དགེ །མངྒ་ལཾ།། །།\nRetrieved from "https://rtz.tsadra.org/index.php?title=Terdzo-ZHI-063&oldid=115978"


འདས་པའི་ལོ་བཅུ་ཕྲག་བཞིའི་ནང་བོད་དུ་གངས་དང་འཁྱག་རོམ་ཞུ་ནས་མཚེའུ་གསར་པ་ ༩༩ ཙམ་གསར་དུ་བྱུང་ཡོད་པར་བསྒྲགས་འདུག | བོད་ཀྱི་རང་བྱུང་ཁོར་ཡུག་སྲུང་སྐྱོབ་ཀྱི་ཆ་འཕྲིན་དྲ་བ།\nའདོན་སྤེལ། ཕྱི་ལོ་ ༢༠༡༧ ཟླ། ༢ ཚེས་ ༢ སྔ་དྲོ། ༡༡ : ༢༦\nསྤྱི་ལོ་ ༢༠༧ ཟླ་ ༠༡ ཚེས་ ༠༥ ཉིན་ཀྲུང་གོའི་བོད་ཀྱི་གསར་འགྱུར་དྲ་ཚིགས་སུ་བཀོད་པའི་གནས་ཚུལ་ལྟར་ན། མཚོ་བོད་མཐོ་སྒང་ཐོག་ལས་ཀ་བྱེད་བཞིན་པའི་གནམ་གཤི་འགྱུར་ལྡོག་སྐོར་གྱི་ཞིབ་འཇུབ་པ་རྣམས་ཀྱིས། ཉེ་བའི་ལོ་བཅུ་ཕྲག་བཞིའི་ནང་བོད་དུ་དྲོད་ཚད་ཧ་ཅང་མགྱོགས་པོར་འཕར་བར་བརྟེན། མཚེའུ་ ༩༩ གསར་དུ་ཆགས་པ་དང་། མཚོ་ཆེན་མང་པོ་རྒྱ་སྐྱེད་ཆེན་པོ་བྱུང་ཡོད་སྐོར་བཤད་འདུག ཉམས་ཞིབ་ཀྱི་ཤེས་རྟོག་དེ་བཞིན་ཨ་རིའི་(ས་གཞིའི་དངོས་ཁམས་རིག་པའི་ཞིབ་འཇུག་གི་འཕྲིན་ཡིག?) “Geophysical Research Letters.” ཅེས་པའི་གསར་ཤོག་གི་ཐོག་མཐའ་མའི་བསྐྱར་བཅོས་ནང་དཔར་ཡོད་ཚུལ་གོང་གི་དྲ་བར་བཀོད་འདུག “ལྷོ་བྱང་གི་སྣེ་གཉིས་ཕུད་པའི་མཚོ་བོད་དང་སོག་པོའི་མཐོ་སྒང་འདི་ཉིད་གནམ་གཤི་འགྱུར་ལྡོག་གིས་ཆེས་ཤུགས་རྐྱེན་ཐེབས་སླ་བའི་ས་ཁུལ་རེད།” ཅེས་(ཀྲུང་གོའི་ཚན་རིག་གཙུག་ལག་སློབ་གྲྭའི་བོད་མཐོ་སྒང་ཞིབ་འཇུག་ལྟེ་གནས?) “Chinese Academy of Sciences’ Institute of Tibetan Plateau Research” ཀྱི་ཀྲང་གོའོ་ཆིན་གྱིས་བཤད་འདུག་ཅིང་། ཀྲང་གོའོ་ཆིན་ནི་གོང་བཀོད་རྩོམ་ཡིག་དེའི་རྩོམ་པ་པོ་རེད་འདུག གོང་བཀོད་ཀྱི་རྩོམ་ཡིག་དེ་ལྟར་ན་མཐའ་འབྲེལ་གྱི་མཐོ་སྒང་དེ་གཉིས་(བོད་དང་སོག་པོའི་མཐོ་སྒང་)གནམ་གཤི་འགྱུར་ལྡོག་གིས་རྐྱེན་པའི་འགྱུར་བ་འགྲོ་སྟངས་ལྡོག་ཕྱོགས་སུ་ཕྱིན་ཡོད་པར་བཤད་འདུག དེ་ཡང་ཁོང་གིས། “ང་ཚོས་སྤྱི་ལོ་ ༡༩༧༠ ནས་ ༢༠༡༣ བར་འདས་པའི་ལོ་བཅུ་ཕྲག་བཞི་ཙམ་གྱི་རིང་བོད་མཐོ་སྒང་དུ་མཚེའུ་གསར་པ་ ༩༩ རྙེད་པ་དང་མཚོ་ཆེན་པོ་རྣམས་རྒྱ་སྐྱེད་འགྲོ་བཞིན་པ་ཤེས་བྱུང་།” ཞེས་གསུངས་འདུག\nད་དུང་རུ་ཁག་དེས་གནས་ཚུལ་འདི་ནི་ས་ཁུལ་དེའི་ཆར་ཞོད་མང་དུ་བཏང་བ་དང་། འཁྱག་དར་གྱིས་ཁུལ་དེར་ཆུའི་མཁོ་སྤྱོད་ལ་ཞལ་འདེབས་ཕུལ་བ་རེད་ཅེས་བསྟོད་པ་ཡང་བྱས་ཡོད་འདུག དེ་ལས་ལྡོག་སྟེ་སོག་པོའི་མཐོ་སྒང་དུ་མཚེའུ་ ༢༠༨ ཙམ་རྩ་རླག་ཕྱིན་ཟིན་པ་དང་། བརྒྱ་ཆའི་༧༥ ལྷག་པ་རྣམས་ཀྱང་སྐམས་ཏེ་ཇེ་ཆུང་དུ་ཕྱིན་ཡོད་ཅིང་། ཆུང་དུ་འགྲོ་དོན་ནི་གཙོ་བོར་མིས་བྱེད་ལས་ལ་བརྟེན་ནས་ཡིན་པར་བཀྲང་གིས་བཤད་འདུག\nགོང་བཀོད་ལྟེ་གནས་ཁང་གིས་སྤྱི་ལོ་ ༢༠༡༥ ལོར་བཏོན་པའི་སྙན་ཐོར་གཞིགས་ན། སྤྱི་ལོ་ ༡༩༦༠ ནས་ ༢༠༡༢ བར་གྱི་ལོ་བཅུ་རེའི་ནང་ལོ་རེའི་ཆ་སྙོམས་དྲོད་ཚད་ 0.3-0.4 degree Celsius འཕར་བཞིན་ཡོད་པ་དང་། དེ་ནི་འཛམ་གླིང་གི་ས་ཕྱོགས་གཞན་དག་གི་ཆ་སྙོམས་དྲོད་ཚད་འཕར་བ་དང་བསྡུར་ན་ལྡབ་གཉིས་ཀྱིས་འཕར་མགྱོགས་པ་ཡིན་འདུག མཐོ་སྒང་འདིའི་བྱང་རྒྱུད་དུ་དགུན་ཁའང་ལོ་རེ་ནས་ལོ་རེར་ཚ་དྲོད་འཕར་ཚད་ཇེ་མགྱོགས་སུ་འགྲོ་བཞིན་ཡོད་ཚུལ་གསལ་འདུག\nགནམ་གཤིས་འགྱུར་ལྡོག་ཀྱི་དཔེ་གཞི་དེ་ལྟར་ན། མ་འོངས་པའི་ལོ་ ༡༠༠ ནང་མཐོ་སྒང་འདི་4degrees Celsius, ཙམ་གྱིས་དྲོ་རུ་འགྲོ་རྒྱུ་ཡིན་སྐོར་བཀོད་འདུག